ααατος: ΕΣΩΤΕΡΙΚΗ ΑΝΑΖΗΤΗΣΗ: Τετάρτη, 5 Σεπτεμβρίου 2012\nΤΟ ΜΗΝΥΜΑ ΤΟΥ ΥΔΡΟΧΟΟΥ\nΣΑΜΑΕΛ ΑΟΥΝ ΒΕΟΡ\nΕΙΣΑΓΩΓΗ ΤΟΥ ΣΥΓΓΡΑΦΕΑ\nΚαλούμε όλες τις θρησκείες, σχολεία, σέκτες, τάγματα, αδελφότητες, κλπ..., για να διαμορφώσουμε το στρατό της παγκόσμιας σωτηρίας.\nΠροσκαλούμε όλους τους ανθρώπους με καλή θέληση για να πυκνώσουμε τις σειρές του AGLA. Δεν είμαστε ενάντια σε οποιονδήποτε, ούτε ενάντια στην θρησκεία ή την σχολή οποιουδήποτε. Θεωρούμε όλες τις θρησκείες, σχολές και σέκτες σαν τα πολύτιμα μαργαριτάρια ενωμένα με το χρυσό νήμα της θεϊκότητας. Δεν επιτιθέμεθα σε κανέναν, δεν μισούμε κανέναν, δεν αντιμαχόμαστε με κανέναν.\nΔιευκρινίζουμε την μυστική διδασκαλία του λατρευτού Σωτήρα μας. Αγαπάμε έντονα την φτωχή και πονεμένη ανθρωπότητα. Προειδοποιούμε την γήινη ανθρωπότητα για την αποκαλυπτική ώρα στην οποία βρισκόμαστε. Τραβάμε το πέπλο της Αποκάλυψης.\nΑυτό είναι ένα τρομερά θετικό βιβλίο. Με αυτό το βιβλίο θα πρέπει τα ανθρώπινα όντα να καθοριστούν σαν άγγελοι ή δαίμονες, αετοί ή ερπετά.\nΟι χρόνοι του τέλους έχουν φθάσει και είμαστε σε αυτούς. Εκείνοι που υποθέτουν ότι οι χρόνοι του τέλους είναι σε ένα πολύ μακρινό μέλλον είναι εντελώς λανθασμένοι. Τα γεγονότα μιλούν από μόνα τους. Οι φοβεροί κατακλυσμοί που κτύπησαν πρόσφατα στην Χιλή και που προκάλεσαν τεράστιες ζημιές στην Ιαπωνία, οι φοβεροί σεισμοί που συνέβησαν σε διάφορα μέρη του κόσμου, οι άγνωστες ασθένειες που εμφανίζονται τώρα και που η ιατρική επιστήμη δεν μπορεί να θεραπεύσει, τα νέα για θανάτους, οι ατομικές βόμβες κλπ...., καταδεικνύουν σε μας με εμφανή μορφή ότι οι χρόνοι του τέλους έφθασαν ήδη.\nΗ Παγκόσμια Γνωστική Κίνηση, η Αμερικανική Δράση Απελευθέρωσης του Νότου και το Sivananda Aryavarta Ashrama, είναι σε δράση, παλεύοντας για την νέα εποχή του Υδροχόου. Το τρίγωνο, ALAS, Gnosis και Sivananda Aryavarta Ashrama παλεύουν για την νέα εποχή.\nΗ τρομερή ώρα έχει φθάσει και δεν μπορούμε να παραμείνουμε αδιάφοροι.\nΣύντομα ο ατομικός πόλεμος θα εκραγεί και θα γίνουν σε όλες τις γωνιές της γης πράγματα φοβερά. Η αποκαλυπτική ώρα έχει φθάσει. Αλίμονο, αλίμονο, αλίμονο για τους κατοίκους της γης!\nΜεξικό, 17 Αυγούστου του 1960.\nΣτις τέσσερις Φεβρουαρίου του έτους 1962, μεταξύ δύο και τρεις το απόγευμα θα αρχίσει η νέα εποχή του Υδροχόου.\nΠολλές σχολές περιμένουν την νέα εποχή. Αυτό το βιβλίο είναι το μήνυμα της νέας εποχής του Υδροχόου. Θα εκπλήξει πολλούς σπουδαστές του εσωτερισμού η ανακοίνωση των τρομερών κατακλυσμών της εποχής του Υδροχόου.\nΒεβαίως, το εγώ, το «εγώ ο ίδιος», το εγώ που επανενσαρκώνεται θέλει ανέσεις, ποθεί μια εποχή σιγουριάς, μια εποχή που θα του προσφέρει αυτό που δεν το ενοχλεί. Μια αισθησιακή, άνετη εποχή, χωρίς πολέμους, μίση και προβλήματα.\nΕίναι επείγον να ξέρουμε ότι η ζωή έχει αρχίσει την επιστροφή της προς το Μεγάλο Φως. Αυτό σημαίνει καταστροφή. Η γη θα περάσει μέσω μιας πλανητικής διαδικασίας αποσύνθεσης και επανασύνθεσής της. Ο Υδροχόος φέρνει φοβερούς κατακλυσμούς.\nΌλα όσα γράφονται στην Αποκάλυψη είναι για τους χρόνους του τέλους. Πρέπει να ενημερώσουμε την ανθρωπότητα ότι οι χρόνοι του τέλους ήδη έφθασαν.\nΗ Αποκάλυψη είναι το μήνυμα της νέας εποχής. Έχουμε μελετήσει τα κεφάλαια της Αποκάλυψης στους ανώτερους κόσμους.\nΣε αυτό το βιβλίο δηλώνουμε το αποτέλεσμα των ερευνών μας.\nΠολλά έχουν ειπωθεί και γραφτεί σχετικά με την Αποκάλυψη. Εντούτοις όλα όσα έχουν γίνει είναι να κερδοσκοπούν διανοητικά και να επαναλαμβάνουν αυτό που οι υποτιθέμενες αυθεντίες έχουν βεβαιώσει. Αυτό είναι όλο.\nΗ παρούσα εργασία είναι το αποτέλεσμα τεράστιων εσωτεριστικών ερευνών που έγιναν υπομονετικά από εμάς, στους ανώτερους κόσμους.\nΈχουμε βρει την Αποκάλυψη διαιρεμένη σε τρία μέρη: Το πρώτο το τιτλοφορήσαμε «ο ΓΙΟΣ του ΑΝΘΡΩΠΟΥ», το δεύτερο φέρει τον τίτλο «το ΣΦΡΑΓΙΣΜΕΝΟ ΒΙΒΛΙΟ» και το τρίτο έχει τιτλοφορηθεί «η ΝΕΑ ΙΕΡΟΥΣΑΛΗΜ».\nΤο πρώτο μέρος διδάσκει το μονοπάτι της κόψης του ξυραφιού. Το δεύτερο διαπραγματεύεται τους χρόνους του τέλους. Το τρίτο μας πληροφορεί για την μελλοντική γη.\nΑυτό είναι ένα βιβλίο πρακτικής χριστικοποίησης. Αυτό είναι ένα βαρυσήμαντο και απολύτως πρακτικό βιβλίο εσωτερισμού.\nΣε αυτό το βιβλίο δεν θεωρητικολογήσαμε. Αυτό είναι ένα έργο εκατό τοις εκατό πρακτικό. Πολλοί σπουδαστές επιθυμούν να χριστικοποιηθούν αλλά δεν ξέρουν από που να αρχίσουν. Δεν ξέρουν το κλειδί, το μυστικό.\nΣε αυτό το βιβλίο δίνουμε στον σπουδαστή το κλειδί, το μυστικό. Εδώ το έχετε διψασμένοι εραστές της αλήθειας. Τώρα, εξασκείστε.\nΔεν είστε μόνοι. Σας αγαπάμε βαθιά και όταν προχωρείτε στο μονοπάτι της άκρης του ξυραφιού, θα έχετε βοήθεια από εμάς, τους αδελφούς του ναού.\nΤο AGLA (Γνωστική Δράση Απελευθέρωσης της Αμερινδίας), αποτελείται από το τρίγωνο ALAS-Γνώση-Sivananda Aryavarta Ashrama.\nΕίναι τρεις ισχυρές ενωμένες κινήσεις που διαδίδουν σε ολόκληρο τον κόσμο τον γνωστικό εσωτερισμό του λατρευτού μας Σωτήρα του κόσμου.\nΌλοι εκείνοι οι οποίοι αφού διαβάσουν αυτό το βιβλίο θα θελήσουν να μπουν στο AGLA, πρέπει να μας γράψουν. Καμία επιστολή δεν θα μείνει χωρίς απάντηση.\nΤο AGLA αριθμεί εκατομμύρια ανθρώπους στην δύση και στην ανατολή. Το AGLA είναι ο στρατός της παγκόσμιας σωτηρίας.\nΟ ανώτατος επικεφαλής του AGLA είναι ο Ιησούς Χριστός.\nΞέρετε, γνωστικοί αδελφοί, ότι ο Ιησούς Χριστός είναι ζωντανός.\nΟ Χριστός-Ιησούς αναστήθηκε την τρίτη ημέρα με το σώμα του από σάρκα και οστά και ζει ακόμα με εκείνο το σώμα από σάρκα και οστά στην Σαμπάλα.\nΗ μυστική χώρα της Σαμπάλα είναι στο ανατολικό Θιβέτ. Εκεί ο Δάσκαλος έχει τον ναό του. Μαζί με αυτόν ζουν πολλοί άλλοι δάσκαλοι που επίσης αναστήθηκαν και διατηρούν τα σώματά τους από αρχαιότατες εποχές.\nΟ λατρευτός δάσκαλος, Ιησούς Χριστός, είναι πολύ ενεργός και έχει εργαστεί έντονα βοηθώντας την φτωχή και πονεμένη ανθρωπότητα. Αυτός είναι ο επικεφαλής της Γνωστικής κίνησης. Είναι ο ανώτατος Ιεράρχης του AGLA.\nΑν και φαίνεται απίστευτο, ο λατρευτός Σωτήρας του κόσμου εργαζόταν ως νοσοκόμος στα πεδία των μαχών, κατά την διάρκεια του πρώτου και του δευτέρου παγκοσμίου πολέμου.\nΠάμε να μεταγράψουμε την συγκινητική ιστορία του Δον Μάριο Ρόσο ντε Λούνα, του διακεκριμένου θεοσοφιστή συγγραφέα. Αυτήν την ιστορία την βρήκαμε στο βιβλίο «Εκείνος που σκοτώνει τον θάνατο» ή «Το βιβλίο των Χίνας», θαυμάσιο έργο του Δον Μάριο. Ας δούμε:\n«Παράξενες αφηγήσεις έφθαναν σε μας στα χαρακώματα. Σε όλη την γραμμή τριακοσίων μιλίων που είναι από την Ελβετία ως την θάλασσα, κυκλοφορούσαν ορισμένες φήμες, των οποίων την προέλευση και την ακρίβεια αγνοούσαμε. Πήγαιναν και έρχονταν γρήγορα και θυμάμαι την στιγμή που ο σύντροφός μου Jorge Casay, ρίχνοντας σε μένα μια παράξενη ματιά με τα μπλε μάτια του, με ρώτησε εάν είχα δει το φίλο των πληγωμένων και έπειτα μου ανάφερε ό,τι ήξερε όσον αφορά το άτομο. Μου είπε ότι, μετά από πολλές βίαιες μάχες, είχαν δει έναν άνθρωπο ντυμένο στα άσπρα, να σκύβει πάνω από τους πληγωμένους. Οι σφαίρες τον περιέβαλαν, οι χειροβομβίδες έπεφταν γύρω του, αλλά τίποτα δεν ήταν σε θέση να τον αγγίξει. Ήταν ένας ήρωας ανώτερος όλων των ηρώων, ή κάτι ακόμα μεγαλύτερο. Αυτό το μυστήριο πρόσωπο, το οποίο οι Γάλλοι καλούσαν «ο σύντροφος ντυμένος στα άσπρα», φαινόταν να είναι παντού ταυτόχρονα: στο Νανσύ, στην Argona, στην Soissons, στην Ipres. Παντού υπήρχαν άτομα που μιλούσαν για αυτόν με την τρεμάμενη φωνή. Μερικοί, εντούτοις, χαμογελούσαν λέγοντας ότι τα χαρακώματα επιδρούσαν στα νεύρα των ανθρώπων. Εγώ, που συχνά δεν πρόσεχα τα λόγια μου, αναφωνούσα ότι για να πιστέψω έπρεπε να δω και ότι χρειαζόμουν την βοήθεια ενός γερμανικού μαχαιριού που θα με έκανε να πέσω στην γη πληγωμένος. Την επόμενη ημέρα τα γεγονότα ακολούθησαν το ένα το άλλο με μεγάλη ταχύτητα σε αυτό το κομμάτι του μετώπου. Τα μεγάλα κανόνια μας χτυπούσαν από την αυγή μέχρι την νύχτα και άρχισαν πάλι το πρωί. Το μεσημέρι λάβαμε την διαταγή να πάρουμε τα χαρακώματα στο μέτωπό μας. Αυτά ήταν σε διακόσιες γιάρδες από εμάς και δεν είχαμε καλά-καλά ξεκινήσει όταν καταλάβαμε ότι τα βαριά κανόνια μας απέτυχαν στην προετοιμασία. Χρειαζόταν μια καρδιά από ατσάλι για να προχωρήσουμε μπροστά αλλά κανένας δεν δίστασε. Είχαμε προωθηθεί γύρω στις πενήντα γιάρδες όταν καταλάβαμε ότι πήγαμε άσχημα. Ο λοχαγός μας διέταξε να καλυφθούμε και τότε ακριβώς πληγώθηκα και στα δύο πόδια. Από θεϊκό έλεος έπεσα σε μια τρύπα. Υποθέτω ότι λιποθύμησα, επειδή όταν άνοιξα τα μάτια ήμουν μόνος. Ο πόνος μου ήταν φρικτός αλλά δεν τολμούσα να κινηθώ επειδή οι Γερμανοί δεν με έβλεπαν, ενώ ήμουν σε πενήντα γιάρδες απόσταση από αυτούς και δεν ήλπιζα ότι θα με συμπονούσαν. Αισθάνθηκα χαρά όταν άρχισε να νυχτώνει. Υπήρχαν κοντά μου μερικά άτομα που θα εξέταζαν τον κίνδυνο στο σκοτάδι, εάν σκέφτονταν ότι ένας σύντροφος ήταν ακόμα ζωντανός. Η νύχτα έπεσε και πολύ σύντομα άκουσα βήματα όχι βιαστικά, σταθερά και άνετα, σαν ούτε το σκοτάδι ούτε ο θάνατος να μην μπορούσαν να αλλάξουν την ηρεμία εκείνων των ποδιών. Μέχρι τότε ούτε είχα υποψιαστεί ποιος ήταν αυτός που πλησίαζε, έτσι αν και αντιλήφθηκα την ευκρίνεια των λευκών στο σκοτάδι, φαντάστηκα ότι ήταν κάποιος γεωργός με πουκάμισο, ή ακόμη κάποια τρελή γυναίκα. Μετά, με ένα ελαφρύ ανατρίχιασμα, που δεν ξέρω αν ήταν από χαρά ή από τρόμο, κατάλαβα ότι ήταν ο «σύντροφος ντυμένος στα άσπρα», ενώ την ίδια στιγμή τα γερμανικά όπλα άρχισαν να πυροβολούν. Οι σφαίρες δεν θα μπορούσαν να λαθέψουν σε τόσο άσπρο, αλλά εκείνος σήκωσε τα χέρια του όπως σε ικεσία και τις απέτρεψε, παραμένοντας όπως σε έναν σταυρό σαν και αυτούς που τόσο συχνά φαίνονται στις άκρες των δρόμων της Γαλλίας. Κατόπιν μίλησε και τα λόγια του μου φάνηκαν γνωστά, αλλά αυτό που θυμάμαι ήταν η αρχή: «Αν είχες γνωρίσει..». και το τέλος: «Αλλά τώρα αυτοί είναι κρυμμένοι από τα μάτια σου..»..\nΈπειτα έσκυψε και με πήρε στα χέρια του (εμένα, που ήμουν ο πιο σωματώδης άνδρας του συντάγματός μου) και με μετέφερε σα να ήμουν παιδί. Υποθέτω ότι παρέμεινα κοιμισμένος, επειδή όταν ξύπνησα, αυτό το συναίσθημα είχε διαλυθεί. Ήμουν άνθρωπος και επιθύμησα να μάθω τι μπορούσα να κάνω για τον φίλο μου για να τον βοηθήσω και να τον εξυπηρετήσω. Κοίταζε προς το ρέμα και τα χέρια του ήταν ενωμένα, σα να προσευχόταν. Και τότε είδα ότι ήταν επίσης πληγωμένος. Νόμισα ότι είδα μια ματωμένη πληγή στο χέρι του και όσο προσευχόταν, σχηματίστηκε μια σταγόνα αίματος που έπεσε στην γη. Έβγαλα μια κραυγή χωρίς να είμαι σε θέση να την κρατήσω, επειδή αυτή η πληγή μου φάνηκε η πιο τρομακτική από όλες όσες είχα δει σε αυτόν τον πικρό πόλεμο.\n-Είστε επίσης πληγωμένος, είπα δειλά.\nΊσως να με άκουσε, ίσως να το υπέθεσε στο παρουσιαστικό μου, αλλά μου απάντησε ευγενικά:\n-Αυτή είναι μια παλαιά πληγή, αλλά με έχει ενοχλήσει πρόσφατα.\nΚαι τότε είδα ότι το ίδιο άσπλαχνο σημάδι υπήρχε επίσης στα πόδια του. Θα προκαλέσει το θαυμασμό σας για το ότι δεν είχα καταλάβει νωρίτερα. Και εγώ ο ίδιος το θαυμάζω. Αλλά μόνον όταν είδα το πόδι του, τον γνώρισα: Ο ΖΩΝΤΑΝΟΣ ΧΡΙΣΤΟΣ. Είχα ακούσει να το λένε στην Capellan κάποιες εβδομάδες πριν, αλλά τώρα κατάλαβα ότι είχε έρθει σε μένα (σε μένα που τον είχα απομακρύνει από την ζωή μου, μέσα στον διακαή πυρετό της νεότητάς μου). Ήθελα να του μιλήσω και να τον ευχαριστήσω αλλά μου έλειπαν τα λόγια. Και τότε σηκώθηκε και μου είπε: «Μείνε εδώ σήμερα δίπλα στο νερό. Θα έρθω αύριο για σένα. Έχω κάποια εργασία για να κάνεις για μένα». Τότε έφυγε και ενώ περιμένω, γράφω αυτό για να μην χάσω όλα αυτά από την μνήμη μου. Αισθάνομαι αδύναμος και μόνος, ο πόνος μου μεγαλώνει, αλλά έχω την υπόσχεσή του. Ξέρω ότι πρέπει να έρθει αύριο για μένα».\nΜέχρι εδώ η ιστορία ενός στρατιώτη, που μεταγράφεται από τον Δον Μάριο Ρόσο ντε Λούνα στο βιβλίο «Εκείνος που σκοτώνει τον θάνατο». Αυτό το συγκεκριμένο γεγονός καταδεικνύει μέχρι κορεσμού ότι ο Ιησούς ζει ακόμα με το ίδιο φυσικό σώμα που χρησιμοποίησε στην Αγία Γη.\nΕδώ σε αυτό το βιβλίο έχουμε δώσει το κλειδί της Ανάστασης.\nΈχουμε σχίσει το πέπλο του αδύτου. Έχουμε δώσει στην φτωχή και πονεμένη ανθρωπότητα την μυστική διδασκαλία του λατρευτού, την κρυμμένη με επτά σφραγίδες στην Αποκάλυψη.\nΤο μήνυμα του Υδροχόου είναι βιβλίο εξουσιών τρομερά θεϊκών.\nΕδώ είναι όλα τα μυστικά, εδώ είναι όλα τα κλειδιά για την χριστικοποίηση.\nΕδώ γράφεται η διδασκαλία που ο Λατρευτός δίδασκε κρυφά στους ταπεινούς αποστόλους του.\nΟ Λατρευτός θα παραμείνει με μας μέχρι την συντέλεια των αιώνων.\nΑυτή είναι η διδασκαλία του. Εδώ την έχετε. Μελετήστε την και εξασκήστε την.\nΒΟΥΔΑΣ ΜΑΪΤΡΕΓΙΑ, ΚΑΛΚΙ ΑΒΑΤΑΡ της ΝΕΑΣ ΕΠΟΧΗΣ του ΥΔΡΟΧΟΟΥ\nΟ ΓΙΟΣ ΤΟΥ ΑΝΘΡΩΠΟΥ\n«NOS AUTEM GLORIARI OPORTET IN CRUCE DOMINI NOSTRI JESU – CHRISTI»\n«Μακάριος εκείνος που διαβάζει, και οι ακούοντες τα λόγια της προφητείας και τηρούντες τα γραμμένα, γιατί ο καιρός είναι κοντά» (Αποκάλυψη 1:3).\nΓιε του ανθρώπου: Αποκάλυψέ μας το απόκρυφο. Κάθε γλυκιά συμφωνία του άφατου σύμπαντος, κάθε νότα, κάθε μελωδία που κρύβεται απαλά ανάμεσα στην αγνότατη μαγεία των αρωματισμένων και έξοχων ρόδων των κήπων του Νιρβάνα, είναι η ζωντανή ενσάρκωση του λόγου σου.\nΟι χρόνοι του τέλους έχουν φθάσει!\n«Ιδού έρχεται με τα σύννεφα (ο Λατρευτός) και θα τον δει κάθε μάτι και εκείνοι που τον κάρφωσαν και θα θρηνήσουν επάνω του όλες οι φυλές της γης. Ναι, Αμήν» (Αποκάλυψη 1:7).\nΟ Λατρευτός έρχεται ήδη! Αυτός που τόσο πολύ έχει ματώσει για μας... Ο Ευλογημένος πλησιάζει ήδη! Έρχεται όπως μια μητέρα που αγχωμένη ψάχνει τα παιδιά της...\nΑκούστε άνθρωποι και Θεοί: στο μυστήριο κάθε βαθιού κύματος, ο Λατρευτός πλησιάζει... Εκείνος που μας κάνει βασιλιάδες και ιερείς για τον Θεό και Πατέρα του. Το εσπερινό αεράκι μας φέρνει ενορχηστρώσεις, μερικές φορές τόσο γλυκές, όπως το νανούρισμα μιας μητέρας. Μερικές φορές τόσο αυστηρές, όπως η ακτίνα που αστράφτει φοβερά μέσα στην καταστροφική θύελλα του εξαγριωμένου αποκαλυπτικού ωκεανού.\nΣτο άφατο και εξαίσιο βάθος του αδύτου, ο Λατρευτός μιλά με φωνή παραδεισένια και λέει ύψιστα πράγματα: «Εγώ είμαι το Άλφα και το Ωμέγα, λέγει Κύριος ο Θεός, αυτός που ήταν και που είναι και που πρόκειται να έρθει, ο Παντοδύναμος» (Αποκάλυψη 1:8).\nΜια τρομερή ακτίνα λάμπει μέσα στο μπλε βελούδο της έναστρης νύχτας... Είναι ο γιος του ανθρώπου! Από την θεία ακτίνα ξεπηδά ο Εσώτερος. Η χορωδία των Αγίων αντηχεί, τραγουδούν τρυφερά οι παρθένες του Νιρβάνα. Συγκινούνται όταν η ακτίνα διαπερνά την ψυχή κάποιου άγιου ανθρώπου.\nΗ άφατη ακτίνα μπαίνει στην ψυχή και μετατρέπεται σε αυτήν. Η ακτίνα μετατρέπεται σε ψυχή και η ψυχή σε ακτίνα. Το θεϊκό εξανθρωπίζεται και ο άνθρωπος θεϊκοποιείται. Αυτά είναι οι αιώνιοι γάμοι της ψυχής και του αρνιού του Πάσχα!\nΑπό αυτούς τους αλχημιστικούς γάμους, από αυτό το μίγμα αγάπης και ειρήνης, προέρχεται αυτό που καλούμε ο Υιός του ανθρώπου. Αυτός είναι το λαμπερό και φωτεινό «Εγώ Είμαι». Ο λαμπερός Δράκος Σοφίας μας. Είναι ο πλούσιος θησαυρός που έφερε σε μας ο Λατρευτός.\nΕίναι ο Άνθρωπος- Ήλιος, ο Ormus, ο Όσιρις. Ο Βισνού, ο Chur, το Aρνί, ο άνθρωπος του χρόνου και του ποταμού που τραγουδήθηκε από τον Δανιήλ.\nΕίναι το Άλφα και το Ωμέγα, ο πρώτος και ο τελευταίος, που ήταν και που και που είναι πρόκειται να έρθει. Είναι ο Αιώνιος Αγαπημένος. Ο Γέρος των Ημερών.\nΟ κύριος της κάθε λατρείας θέλει να κατοικήσει μέσα στο βάθος κάθε ψυχής. Είναι το λάδι του μύρου και το άρωμα του θυμιάματος. Είναι o Λατρευτός και ο Λατρευτής.\nΗ έκφραση «Εγώ Είμαι» πρέπει να μεταφραστεί έτσι: «Είμαι το Είναι». Αληθινά, ο Αγαπημένος είναι το Είναι του Είναι μας, που ήταν, είναι και που πρόκειται να έρθει. Έχουμε ένα πολύτιμο αρτοφόριο (το φυσικό σώμα), μια στενοχωρημένη (αγωνιούσα, αγχωμένη) ψυχή και ένα πνεύμα (τον Εσώτερο). Αυτή η ανθρώπινη τριάδα προέρχεται από εκείνη την τρομερά θεία ακτίνα που κάνει να αντηχήσει η καμπάνα της μέσα στο άπειρο διάστημα, όταν ερχόμαστε στον κόσμο.\nΚάθε άτομο έχει την ιδιαίτερη ακτίνα του, που λάμπει με όλη την δύναμη της δόξας της, στον κόσμο των άφατων Θεών. Η Ακτίνα της Αυγής, είναι το Είναι του Είναι μας. Είναι ο εσωτερικός Χριστός κάθε ανθρώπου. Είναι η σεφιρωτική κορώνα των καβαλιστών, η κορώνα της ζωής: «Μείνε πιστός μέχρι τον θάνατο (λέει ο Ευλογημένος) και θα σου δώσω το στεφάνι της ζωής» (Αποκάλυψη 2:10).\nΣε αυτόν που ξέρει, ο λόγος δίνει δύναμη. Κανένας δεν τον πρόφερε. Κανένας δεν θα τον προφέρει, παρά μόνον εκείνος που τον έχει ενσαρκώσει.\nΣτο συμπόσιο του πασχαλινού αρνιού παρευρίσκονται οι προσκεκλημένοι. Στο τραπέζι των αγγέλων λάμπουν από δόξα εκείνοι που τον έχουν ενσαρκώσει. Το πρόσωπο του Αγαπημένου είναι όπως μια αστραπή.\nΟ Χριστός είναι ο Στρατός της Φωνής. Ο Χριστός είναι ο Λόγος. Στον κόσμο του Αιώνιου Λατρευτού δεν υπάρχει ούτε η προσωπικότητα ούτε η ατομικότητα, ούτε το εγώ. Στον Κύριο της υπέρτατης Λατρείας όλοι είμαστε ένα. Όταν ο Αγαπημένος μετατρέπεται στην ψυχή, όταν η ψυχή μετατρέπεται στον Αγαπημένο, τότε από αυτό το άφατο μίγμα, θεϊκό και ανθρώπινο, γεννιέται αυτό που ονομάζουμε ο Υιός του ανθρώπου.\nΕκείνος ο Μεγάλος Κύριος του Φωτός, όντας ο Γιος του ζωντανού Θεού, γίνεται ο γιος του Ανθρώπου όταν μετασχηματίζεται στην ανθρώπινη ψυχή. Ο Άνθρωπος-Ήλιος είναι το τελικό αποτέλεσμα όλων των εξαγνισμών και των πικριών μας. Ο Άνθρωπος-Ήλιος είναι θεϊκός και ανθρώπινος. Ο Γιος του Ανθρώπου είναι το τελικό προϊόν του ανθρώπου. Ο γιος των βασάνων μας. Το επιβλητικό μυστήριο του μετασχηματισμού της υπόστασης.\nO Χριστός είναι ο Ηλιακός Λόγος (Τέλεια Πολλαπλή Ενότητα). Ο Χριστός είναι η μεγάλη αιώνια, βαθιά, άηχη ανάσα, η οποία πηγάζει από τα άφατα σπλάχνα του Απόλυτου.\nΟ Χριστός είναι η συνεχής αιώνια αναπνοή μας, βαθιά άγνωστη για τον εαυτό μας... Το θεϊκό «Αυγοειδές» μας.\nΟ Χριστός είναι εκείνη η καθαρότατη, άφατη και τρομερά θεϊκή ακτίνα που έλαμψε σαν μια αστραπή στο πρόσωπο του Μωυσή... εκεί, μέσα στο ύψιστο μυστήριο του όρους Nebo.\nΟ Χριστός δεν είναι η Μονάδα. Ο Χριστός δεν είναι η θεοσοφική επτάδα. Ο Χριστός δεν είναι ο Jivan-Atman. Ο Χριστός είναι η ακτίνα που μας ενώνει με το Απόλυτο. Ο Χριστός είναι ο Κεντρικός Ήλιος.\nΣτην ανατολή ο Χριστός είναι ο Κwan Yin (η Μελωδική Φωνή), ο Αβαλοκιτεσβάρα, ο Βισνού.\nΓια τους Αιγυπτίους ο Χριστός είναι ο Όσιρις, και κάθε ένας που τον ενσάρκωνε ήταν ένας Οσιροποιημένος.\nΟ Χριστός είναι το Ατμικό νήμα των ινδοστανών.\nΟ Υιός του Ανθρώπου λάμπει με όλη την δύναμη της δόξας του, στο ύψιστο συμπόσιο του Πασχαλινού Αρνιού.\nΟ ΠΡΩΤΟΤΟΚΟΣ ΤΩΝ ΝΕΚΡΩΝ\nΟ Ιησούς Χριστός είναι ο πιστός μάρτυρας και ο πρωτότοκος των νεκρών και πρίγκιπας των γήινων βασιλιάδων, επειδή νίκησε τον θάνατο. «Που μας αγαπά και μας έπλυνε από τις αμαρτίες μας με το αίμα του» το ιερότατο, του Λατρευτού Μάρτυρα. (Αποκάλυψη 1:5)\nΟ Ευλογημένος έχει το θαυμαστό ελιξίριο της μακροζωίας. Το δώρο του Cupido είναι μια χάρη του Υψίστου. Οι άγιοι δάσκαλοι του φύλακα-τοίχου κατέχουν το θαυμάσιο ελιξίριο. Όταν ένας δάσκαλος του οίκτου παραιτείται από την άφατη ευτυχία του Νιρβάνα, από αγάπη για την φτωχή και πονεμένη ανθρωπότητα, έχει το δικαίωμα να ζητήσει το δώρο Cupido.\nΑυτό το ελιξίριο της μακροζωίας είναι ένα αέριο που αποτίθεται στο ζωτικό βάθος του ανθρώπινου οργανισμού. Κατόπιν ο μυημένος αναφωνεί με μεγάλη φωνή, λέγοντας: «Ω θάνατε! Φύγε μπροστά από τα βήματά μου μέχρι την συντέλεια του αιώνα! Θα είσαι ο σκλάβος μου και θα είμαι ο κύριός σου»!\nΕίναι εξαιρετική η δόξα των μεγάλων μυστηρίων και περνούν από τον εσωτερικό και όμορφο κήπο μας οι θαυμάσιες εικόνες όλων αυτών των Οσιροποιημένων, μέσα σε ένα διάχυτο φως χρυσό και βιολετί.\nΟι νεκρικές δοκιμασίες του Αρκάνο 13 εκτυλίσσονται όπως μια βαθιά όπερα στα μεγάλα αρχαϊκά μυστήρια.\nΜέσα από τους παλαιούς τάφους των αρχαίων χρόνων σηκώνονται οι αυστηροί ιεροφάντες των μεγάλων μυστηρίων.\nΣτην τρομαχτική νύχτα των αιώνων, οι παλιές όπερες του Αρκάνο 13 αντηχούν με τις άφατες μελωδίες τους μέσα στα υπόγεια γήινα σπήλαια.\nΝα συντηρήσουν το σώμα νέο κατά την διάρκεια εκατομμυρίων ετών και να μην πεθάνουν ποτέ, ήταν πάντα ο μεγαλύτερος πόθος των μεγάλων δασκάλων της Αλχημείας.\nΕμείς λέμε: Καλύτερα είναι τα αιώνια γηρατειά. Ο σεβάσμιος γέρος, με το δώρο του Cupido πάντα απελευθερώνεται από τον κίνδυνο να πέσει.\nΕκείνοι που λαμβάνουν το ελιξίριο της μακροζωίας πεθαίνουν αλλά δεν πεθαίνουν. Ο «Κύριος του κάθε οίκτου» έλαβε το θαυμάσιο ελιξίριο της μακροζωίας και το σώμα του έμεινε βαλσαμωμένο για τον θάνατο.\nΤην τρίτη ημέρα, ο Δάσκαλος του Υπέρτατου Οίκτου σηκώθηκε από τον άγιο τάφο του και φώναξε με μεγάλη φωνή, επικαλούμενος το σώμα του. Μαζί του ήταν οι άγγελοι του θανάτου και οι ιερές γυναίκες.\nΟ Ehecatl, o Κύριος της Κίνησης, μπαίνοντας στον άγιο τάφο, είπε με παραδεισένια φωνή: «Ιησού: σήκω με το σώμα σου μέσα από τον τάφο σου»! Ο Ehecatl, ο άγγελος της κοσμικής κίνησης, προκάλεσε το σώμα του Ιησού σε δραστηριότητα και κίνηση.\nΚαθώς σηκώθηκε το σώμα διαπέρασε τους υπερευαίσθητους κόσμους. Το φυσικό σώμα του Ιησού καταδύθηκε μέσα στους εσωτερικούς κόσμους. Εκεί το περίμεναν σε αστρικό σώμα οι ιερές γυναίκες, που έφερναν τα αρωματικά φάρμακα. Αυτές επεξεργάστηκαν το σώμα του Ιησού με εκείνα τα φάρμακα. Το σώμα υπάκουσε σε ανώτατες διαταγές και διαπέρασε το αστρικό σώμα του δασκάλου από την ανώτερη κορυφή του αστρικού κεφαλιού.\nΈτσι αναστήθηκε ο Λατρευτός μεταξύ των νεκρών. Το σώμα άφησε τον άγιο τάφο και καταδύθηκε στους εσωτερικούς κόσμους.\nΜετά από την ανάσταση, ο Ιησούς εμφανίστηκε στους αποστόλους στην Εμμαούς και δείπνησε με αυτούς (Λουκάς, 24:30-31). Ο Ιησούς εμφανίστηκε επίσης στους ένδεκα αποστόλους του που είχαν επανενωθεί και τους κατέδειξε με γεγονότα την τρομερή πραγματικότητα της Ανάστασής του (Ιωάννης 20:19-20). Οι άγιες γραφές δίνουν μαρτυρία για τις διαφορετικές εμφανίσεις του Θεϊκού Δασκάλου μετά από την Ανάστασή του.\nΤο σώμα του Δασκάλου καταδύθηκε μέσα στους υπερευαίσθητους κόσμους. Το σώμα του θεϊκού ραβίνου της Γαλιλαίας μπήκε στην κατάσταση Χίνας. Ο Ιησούς πέθανε αλλά δεν πέθανε. Σήμερα ο δάσκαλος ζει στην Σαμπάλα του Ανατολικού Θιβέτ. Εκεί ζει με το ίδιο σώμα με το οποίο αναστήθηκε. Μαζί του κατοικούν στην Σαμπάλα και άλλοι Άγιοι Δάσκαλοι που κατόρθωσαν την άφατη ανάσταση.\nΟ μεγάλος δάσκαλος Ζανόνι κατόρθωσε την ανάσταση και συντηρήθηκε νέος κατά την διάρκεια εκατομμυρίων ετών. Δυστυχώς έχασε το κεφάλι του στην λαιμητόμο κατά την διάρκεια της γαλλικής επανάστασης. Έπεσε γιατί πήρε γυναίκα. Ερωτεύτηκε με μια νέα καλλιτέχνιδα της Νάπολης. Αυτό ήταν το λάθος του.\nΈνας μεγάλος τάταρος Δάσκαλος, του οποίου το σώμα έχει σήμερα εκατομμύρια έτη ύπαρξης, μας είπε κατά λέξη το ακόλουθο: «Αληθινός δάσκαλος είναι μόνον αυτός που έχει καταπιεί γη. Κάποιος, πριν καταπιεί γη, είναι πραγματικά όχι κάτι παραπάνω από βλάκας».\nΟ Θεϊκός Ραβί της Γαλιλαίας είναι ο πρωτότοκος των νεκρών. Επειδή εκτός από το να έχει αναστηθεί από τους νεκρούς, είναι ο Αρχηγός των Ψυχών.\nΟ Κόμης του Σαιν Ζερμαίν έχει σήμερα το ίδιο φυσικό σώμα με το οποίο ήταν γνωστός κατά την διάρκεια των αιώνων XVII και XVIII στις βασιλικές αυλές της Ευρώπης.\nΜετά από την ανάσταση, το φυσικό σώμα μένει στην κατάσταση Χίνας, δηλαδή βυθισμένο μέσα στους υπερευαίσθητους κόσμους. Εντούτοις, μπορεί να μπει στο φυσικό κόσμο όποτε ο δάσκαλος το θέλει.\nΣε αυτές τις τόσο εξυψωμένες συνθήκες, οι Δάσκαλοι της τελειότητας ζουν μόνον για να καθοδηγούν το ρεύμα της ζωής των αναρίθμητων αιώνων.\nΚαταδικασμένοι από τους εαυτούς τους να ζουν κατά την διάρκεια εκατομμυρίων ετών, καθοδηγώντας το ρεύμα των αιώνων, εκείνοι οι άφατοι Άγιοι είναι οι σιωπηλοί φρουροί του φύλακα-τοίχου. Ο προστατευτικός τοίχος έχει χτιστεί με το αίμα των Αγίων του Ευλογημένου. Ο τοίχος προστατεύει την ανθρωπότητα από την αυγή της δημιουργίας.\nΤο μυστικό μονοπάτι είναι γεμάτο από άπειρα βασανιστήρια. Το μυστικό μονοπάτι μας φέρνει κατευθείαν στο Απόλυτο, όπου λάμπει το Αδημιούργητο φως.\nO Ιησούς Χριστός, ο πρωτότοκος των νεκρών, ζει σήμερα στην Σαμπάλα. Αυτή η μυστική χώρα είναι σε κατάσταση Χίνας. Εκεί έχει ο Ευλογημένος Λατρευτός τον Άγιο Ναό του.\nΤο ανατολικό στερέωμα λάμπει από όλη την αγάπη του Δασκάλου. Τα ντροπαλά λουλουδάκια του μονοπατιού, τα οποία ο Άγιος των Αγίων […] τα χνάρια χωρίς να βλάψει, τρέμουν γλυκά με το αρωματισμένο αεράκι.\nΗ φλογερή φωτιά, τα καθαρά ύδατα της ζωής, η γη με το απαλό άρωμα, ο βίαιος αέρας της Θιβετιανής Σαμπάλα, είναι μεθυσμένα με την δόξα του Λατρευτού, που ήταν, είναι και θα έρθει.\nΟ μεγάλος αβατάρ Μπαμπάχι, που έχει συντηρήσει το σώμα του για αρκετά εκατομμύρια έτη, υποσχέθηκε να διδάξει δημόσια την επιστήμη που μας επιτρέπει να κάνουμε αθάνατο το σώμα από σάρκα και οστά. Εδώ σε αυτό το βιβλίο δίνεται αυτή η επιστήμη. Έχει εκπληρωθεί η υπόσχεση του αθάνατου Μπαμπάχι.\nΟΙ ΕΠΤΑ ΕΚΚΛΗΣΙΕΣ\n«Και γύρισα για να δω την φωνή που μιλούσε μαζί μου (ο λόγος που μιλούσε στον απόστολο) και γύριζοντας είδα επτά λυχνίες χρυσές (τα επτά τσάκρας του νωτιαίου μυελού, οι επτά εκκλησίες). Και στην μέση των επτά λυχνιών όμοιον με γιο ανθρώπου (ένας Λόγος δίδασκε τον απόστολο), με φόρεμα ως τους αστραγάλους, ζωσμένον από το στήθος με μια χρυσή ζώνη. Η δε κεφαλή του και οι τρίχες ήταν άσπρα όπως το λευκό μαλλί προβάτου, όπως το χιόνι και τα μάτια του σαν την φλόγα της φωτιάς. Τα πόδια του όμοια με χαλκολίβανο, σαν πυρωμένα σε καμίνι. Και η φωνή του σαν φωνή πολλών υδάτων (ο Λόγος, η Λέξη, suena). Και είχε στο δεξί του χέρι επτά αστέρια (στον Μακρόκοσμο τα επτά πνεύματα μπροστά από τον θρόνο, στον Μικρόκοσμο οι επτά ατομικοί άγγελοι που κυβερνούν τα επτά τσάκρας ή τις εκκλησίες του νωτιαίου μυελού). Και από το στόμα του έβγαινε ξίφος δίστομο, κοφτερό (το φλεγόμενο ξίφος). Και η όψη του όπως ο ήλιος λάμπει στην δύναμή του. Και όταν τον είδα έπεσα στα πόδια του σαν νεκρός. Και έβαλε το δεξί χέρι του επάνω μου λέγοντας: μην φοβάσαι, εγώ είμαι ο πρώτος και ο τελευταίος (ο απαστράπτων Δράκος Σοφίας μας είναι ο πρώτος και ο τελευταίος)» (Αποκάλυψη 1:12-17).\nΟ Αγαπημένος «ζει και έγινε νεκρός και να που είναι τώρα ζωντανός στους αιώνες των αιώνων και έχει τα κλειδιά της κόλασης και του θανάτου» (Αποκάλυψη 1:18).\nΌταν βγήκαμε από την Εδέμ χωρίσαμε από τον Λόγο που ζει στα άγνωστα βάθη του Είναι μας. Ο Αγαπημένος πέθανε για μας, αλλά να εδώ που ζει αιώνια.\nΟ Αγαπημένος είναι ο Hiram που δολοφονείται από τρεις προδότες. Είναι ο Ιησούς καταδικασμένος σε θάνατο από τον Ιούδα, τον Καϊάφα και τον Πιλάτο. Εκείνοι οι τρεις προδότες αποτελούν αυτό που καλούμε εγώ, το εγώ ο ίδιος (ο Σατανάς). Ο Sebal, ο πρώτος προδότης του Hiram, είναι ο Σατανάς στο αστρικό σώμα του ανθρώπου. Ο Hortelut, ο δεύτερος προδότης του Hiram, είναι ο Σατανάς στον νου. Ο Stokin, ο τρίτος προδότης του Hiram, είναι ο Σατανάς στην ψυχή-θέληση.\nΝα εδώ το εγώ στα τρία θεμελιώδη επίπεδα της συνείδησης. Αυτός είναι ο πρίγκιπας αυτού του κόσμου, ο μαύρος Δράκος των τριών κεφαλών που πρέπει να αποκεφαλίσουμε και να διαλύσουμε.\nΑυτοί είναι οι τρεις επαναστάτες που φέρουμε μέσα μας. Ο δαίμονας της επιθυμίας, ο δαίμονας του νου και ο δαίμονας της κακής θέλησης. Αυτοί είναι οι τρεις δολοφόνοι του Λόγου, «αλλά να εδώ που ζει σε όλους τους αιώνες των αιώνων, Αμήν».\nΈχει τα κλειδιά των ατομικών μας κολάσεων. «Έχει τα κλειδιά της κόλασης και του θανάτου».\nΠρέπει να αναστήσουμε τον Γιο του Ανθρώπου μέσα μας.\nΟι επτά εκκλησίες υπάρχουν στον μικρόκοσμο-άνθρωπο και στον μακρόκοσμο.\nΗ Αποκάλυψη είναι το βιβλίο του ανθρώπου και του σύμπαντος. Οι επτά εκκλησίες του νωτιαίου μυελού μας λάμπουν από ευτυχία με την ιερή φωτιά του Αγίου Πνεύματος.\nΟι επτά εκκλησίες του νωτιαίου μυελού μας είναι οι πόρτες που μας δίνουν πρόσβαση στους επτά ένδοξους καθεδρικούς ναούς των ανώτερων κόσμων.\nΑισθανόμαστε γεμάτοι φόβο και μυστικιστική δόνηση, όταν βλέπουμε τον μεγαλοπρεπή καθεδρικό ναό των Σάρδεων, ανάμεσα σε αστραπές, βροντές, σεισμούς, θύελλες και μεγάλο χαλάζι.\nΤο λαρυγγικό τσάκρας είναι η πόρτα που μας δίνει πρόσβαση στον μεγάλο καθεδρικό ναό των Σάρδεων.\nΗ ύψιστη και τρομερά θεϊκή εκκλησία της Λαοδίκειας είναι όλη από καθαρό χρυσό. Ο θόλος και οι τοίχοι της είναι όλα δουλεμένα με τον καθαρότερο χρυσό του Πνεύματος.\nO λωτός των χιλίων πετάλων, η λαμπερή κορώνα των Αγίων, μας δίνει πρόσβαση στον λαμπρό καθεδρικό ναό της Λαοδίκειας, ναό που υπάρχει πραγματικά στους ανώτερους κόσμους.\nΣτις επτά εκκλησίες των εσωτερικών κόσμων μελετάμε τα τελετουργικά της ζωής και του θανάτου ενώ φθάνει ο Αξιωματούχος (ο Λόγος).\nΟι επτά εκκλησίες του νωτιαίου μυελού είναι ενωμένες με τα επτά τσάκρας ή νευρικά πλέγματα του μεγάλου συμπαθητικού νευρικού συστήματος μέσω ορισμένων πολύ λεπτών νεύρων.\nΟι επτά εκκλησίες κρέμονται όπως τα λουλούδια του λωτού του διάσημου Nadi Chitra. Μέσα στο μυελικό κανάλι υπάρχει το κανάλι Sushumnα. Μέσα στο κανάλι Sushumnα είναι εκείνο το κανάλι το οποίο ονομάσαμε Nadi Chitra. Οι επτά εκκλησίες κρέμονται όμορφες και θεϊκές από αυτό το πολύτιμο μυελικό κανάλι.\nO νωτιαίος μυελός είναι το κηροπήγιο. Στα δεξιά και αριστερά είναι οι δύο ελιές του ναού, τα δύο κλαδιά ελιάς που μέσω δύο χρυσών σωλήνων βγάζουν από μέσα τους λάδι σαν χρυσάφι. Το χρυσό λάδι είναι το Ens Seminis το ιερό σπέρμα.\n«Αυτά τα δύο παιδιά του λαδιού είναι εκείνα που είναι μπροστά από τον Κύριο όλης της γης» (Ζαχ. 4:14). Αυτοί είναι οι δύο μάρτυρες (Ιδά και Πιγκαλά). Αυτό είναι το ζευγάρι των συμπαθητικών νεύρων που τυλίγονται σαν δύο φίδια στον νωτιαίο μυελό. Από αυτούς ανεβαίνει το λάδι του καθαρού χρυσού, μέχρι τον κάλυκα (εγκέφαλο).\nΌταν το μεταλλικό φίδι ξυπνά, μπαίνει στο κεντρικό κανάλι του νωτιαίου μυελού και ανεβαίνει πολύ αργά και δύσκολα από εκείνο το μυελικό κανάλι που στην Ινδία καλείται Brahma Nadi.\nΟι επτά εκκλησίες λάμπουν με την καυτερή φωτιά του Άγιου Πνεύματος. Σύμφωνα με το πως η ιερή φωτιά ανεβαίνει, οι επτά εκκλησίες ανοίγουν και στρέφονται προς τα επάνω. Σύμφωνα με το πως οι επτά εκκλησίες ανοίγουν, ξυπνούν τα τσάκρας ή συμπαθητικά πλέγματα.\nΤο κηροπήγιο έχει επτά λυχνίες που είναι οι επτά εκκλησίες και επτά κανάλια για τις λυχνίες που είναι επάνω σε αυτό. Αυτά τα επτά κανάλια αντιστοιχούν στους επτά βαθμούς της δύναμης της φωτιάς.\nΌλα αυτά τα τσάκρας, δίσκοι, μαγνητικές ρόδες είναι οι αισθήσεις του αστρικού σώματος.\nΗ ψυχή μας είναι τυλιγμένη στο αστρικό σώμα. Το αστρικό σώμα έχει την υπερευαίσθητη ανατομία, φυσιολογία και παθολογία του.\nΟι αισθήσεις του αστρικού σώματος και οι ενδοκρινείς αδένες είναι σε εσωτερική αντιστοιχία: όπου υπάρχει ένα νευρικό πλέγμα, εκεί υπάρχει και ένα τσάκρα του αστρικού σώματος.\nΜέσα στο αστρικό σώμα υπάρχει ο νους, η θέληση, η συνείδηση, το πνεύμα, κλπ....\nΜε το ξύπνημα των επτά εκκλησιών, το αστρικό σώμα γεμίζει με δόξα και ομορφιά.\nΈτσι είναι το πως μετασχηματιζόμαστε και δοξαζόμαστε ολοκληρωτικά.\nΤΟ ΜΕΤΑΛΛΙΚΟ ΦΙΔΙ\nΜεταξύ της γυναίκας και του φιδιού υπάρχει έχθρα από τότε που βγήκαμε από την Εδέμ. Το φίδι εξαπάτησε την Εύα, και από εκείνη την στιγμή αρχίζει η σύγκρουση. Ο Ιεχωβά λέει στο φίδι: «Για αυτό που έκανες, θα είσαι καταραμένο μεταξύ όλων των κτηνών και όλων των ζώων του αγρού. Πάνω στο στήθος σου θα περπατάς και σκόνη θα τρως κάθε ημέρα της ζωής σου. Και έχθρα θα βάλω μεταξύ εσένα και της γυναίκας, και του σπέρματός σου και του δικού της σπέρματος. Αυτή θα σε χτυπήσει στο κεφάλι, και εσύ θα της πληγώσεις την φτέρνα» (Γένεσις 3:14-15).\nΟ κόσμος γέμισε δάκρυα από τότε που το φίδι πήρε την κατάρα. Η γυναίκα χτυπά το φίδι στο κεφάλι, και το φίδι εκδικείται την γυναίκα πληγώνοντάς την στην φτέρνα. Τότε γεννιόμαστε κλαίγοντας και πεθαίνουμε κλαίγοντας.\nΟ Μωυσής στην έρημο σήκωσε το μεταλλικό φίδι πάνω στο ραβδί. Εκείνο το φίδι μετατράπηκε στο ίδιο το ραβδί. Η πάλη είναι φοβερή: «εγκέφαλος ενάντια στο σεξ, το σεξ ενάντια στον εγκέφαλο και η καρδιά ενάντια στην καρδιά». Πρέπει να δαμάσουμε και να σηκώσουμε το μεταλλικό φίδι στο ραβδί, όπως το έκανε ο Μωυσής στην έρημο.\nΠρέπει να κατεβούμε στην ένατη σφαίρα (σεξ), στην εργασία με την φωτιά και το νερό, προέλευση των κόσμων, των κτηνών, των ανθρώπων και των Θεών. Κάθε αυθεντική άσπρη μύηση αρχίζει από εκεί. Στην ένωση του φαλλού και της μήτρας είναι το κλειδί όλων των εξουσιών. Σηκώστε καλά την κούπα σας και φροντίζετε να μην χύσετε ούτε σταγόνα από το ιερό κρασί. Σκοτώστε την επιθυμία. Σκοτώστε μέχρι και την ίδια την σκιά της επιθυμίας. Πρέπει να γιορτάσετε τους γάμους της Κανά και να μετατρέψετε το ύδωρ σε κρασί. Όταν ο άνθρωπος είναι αγνός μπορεί να σηκώσει το πύρινο φίδι των μαγικών μας δυνάμεων από το κεντρικό κανάλι του νωτιαίου μυελού. Η φωτιά της Πεντηκοστής έχει την εξουσία να ανοίξει τις επτά εκκλησίες. Όταν τα ηλιακά άτομα κάνουν επαφή με τα σεληνιακά άτομα, στο κοκκυγικό κόκαλο, κοντά στο Tribeni, τότε έρχεται η ιερή φωτιά της Πεντηκοστής. Το πύρινο φίδι ανεβαίνει από το ιερό βάθος της Κιβωτού. Η Κιβωτός της Διαθήκης είναι τα σεξουαλικά όργανα.\nΣτα Άγια των Αγίων του ναού του Σολομώντα, η Κιβωτός έλαμπε σαν μια αστραπή τρομερά θεϊκή. Στις πλευρές, δεξιά και αριστερά της Κιβωτού της επιστήμης υπήρχαν δύο χερουβίμ που αγγίζονταν με τα φτερά τους. Εκείνα τα δύο ιερότατα χερουβίμ βρίσκονταν στην δραστηριότητα του άνδρα και της γυναίκας κατά την διάρκεια του ζευγαρώματος.\nΜέσα στην Κιβωτό ήταν η ράβδος του Ααρών (σύμβολο του φαλλού), η κούπα ή gomor που περιείχε το μάνα της ερήμου (σύμβολο της μήτρας) και οι πίνακες του Νόμου, χωρίς τους οποίους η ανάπτυξη του φοβερού μεταλλικού φιδιού είναι αδύνατη.\nΕκείνο το θεϊκό φίδι καλείται Κουνταλίνι. Η Ντέβι Κουνταλίνι ξυπνά μόνον με τις άφατες μαγείες της αγάπης. Το σημαντικό είναι να μην ξοδευτεί το ιερό κρασί. Στην κάμαρα του κρασιού μόνον η θέληση μπορεί να μας σώσει. Η Κουνταλίνη ανεβαίνει αργά από το κανάλι του μυελού. Οι επτά εκκλησίες είναι στο μυελικό κανάλι. Η Κουνταλίνη ανοίγει τις επτά εκκλησίες.\nΤο πολύτιμο αμόλυντο και θεϊκό ανοιχτό λευκό που ακτινοβολούν οι άγγελοι έχει την προέλευσή του στο κηροπήγιο του νωτιαίου μυελού τους.\nΟ νωτιαίος μυελός είναι το Ιερό Κηροπήγιο του Ναού.\nΤο ογκώδες χρυσό κηροπήγιο του ναού του Σολομώντα είχε επτά μπράτσα. Αυτό το κηροπήγιο είναι η νωτιαία στήλη με τις επτά εκκλησίες της.\nΣτα δεξιά και αριστερά του κηροπηγίου είναι οι «δύο ελιές του ναού» και τα «δύο παιδιά του λαδιού».\nΌταν εργαζόμαστε με το Αρκάνο Α.Z.F. τότε το νερό και η φωτιά της ένατης σφαίρας ανεβαίνουν από αυτά τα δύο συμπαθητικά κανάλια (Ιδά και Πιγκαλά) μέχρι την κούπα (εγκέφαλος).\nΟ άγιος Μάρτυρας Miguel de Μolinos είπε: «Το λεπτότερο βέλος που μας ρίχνει η φύση, είναι το να μας προκαλεί στο παράνομο (πορνεία) με την πρόφαση του απαραίτητου και ευεργετικού. Ω, πόσες ψυχές έχουν αφεθεί και μετά έχασαν το πνεύμα από αυτήν την χρυσή εξαπάτηση! Ποτέ μην γευτείς από το σιωπηλό μάνα. QUOD NEMO NOCET NISI QUI ACCIPIT».\nΝα νικάς εντελώς (το ζωικό εγώ) μέχρι να πεθάνεις στον εαυτό σου. Κάποιος που δεν δοκιμάζει να πεθάνει στα πάθη του δεν είναι καλά προετοιμασμένος για να λάβει το δώρο της κατανόησης, χωρίς την έγχυση της οποίας είναι αδύνατο να μπει στην εσωστρέφεια και βουβαίνεται πνευματικά, και έτσι εκείνοι που είναι έξω, ζουν χωρίς αυτό.\nΕγκατάλειψε και αρνήσου τα πάντα, και παρόλο που η αληθινή απάρνηση του εαυτού είναι τραχιά στις αρχές, είναι εύκολη στην μέση και πολύ απαλή (γλυκιά) στο τέλος. Θα μάθεις ότι είσαι πολύ μακριά από την τελειότητα, εάν δεν βρίσκεις τον Θεό σε όλα τα πράγματα. Θα μάθεις ότι η καθαρή, τέλεια και ουσιαστική αγάπη αποτελείται από τον σταυρό, την εθελοντική απάρνηση και εγκατάλειψη, την τέλεια ταπεινότητα, την φτώχεια του πνεύματος και την περιφρόνηση του εαυτού σου.\nΣτον χρόνο του αυστηρού πειρασμού, της παραμέλησης και της θλίψης, μπες και μείνε στο εσώτερο κέντρο σου, έτσι ώστε να βλέπεις και να παρατηρείς τον Θεό, ο οποίος έχει τον θρόνο και την ηρεμία του στο βάθος της ψυχής σου. Θα πειραματιστείς ότι η πικρία και η ανυπομονησία της καρδιάς γεννιούνται από το βάθος της ευαίσθητης, κενής και λίγο ταπεινωμένης αγάπης. Γνώρισε την αληθινή αγάπη και τα αποτελέσματά της, όταν η ψυχή είναι ταπεινωμένη βαθιά και επιθυμεί αληθινά να ταπεινωθεί και να περιφρονηθεί.\nΕάν θέλεις να ανάψεις το κηροπήγιό σου με τα επτά μπράτσα, να θυμάσαι ότι αυτό είναι το μονοπάτι της κόψης του ξυραφιού. Αυτό το μονοπάτι είναι γεμάτο με κινδύνους από μέσα και από έξω.\nΟ ΕΣΩΤΕΡΙΚΟΣ ΔΙΑΛΟΓΙΣΜΟΣ\nΣτην σχολή του σουφισμού συναντάμε περιγραμμένους τους επτά βαθμούς της έκστασης, με τους οποίους ο μυστικιστής κατορθώνει την τέλεια κατάσταση της ψυχής.\nΟ σουφισμός είναι η σχολή της έκστασης. Εκεί αποκαλύπτεται ο σταθμός του επιπέδου με το μυστικό, επειδή είναι η εσωτερική κατάσταση της ζωής στον Θεό.\nΣτο μονοπάτι της εσωτερικής ειρήνης πρέπει να κάνουμε την θέληση του Πατέρα, τόσο στους ουρανούς όσο και στην γη. Αυτή η συμμόρφωση με τον απαλό ζυγό μας πηγαίνει από το στενό και δύσκολο δρόμο που οδηγεί στο φως.\nΌποιος δουλεύει στην διδασκαλία της φωτιάς, πρέπει να μάθει να διαλογίζεται στις επτά εκκλησίες.\nΟ μυστικιστής πρέπει να συγκεντρωθεί βαθιά στο θυσιασμένο Αρνί. Ο μυστικιστής πρέπει να προσευχηθεί ικετεύοντας τον Λατρευτό να του αφυπνίσει το τσάκρα, δίσκο, ρόδα ή την επιθυμητή ικανότητα.\nΜετά από την ικεσία, ο μυστικιστής πρέπει να ψάξει το καταφύγιό του στο τίποτα. Ο νους πρέπει να είναι σιωπηλός και ήσυχος.\nΌταν ο νους είναι σε σιωπή, όταν το μυαλό είναι ήρεμο, τότε έρχεται η φώτιση, η έκσταση.\nΟ ύπνος συνδυαζόμενος με τον διαλογισμό παράγει έκσταση.\nΟ Θεός ψάχνει το τίποτα για να το γεμίσει.\nΗ έκσταση έχει επτά βαθμούς εξουσίας:\nΟ πρώτος είναι η φωτιά που μας καθοδηγεί και μας διδάσκει.\nΟ δεύτερος είναι το γνωστικό χρίσμα, το οποίο είναι ένα απαλό ηλιακό λικέρ, το οποίο διαχεόμενο σε όλη την ψυχή, την διδάσκει, επιβεβαιώνει και την προετοιμάζει για να ενσαρκώσει την αλήθεια.\nΟ τρίτος είναι η μυστική εξύψωση του ταπεινού και ειλικρινή μαθητή.\nΟ τέταρτος είναι η φώτιση.\nΟ πέμπτος είναι η εσωτερική ευτυχία της θεϊκής γλυκύτητας, προερχόμενης από την πολύτιμη πηγή του Αγίου Πνεύματος.\nΑυτή η απόλαυση είναι για εκείνους που έχουν συνεχή συνείδηση.\nΟ έκτος είναι ο αποκεφαλισμός του εγώ.\nΟ έβδομος είναι η μύηση Βενούστα, η ενσάρκωση του Υιού του ανθρώπου μέσα στον εαυτό μας.\nΥπάρχουν και άλλοι βαθμοί ενατένισης και έκστασης, όπως είναι: raptos, ρευστοποίηση, γλυκύτητα, χαρά, αγκάλιασμα, μετασχηματισμός, κλπ....\nΌταν το μυαλό μας βυθίζεται στο τίποτα, το Αρνί εισέρχεται στην ψυχή για να δειπνήσει με αυτήν. Αυτό το τίποτα είναι ο τρόπος έτσι ώστε ο Αγαπημένος να δουλεύει μέσα στην ψυχή, ξυπνώντας κέντρα και κάνοντας θαύματα. Από αυτό το τίποτα έρχεται ο θεϊκός σύζυγος για να παντρευτεί με την ψυχή του, στον γαμήλιο θάλαμο του παραδείσου.\nΑπό αυτόν τον δρόμο επιστρέφουμε στην αθωότητα του παραδείσου. Η ψυχή, βυθισμένη σε αυτό το τίποτα, θα περάσει επιτυχώς τα πνευματικά μαρτύρια και τα εσωτερικά βασανιστήρια. Ο Θεός ψάχνει το τίποτα για να το γεμίσει.\nΟ εσωτερικός διαλογισμός προκαλεί αλλαγές στα εσωτερικά μας σώματα. Τότε έρχεται η αφύπνιση της συνείδησης. Όλα τα ανθρώπινα όντα ζουν στους υπερευαίσθητους κόσμους με την συνείδηση κοιμισμένη. Ο διαλογισμός προκαλεί την επιβλητική αφύπνιση της συνείδησης.\nΗ αφύπνιση είναι όπως μια αστραπή την νύχτα. Η αφύπνιση της συνείδησης έρχεται κατά την διάρκεια του κανονικού ύπνου του φυσικού σώματός μας. Όταν το σώμα κοιμάται εμείς κινούμαστε με τα εσωτερικά οχήματά μας.\nΌταν το σώμα κοιμάται η ψυχή ταξιδεύει στους ανώτερους κόσμους. Με το να ξυπνήσουμε την συνείδηση αφήνουμε το όνειρο. Τότε ζούμε στους εσωτερικούς κόσμους σε μια κατάσταση εντατικοποιημένης επαγρύπνησης. Αυτό είναι η λεγόμενη «συνεχής συνείδηση».\nΑυτός που έχει αφυπνίσει την συνείδησή του ζει στους ανώτερους κόσμους αφυπνισμένος.\nΣτους υπερευαίσθητους κόσμους αισθανόμαστε την μυστική μακαριότητα του άφατου φωτός...\nΕκεί το παρελθόν και το μέλλον είναι αδερφωμένα μέσα σε ένα αιώνιο τώρα. Δεν υπάρχει μεγαλύτερη απόλαυση από το να αισθάνεται κάποιος την ψυχή του απελευθερωμένη.\nΤότε γευόμαστε το θεϊκό νέκταρ του αιωνίου και γεμάτοι χαρά μπαίνουμε από τις πόρτες των ναών μέσα στις άφατες μελωδίες των μεγάλων μυστηρίων.\nΗ εκκλησία της Εφέσου βρίσκεται ακριβώς μεταξύ των σεξουαλικών οργάνων και του πρωκτού. Αυτή είναι η κοκκυγική εκκλησία. Μέσα σε αυτήν την εκκλησία το ιερό φίδι κοιμάται, κλειδωμένο στην ήρεμη σιωπή του, περιμένοντας την ανώτατη στιγμή της αφύπνισής του. Το θαυμαστό φίδι ξυπνά με τις θαυματουργές μαγείες της αγάπης. Ο Μαγικός Αυλός του Μότσαρτ μας θυμίζει τα βαθιά μυστήρια του ιερού φιδιού.\nΗ εκκλησία της Εφέσου είναι ένα λουλούδι του μυστικού Λωτού. Αυτό το λουλούδι έχει τέσσερα πέταλα και καθένας που διαλογίζεται βαθιά στην εκκλησία της Εφέσου, διεισδύει στις υπόγειες περιοχές της γης. Τότε οι Γκνόμος ή Πυγμαίοι μας διδάσκουν τα μυστήριά τους. Ο Τάτβας Πρίτβι λάμπει από δόξα στην εκκλησία της Εφέσου.\nΤα μυστήρια του Λίνγκαμ-Γιόνι είναι κρυμμένα στην εκκλησία της Εφέσου.\n«Στον άγγελο της εκκλησίας της Εφέσου γράψε (ο Λόγος επικοινωνεί με τον ατομικό άγγελο της εκκλησίας της Εφέσου): Τούτα λέει αυτός που κρατά τα επτά αστέρια στο δεξί χέρι του (ο υιός του ανθρώπου), αυτός που περπατά ανάμεσα στις επτά χρυσές λυχνίες (το κηροπήγιο με τα επτά μπράτσα, οι αρετές που απαιτούνται για να ανοίξει η εκκλησία της Εφέσου). Ξέρω τα έργα σου και τον κόπο και την υπομονή σου (η υπομονή είναι ο όρος που απαιτείται για να ανοίξει αυτή την εκκλησία) και ότι δεν μπορείς να βαστάξεις τους κακούς και δοκίμασες αυτούς που θεωρούνται απόστολοι και δεν είναι, και τους βρήκες ψεύτες (επειδή είναι πόρνοι). Και έχεις υπομονή και βάσταξες για το όνομά μου και δεν απόκαμες (υποφέροντας και με υπομονή ανοίγουμε την εκκλησία της Εφέσου). Όμως έχω εναντίον σου ότι την αγάπη σου την πρώτη την άφησες (η πρώτη αγάπη είναι ο Αιώνιος Αγαπημένος, ο Εσωτερικός Θεός, ο Άφατος. Όταν η ψυχή αφήνει τον Αγαπημένο υποφέρει το απερίγραπτο). Θυμήσου λοιπόν από που έπεσες και μετανόησε και πιάσε ξανά τα πρώτα σου έργα (να δημιουργείς χωρίς να πορνεύεις). Ειδεμή έρχομαι σε σένα γρήγορα για να μετακινήσω το λυχνάρι σου από την θέση του, εάν δεν μετανιώσεις (όταν ο άνθρωπος σκορπάει το ιερό κρασί του ναού διαπράττει ιεροσυλία. Τότε το φίδι φωτιάς κατεβαίνει κατά έναν ή περισσότερους σπονδύλους, σύμφωνα με το μέγεθος του σφάλματος. Έτσι, το λυχνάρι μετακινείται από την θέση του και ο πόνος των τύψεων θα στενοχωρήσει την καρδιά σου). Έχεις ωστόσο τούτο: ότι μισείς τα έργα των Νικολαϊτών, που και εγώ τα μισώ» (Αποκάλυψη 2:1-5).\nΌταν ο ιερέας σκορπά το ιερό κρασί του βωμού, η ευλογημένη Θεϊκή Μητέρα του κόσμου καλύπτει το πρόσωπο με το πέπλο της και κλαίει πικρά. Τότε ο Αγαπημένος σταυρώνεται πάνω στον σταυρό του και όλη η φύση τρέμει γεμάτη τρόμο.\nΤο ιερό κρασί είναι το σπέρμα του Βενιαμίν. Αυτό το σπέρμα που περιέχεται στο ποτήρι του Βενιαμίν, του αγαπημένου γιου του Ιακώβ, είναι ένα μίγμα κρασιού και νερού.\nΌταν ο ιερέας σκορπάει το κρασί του ναού, το μαγικό φίδι κατεβαίνει προς τις ατομικές κολάσεις του ατόμου και μετατρέπεται στην ουρά του Σατανά.\nΣτους αρχαίους χρόνους υπήρξαν γίγαντες πάνω στην γη που διέπραξαν αυτή την ιεροσυλία.\nΟι πόλεις Καρθαγένη, Τύρος και Σιδώνα, επίσης καταστράφηκαν για το συγκεκριμένο έγκλημα. Οι Χαναναίοι διέπραξαν επίσης αυτή την ιεροσυλία.\nΤα μυστήρια του Ηφαίστου προδόθηκαν και ο άνθρωπος βυθίστηκε στην άβυσσο.\nΑυτά είναι «τα έργα των Νικολαϊτών που κι εγώ μισώ» (Αποκάλυψη 2:5).\nΗ ΕΚΚΛΗΣΙΑ ΤΗΣ ΣΜΥΡΝΗΣ\nΗ εκκλησία της Σμύρνης είναι το προστατικό τσάκρα. Ο […]πας είναι ο τάτβα αυτού του τσάκρα. «Όλοι εσείς θα γίνετε Θεοί εάν φύγετε από την Αίγυπτο και διασχίσετε την Ερυθρά θάλασσα».\nΤραγουδά ο θεϊκός άνδρας, τραγουδά η άφατη γυναίκα. Τραγουδούν και οι δύο, ο άνδρας και η γυναίκα. Και οι δύο τραγουδούν την ύψιστη όπερα των αιώνων. Αυτή η όπερα του φωτός αρχίζει στην Εδέμ και τελειώνει στην Εδέμ. Η φωνή του θαυμάσιου άνδρα είναι ηρωική, είναι φοβερή όπως η ακτίνα που αστράφτει, όπως η παντοδύναμη βροντή. Η φωνή της γυναίκας είναι τόσο γλυκιά και μελωδική όπως ο Μαγικός Αυλός του Μότσαρτ, ή όπως η θαυμαστή φωνή μιας σειρήνας του μεγάλου ωκεανού. Αυτό το συγκινητικό ζευγάρι, αυτή η αγαπημένη ένωση του Λόγου κάνει γόνιμα τα νερά της ζωής.\nΌταν το φίδι φωτιάς ανασαίνει επάνω στα νερά της Εδέμ, ανοίγει την εκκλησία της Σμύρνης μέσα στον ένδοξο βρυχηθμό της σκέψης.\nΓονατίζουμε για να ατενίσουμε τον θαυμαστό λωτό των έξι πετάλων. Τον λωτό του Νείλου. Το προστατικό τσάκρα πάνω στο οποίο εγκαθίστανται οι νεράιδες του μεγάλου ωκεανού.\nΠροσεύχεστε και διαλογίζεστε στο προστατικό τσάκρα. Όταν ο Αγαπημένος ξυπνά αυτό το τσάκρα, γινόμαστε στοιχειώδεις βασιλιάδες των υδάτων.\nΑυτό το τσάκρα μας δίνει συνειδητή συνείδηση επάνω στην φύση όλων των όντων που κατοικούν στους εσωτερικούς κόσμους.\nΑυτός που πίνει από τα καθαρά νερά της ζωής, ποτέ δεν θα ξαναδιψάσει. Τα καθαρότατα ύδατα της Εδέμ, είναι ο θεϊκός καθρέφτης της αγάπης.\nΈνας κύκνος άσπιλης λευκότητας κάθεται επάνω στο λουλούδι του λωτού. Μέσα στα συγκινητικά νανουρίσματα της φύσης, ο κύκνος της αγάπης ξυπνά.\n«Και στον άγγελο (τον ατομικό) της εκκλησίας της Σμύρνης γράψε: Αυτά λέει ο πρώτος και ο τελευταίος, που ήταν νεκρός και έζησε (καθένας που λαμβάνει την μύηση Βενούστα): Ξέρω τα έργα και την θλίψη και την φτώχεια σου (η θλίψη και η φτώχεια είναι όροι θεμελιώδεις για να ανοίξει η εκκλησία της Σμύρνης) αλλά είσαι πλούσιος (πνευματικά). Ξέρω και την βλασφημία αυτών που λένε ότι είναι Ιουδαίοι, αλλά δεν είναι, αλλά είναι συναγωγή του Σατανά. Μην φοβάσαι τίποτε από όσα πρόκειται να πάθεις. Να εδώ, ο διάβολος θα στείλει μερικούς από σας στην φυλακή (του πόνου), ώστε να δοκιμαστείτε και θα έχετε θλίψη δέκα ημέρες (δηλαδή, θα έχετε θλίψη όσο τίθεστε κάτω από την ρόδα της μετενσάρκωσης και του κάρμα). Γίνε πιστός μέχρι θανάτου και θα σου δώσω το στεφάνι της ζωής» Αποκάλυψις κεφ 2, παρ 8-10.\nΌποιος λαμβάνει την κορώνα της ζωής ελευθερώνεται από την ρόδα της μετενσάρκωσης και του κάρμα. Η κορώνα της ζωής είναι τριαδική. Έχει τρεις πτυχές: Πρώτη, ο Γέρος των Ημερών. Δεύτερη, ο Λατρευτός Υιός. Τρίτη, το πολύ σοφό Άγιο Πνεύμα.\nΗ κορώνα της ζωής είναι ο Άνθρωπος-Ήλιος, ο βασιλιάς Ήλιος, ο τόσο γιορτασμένος από τον αυτοκράτορα Ιουλιανό. Η κορώνα της ζωής είναι η συνεχής αιώνια αναπνοή μας, βαθιά άγνωστη για τον εαυτό μας, η ιδιαίτερη ακτίνα κάθε ανθρώπου, ο Χριστός. Η κορώνα της ζωής είναι ο Κέτερ, ο Χοκμάχ και ο Μπινάχ (Πατέρας, Υιός και Άγιο Πνεύμα).\nΑυτός που είναι πιστός μέχρι τον θάνατο, λαμβάνει το στεφάνι της ζωής.\nΣτο συμπόσιο του Αρνιού λάμπουν σαν ήλιοι της αγάπης, τα άφατα πρόσωπα όλων εκείνων των Αγίων που το ενσάρκωσαν. Το άσπιλο λευκό τραπεζομάντιλο είναι βαμμένο με το πραγματικό αίμα το Αρνιού.\n«Όποιος έχει αυτιά, ας ακούσει τι λέει το πνεύμα στις εκκλησίες. Εκείνος που νικάει δεν θα αδικηθεί από τον δεύτερο θάνατο» Αποκάλυψις κεφ 2, παρ 11.\nΌποιος δεν κερδίσει, θα χωριστεί από τον Αγαπημένο και θα βυθιστεί στην άβυσσο. Εκείνοι που μπαίνουν στην άβυσσο θα περάσουν από τον δεύτερο θάνατο. Οι δαίμονες της αβύσσου αποσυντίθενται αργά κατά την διάρκεια πολλών αιωνιοτήτων. Εκείνες οι ψυχές χάνονται. Αυτός που θα κερδίσει δεν θα ζημιωθεί από τον δεύτερο θάνατο.\n«Μείνε πιστός μέχρι τον θάνατο και θα σου δώσω το στεφάνι της ζωής» Αποκάλυψις κεφ 2, παρ 10.\nΣε αυτόν που ξέρει, ο Λόγος δίνει εξουσία. Κανένας δεν τον πρόφερε, κανένας δεν θα τον προφέρει, παρά αυτός που τον έχει ενσαρκώσει.\nΌταν λαμβάνουμε την κορώνα της ζωής, ο Λόγος γίνεται σάρκα σε καθέναν από εμάς.\nΚάθε άγιος που φθάνει στην μύηση Βενούστα λαμβάνει την κορώνα της ζωής.\nΟ πολυαγαπημένος μας σωτήρας Ιησούς Χριστός, έφθασε στην μύηση Βενούστα στον Ιορδάνη.\n«Και εκείνος ο Λόγος έγινε σάρκα και κατοίκησε ανάμεσά μας, και είδαμε την δόξα του, δόξα σαν του μονογενούς πατέρα, γεμάτη με χάρη και αλήθεια» Ιωάννης κεφ 1, παρ 14.\nΤο φως ήρθε στα σκοτάδια αλλά τα σκοτάδια δεν το γνώρισαν» Ιωάννης κεφ 3, παρ 19.\nΕίναι ο Σωτήρας, επειδή μας έφερε την κορώνα της ζωής και έδωσε το αίμα του για μας.\nΠρέπει να φθάσουμε στην ανώτατη καταστροφή του εγώ, για να λάβουμε την κορώνα της ζωής.\nΠρέπει να αναστήσουμε το Αρνί μέσα στον εαυτό μας. Χρειαζόμαστε το Πάσχα της ανάστασης.\nΗ ΕΚΚΛΗΣΙΑ ΤΗΣ ΠΕΡΓΑΜΟΥ\nΗ ευλογημένη κοιλιά της Θεϊκής Μητέρας του κόσμου είναι η Εδέμ. Αφήσαμε την Εδέμ από την πόρτα του σεξ, και μόνον από την ίδια πόρτα θα μπορέσουμε να ξαναμπούμε στην Εδέμ. Στον κήπο της Εδέμ υπάρχουν δύο χιλιετή δέντρα: το δέντρο της επιστήμης του καλού και του κακού και το δέντρο της ζωής.\n«Και είδεν η γυναίκα ότι το δέντρο ήταν καλό για να φάει και ότι ήταν ευχάριστο στα μάτια να το βλέπει και ότι είναι ωραίο να κατανοήσει και πήρε από τους καρπούς του και έφαγε και έδωσε και στον άνδρα της και έφαγαν. Και ανοίχτηκαν τα μάτια τους και γνώρισαν ότι ήταν γυμνοί: τότε πήραν φύλλα συκιάς και έφτιαξαν ποδιές» (Γένεση 3:6-7).\nΈχουν περάσει δεκαοχτώ εκατομμύρια έτη και ακόμα είμαστε γυμνοί. Εάν θέλουμε να επιστρέψουμε στην Εδέμ πρέπει να ντυθούμε βασιλιάδες και ιερείς της φύσης, σύμφωνα με την τάξη του Μελχισεδέκ, του Βασιλιά της Φωτιάς.\nΗ εκκλησία της Περγάμου είναι η εκκλησία της φωτιάς. Αυτό το τσάκρα είναι ένα πολύτιμο λουλούδι λωτού, με δέκα ομορφότατα πέταλα, γεμάτα από ευτυχία. Αυτό το τσάκρα βρίσκεται στην περιοχή του ομφαλού και ελέγχει το συκώτι, το στομάχι κλπ.... Το χρώμα αυτού του τσάκρα είναι όπως τα σύννεφα που φορτώνονται από ακτίνες και λάμψεις της ζωντανής φωτιάς. Μέσα σε αυτό το τσάκρα υπάρχει ένα τριγωνικό διάστημα. Σε εκείνο το άφατο διάστημα βρίσκεται η περιοχή της φωτιάς. Η περιοχή του Άγκνι-Τάτβα.\nΔιαλογιζόμενοι σε αυτό το τσάκρα θα είμαστε σε θέση να περπατήσουμε ανάμεσα στην φωτιά χωρίς να καούμε. Όποιος αναπτύξει το τσάκρας αυτό δεν θα φοβηθεί την φωτιά και θα είναι σε θέση να παραμείνει ολόκληρες ώρες μέσα στην φωτιά, χωρίς να πάθει καμία ζημιά.\n«Και τα τρία άτομα, Sadrac, Mesac και ο Abed-negro, έπεσαν δεμένοι μέσα στο φούρνo δυνατής φωτιάς. Τότε ο βασιλιάς Ναβουχοδονόσωρ φοβήθηκε, και σηκώθηκε βιαστικά και είπε στους συμβούλους του: Δεν έριξαν τρεις άνδρες μέσα στην φωτιά; Αποκρίθηκαν στο βασιλιά: Είναι αλήθεια, ω βασιλιά. Και είπε: Να εδώ, βλέπω τέσσερις άνδρες, λυτούς να περπατούν στην μέση της φωτιάς χωρίς να παθαίνουν καμία ζημία και η όψη του τετάρτου είναι παρόμοια με αυτήν του γιου των Θεών. Τότε ο Ναβουχοδονόσωρ πλησίασε την πόρτα του φούρνου της φλογερής φωτιάς, και είπε: Sadrac, Mesac και Abed-negro, υπηρέτες του Ύψιστου Θεού, βγείτε και ελάτε. Τότε οι Sadrac, Mesac και Abed-negrο βγήκαν μέσα από την φωτιά. Και πλησίασαν οι σατράπες, οι κυβερνήτες, οι στρατηγοί και οι σύμβουλοι του βασιλιά, για να δουν αυτούς τους άνδρες, πως η φωτιά δεν είχε καμία εξουσία στα σώματά τους, ούτε ακόμα οι τρίχες των κεφαλιών τους δεν είχαν καεί. Τα ενδύματά τους ήταν άθικτα, και δεν είχαν την παραμικρή μυρωδιά φωτιάς» (Δανιήλ 3:23-27).\nΌταν διαλογιζόμαστε σε αυτό το τσάκρα διεισδύουμε στην Εδέμ. Εκεί βρίσκουμε ακόμα γυμνά τα ανθρώπινα όντα. Μόνο οι αδελφοί του ναού είμαστε ντυμένοι στα ενδύματα της φωτιάς. Αναπτύσσοντας αυτό το τσάκρας γινόμαστε βασιλιάδες της φωτιάς. Όταν το ιερό φίδι ανεβαίνει και φθάνει στο ύψος του ομφαλού, τότε ανοίγει η εκκλησία της Περγάμου. Διαλογιζόμενοι εσωτερικά σε αυτό τον πολύτιμο λωτό της κοιλιάς, μας απονέμεται η δύναμη να κυβερνάμε την φωτιά.\nΑναζωογονείτε την φλόγα του πνεύματος με το θεϊκό νέκταρ της αγάπης.\nΗ φωτιά καίει τις σκουριές του κακού. Διώξε από το αγιαστήριο της ψυχής σου τους δαίμονες της επιθυμίας.\nΗ ψυχή σου πρέπει να είναι τόσο καθαρή όσο η σταγόνα της δροσιάς, η οποία δονούμενη από αγάπη, καταδύεται γλυκά μέσα στα αρωματισμένα πέταλα των τριαντάφυλλων. Προστάτευε την ψυχή σου από τις ενέδρες του εγώ, σκότωσε όχι μόνον την επιθυμία, αλλά μέχρι και τις σκιές του δέντρου της επιθυμίας.\nΝα θυμάσαι ότι το Χριστικό σπέρμα είναι η πρώτη ύλη του Μεγάλου Έργου. Καθάρισε την ψυχή σου από κάθε επιθυμία. Να είσαι αγνός. Εάν είσαι σίγουρος ότι έχεις εκμηδενίσει κάθε επιθυμία, αυτοαναλύσου σε βάθος. Ψάξε και ξαναψάξε στα μεγάλα βάθη της ψυχής σου. Μπορεί το εγώ να σε προδίδει σε άλλα επίπεδα της συνείδησης.\nΥπόταξε τις αισθήσεις σου, έλεγξε τον νου σου. Σκότωσε κάθε επιθυμία της ζωής. Μην επιθυμείς τίποτα.\n«Και γράψε στον άγγελο (τον ατομικό) της εκκλησίας της Περγάμου: Τούτα λέει εκείνος που έχει το ξίφος το δίστομο το ακονισμένο (ο Υιός του Ανθρώπου): Ξέρω τα έργα σου, και που κατοικείς. Εκεί όπου είναι ο θρόνος του Σατανά (στην περιοχή του ομφαλού είναι ο θρόνος του Σατανά. Χωρίς αμφιβολία ο ατομικός άγγελος της Περγάμου είναι πιστός). Ωστόσο κρατάς το όνομά μου, και δεν αρνήθηκες την πίστη μου, ακόμα και στις ημέρες που ο Αντίπας, ο μάρτυράς μου ο πιστός, θανατώθηκε στην χώρα σας, όπου ο Σατανάς κατοικεί» (Αποκάλυψη 2:12-13).\nΟ Αντίπας ήταν πραγματικά άτομο που υπήρξε. Εκείνος ο άνθρωπος ήταν ένας άγιος μάρτυρας που πέθανε δολοφονημένος όταν κήρυξε τον Λόγο του Κυρίου. Εκείνο το μέρος όπου ο Αντίπας δολοφονήθηκε, ήταν πραγματικά μια κατοικία του Σατανά. Ήταν μια συναγωγή του Σατανά. Αυτό το γεγονός ήταν ιστορικό.\nΣτο τσάκρας του ομφαλού υπάρχει ένα σκοτεινό πυρηνικό άτομο. Το εγώ συσχετίζεται στενά με αυτό το άτομο. Αυτός είναι ο θρόνος του Σατανά.\n«Όμως έχω λίγα εναντίον σου: Είναι κάποιοι κοντά σου που κρατούν την διδαχή του Βαλαάμ, ο οποίος δίδαξε τον Βαλάκ να βάλει σε σκάνδαλο τους γιους του Ισραήλ, για να φάνε ειδωλόθυτα και να πορνευτούν (όλα αυτά τα χυδαία πάθη είναι του Σατανά. Στην περιοχή του ομφαλού είναι ο θρόνος του Σατανά. Στην περιοχή του στομαχιού, είναι η λαιμαργία, η μέθη, κλπ....). Έτσι έχεις και εσύ κοντά σου κάποιους που διατηρούν την διδαχή των Νικολαϊτών, την οποία απεχθάνομαι» (Αποκάλυψη 2:14-15).\nΜόνο η αγιότητα και η απόλυτη αγνότητα, μας μετατρέπουν σε αγγέλους. Οι Νικολαΐτες σκορπούν το ιερό κρασί του Ναού. Ξοδεύουν το λάδι του λυχναριού και μένουν στα σκοτάδια. Οι Νικολαΐτες σκορπούν την πρώτη ύλη του Μεγάλου Έργου σε πρακτικές σεξουαλικής Αλχημείας. Αυτός είναι ο μαύρος Ταντρισμός.\n«Μετανόησε λοιπόν, γιατί αλλιώς θα έρθω γρήγορα να τους πολεμήσω, με την ρομφαία του στόματός μου» (Αποκάλυψη 2:16).\nΑυτό ήδη συμβαίνει και πρέπει να ξέρουμε ότι από το έτος 1950, ένας Λόγος με φλεγόμενο ξίφος μάχεται ενάντια σε αυτούς. Οι Νικολαΐτες βυθίζονται στην άβυσσο. Οι Νικολαΐτες μετατράπηκαν σε δαίμονες τρομερά διεστραμμένους.\n«Αυτός που έχει αυτιά ας ακούει τι λέει το Πνεύμα στις εκκλησίες. Σε αυτόν που θα νικήσει, θα δώσω για να φάει από το μάνα το κρυμμένο (το μάνα της Χριστικής σοφίας) και θα του δώσω ακόμη μια ψήφο λευκή (η φιλοσοφική πέτρα, το σεξ), και πάνω στην ψήφο θα είναι γραμμένο ένα νέο όνομα, το οποίο κανένας δεν θα ξέρει παρά μόνον αυτός που το λαμβάνει» (Αποκάλυψη 2:17).\nΕκείνο το νέο όνομα, είναι το όνομα του εσωτερικού Θεού μας, το όνομα του Υιού του ανθρώπου.\nΟι αρετές που απαιτούνται για να ανοίξει η εκκλησία της Περγάμου, είναι: αγνότητα, αφοσίωση, πίστη και υπακοή στον Πατέρα.\nΟ μυημένος δεν μπορεί να είναι λαίμαργος, ούτε μέθυσος, ούτε πόρνος. Οι Νικολαΐτες, πορνεύοντας αναπτύσσουν σκοτεινές μαγικές δυνάμεις.\nΟ μυημένος πρέπει να είναι μετριοπαθής, πιστός, αγνός, ταπεινός και υπάκουος.\nΗ ΕΚΚΛΗΣΙΑ ΤΗΣ ΘΥΑΤΕΙΡΑΣ\nΌταν η φιδική φωτιά φθάνει στο ύψος της καρδιάς, η εκκλησία των Θυατείρων ανοίγει. Η προσευχή και ο εσωτερικός διαλογισμός ανοίγουν και αναπτύσσουν το τσάκρα της ήρεμης καρδιάς. Στην καρδιά υπάρχουν επτά ιερά κέντρα που αντιστοιχούν στους επτά βαθμούς της φωτιάς. Η καρδιά είναι το άδυτο της αγάπης.\nΠροσέχετε την αισθησιακή αγάπη. Μην αναμιγνύετε με την ιερή έκσταση καμία εγωιστική αγάπη. Η αγάπη είναι τόσο καθαρή όσο το φως του πρωινού. Η αγάπη είναι καθολική. Η αγάπη είναι απρόσωπη, άφατη, ανιδιοτελής.\nΝα είστε ευσπλαχνικοί. Όταν επικρίνουμε την θρησκεία του άλλου αμαρτάνουμε ενάντια στην χριστιανική ευσπλαχνία. Καλλιεργείτε τον σεβασμό. Να σέβεστε τις πεποιθήσεις των άλλων ανθρώπων. Να σέβεστε την θρησκεία του πλησίον σας. Μην προσπαθείτε να αναγκάσετε τους άλλους να σκέφτονται όπως εσείς. Μην κρίνετε. Να θυμάστε ότι κάθε κεφάλι είναι ένας κόσμος. Μην αμαρτάνετε περισσότερο ενάντια στην ευσπλαχνία του Χριστού.\nΗ ανθρωπότητα διαιρείται και υποδιαιρείται σε ομάδες. Κάθε ομάδα χρειάζεται το ειδικό σύστημα εκπαίδευσης της. Κάθε ομάδα χρειάζεται την σχολή της, την θρησκεία της, την σέκτα της.\nΑυτές είναι οι διαταγές του Ευλογημένου.\nΌταν κρίνουμε τον άλλον, παραβαίνουμε τον νόμο της ήρεμης καρδιάς.\nΕάν ήσουν σε θέση να δώσεις μέχρι την τελευταία σταγόνα του αίματός σου από αγάπη για την φτωχή και πονεμένη ανθρωπότητα, τότε θα ήσουν ένας από τους δικούς μας.\nΑυτός που θέλει να φθάσει μέχρι τον βωμό της μύησης πρέπει να γίνει ένα Αρνί στον βωμό της ανώτατης θυσίας.\nΕίναι απαραίτητο να αγαπάμε αυτούς που μας μισούν, να φιλάμε το λατρευτό χέρι αυτού που μας χτυπά, να καθαρίζουμε τα σανδάλια αυτών που μας ταπεινώνουν.\nΕάν ένας φτωχός ζητιάνος σας προσκαλέσει στο τραπέζι του, φάτε με αυτόν, επειδή εκείνος ο φτωχός ζητιάνος είναι ο αδελφός μας. Εάν ένας λεπρός κόψει ένα ψωμί και σας προσφέρει ένα κομμάτι, δεχτείτε το και φάτε το, επειδή εκείνος ο φτωχός λεπρός είναι ο αδελφός σας, μην τον περιφρονήσετε.\nΝα είστε πάντα τελευταίοι. Μην επιδιώκετε να είστε πρώτοι. Να κάθεστε στις τελευταίες και να μην καταλαμβάνετε ποτέ την πρώτη θέση. Να θυμάστε ότι δεν είστε κάτι περισσότερο από έναν φτωχό αμαρτωλό. Μην θεωρείστε τέλειοι επειδή τέλειος είναι μόνον ο Πατέρας σας που είναι εν κρυπτώ. Ο εσωτερικός Θεός σου είναι γεμάτος δόξα αλλά εσύ δεν είσαι παρά ένα φτωχό σκουλήκι που σέρνεται στην λάσπη. Δεν είσαι τέλειος.\nΜην κρατάτε δυσαρέσκειες με τον πλησίον σας, να θυμάστε ότι ούτε ο πλησίον σας είναι τέλειος. Μην είστε μνησίκακοι ούτε εκδικητικοί. Να αγαπάς, να συγχωρείς, να φιλάς με αγάπη το χέρι του δημίου που σε μαστιγώνει. Είναι απαραίτητο να εκμηδενιστεί το εγώ σου, έτσι ώστε ο Μεγάλος Κύριος του Φωτός να μπει μέσα στην ψυχή σου.\nΑντίκρισε το φως, αδελφέ. Άκουσε τους δέκα μυστικούς ήχους της ήρεμης καρδιάς. Ο πρώτος είναι σαν την φωνή του Υιού του Ανθρώπου, που γονιμοποιεί τα νερά της Γένεσης έτσι ώστε να αναβλύσει η ζωή. Ο δεύτερος είναι ο ήχος CHIN-BHINI. Ο τρίτος είναι ο υπέρτατος ήχος της μεγάλης κοσμικής καμπάνας, ο οποίος πηγάζει από την εσωτερική ακτίνα κάθε ανθρώπου. Ο τέταρτος είναι ο εσωτερικός βρυχηθμός της γης, οι επιβλητικές δονήσεις της οποίας επαναλαμβάνονται μέσα στο σώμα κάθε ανθρώπου. Ο πέμπτος είναι σαν τον γλυκό ήχο του λαούτου. Ο έκτος είναι το κύμβαλο των άφατων Θεών που αντηχεί μέσα στον κάλυκα κάθε ευλογημένου λουλουδιού. Ο έβδομος ήχος είναι αυτός του μαγεμένου αυλού, οι παρθένες μελωδίες του οποίου μας μεταφέρουν στην υπέρτατη ευτυχία των κήπων του Νιρβάνα. Ο όγδοος ήχος είναι αυτός του τύμπανου. Ο ένατος είναι αυτός μιας εξωτικής παραλλαγής ενός διπλού τύμπανου (ταμπούρου). Ο δέκατος είναι αυτός των επτά βροντών που επαναλαμβάνουν τις φωνές τους.\nΌταν φθάνουμε στην ένατη ώρα, σταυρωμένοι στο σταυρό του Γολγοθά, αναφωνούμε με μεγάλη φωνή λέγοντας: «Πατέρα, στα χέρια σου παραδίδω το πνεύμα μου» (Λουκάς 23:46). Η υπέρτατη στιγμή της ένατης ώρας έρχεται μέσα σε τρομερές αστραπές, λέξεις, φωνές και βροντές (οι επτά βροντές επαναλαμβάνουν τις φωνές του Αιωνίου).\nΤην έβδομη λέξη ξέρουν να προφέρουν μόνον εκείνοι που πέρασαν μέσα από τον υπέρτατο θάνατο του εγώ, του εμένα του ίδιου, του εαυτού τους.\nΗ πάλη με τον Σατανά ήταν φοβερή. Η γυναίκα κλείνει πάντα τον τάφο των μυημένων με μια μεγάλη πέτρα (την ευλογημένη φιλοσοφική πέτρα).\nΗ υπέρτατη λόγχη του πόνου διασχίζει την καρδιά των μεγάλων μυημένων και από την πληγή τους αναβλύζει αίμα και νερό.\nΗ πρώτη ύλη του Μεγάλου Έργου είναι το ιερό κρασί (το σπέρμα).\nΔιαλογιζόμενος εσωτερικά στον λωτό της καρδιάς θα ακούσετε τους δέκα μυστικούς ήχους. Διαλογιζόμενοι στον λωτό της καρδιάς θα ελέγξουμε τον Τάτβα Βαγιού και θα μας απονεμηθεί εξουσία απέναντι στους ανέμους και τους τυφώνες. Ο λωτός της καρδιάς έχει δεκαπέντε πέταλα που λάμπουν με την φωτιά του Αγίου Πνεύματος.\nΜέσα στο τσάκρας της καρδιάς υπάρχει ένας εξαγωνικός χώρος με το άφατο χρώμα του αχάτη. Εκεί οι δέκα μυστικοί ήχοι της εκκλησίας των Θυατείρων αντηχούν όπως μια συμφωνία του Μπετόβεν. Οι μεγάλοι ρυθμοί του Mahavan και του Chotavan διατηρούν το σύμπαν σταθερό στην πορεία του. Οι ρυθμοί της φωτιάς είναι η βάση της έξοχης αρμονίας του κοσμικού διαπασών. Εάν, κατά την διάρκεια της έκστασης, επισκεφθείς το Νιρβάνα πρέπει να εκπληρώσεις το ιερό καθήκον να τραγουδήσεις εκεί σε συμφωνία με τους ρυθμούς της φωτιάς. Έτσι θα μας βοηθήσεις με τον Λόγο σου. Το σύμπαν συντηρείται από τον Λόγο.\nΕάν θέλεις να μάθεις να ταξιδεύεις συνειδητά στους εσωτερικούς κόσμους, πρέπει να αναπτύξεις το τσάκρα της καρδιάς. Εάν θέλεις να φθάσεις μέχρι τον Χριστό σκότωσε την επιθυμία. Να είσαι όπως το λεμόνι. Εάν θέλεις να μάθεις να βάζεις το σώμα σου στην κατάσταση Χίνας πρέπει να αναπτύξεις το τσάκρα της καρδιάς... Με το σύστημα του εσωτερικού διαλογισμού, μπορούμε να αναπτύξουμε το τσάκρα της ήρεμης καρδιάς.\n«Και στον άγγελο (ο ατομικός) της εκκλησίας των Θυατείρων γράψε: Ο Υιός του Θεού, που έχει τα μάτια του σαν φλόγα φωτιάς, και τα πόδια του όμοια με χαλκολίβανο, λέει αυτά τα πράγματα. Γνώρισα τα έργα σου και την ευσπλαχνία και την διακονία και την πίστη και την υπομονή σου και ότι τα τελευταία έργα σου είναι περισσότερα από τα πρώτα» (Αποκάλυψη 2:18-19).\nΕυσπλαχνία, διακονία (υπηρεσία), πίστη και υπομονή. Αυτές είναι οι αρετές που απαιτούνται για να ανοίξει η εκκλησία των Θυατείρων.\n«Αλλά έχω λίγα πράγματα εναντίον σου. Επειδή αφήνεις την γυναίκα την Ιεζάβελ, η οποία λέει ότι είναι προφήτισσα και διδάσκει και παραπλανά τους δούλους μου να πορνεύονται και να τρώνε ειδωλόθυτα» (Αποκάλυψη 2:20).\nΗ Ιεζάβελ συμβολίζει την γυναίκα πόρνη ντυμένη στα πορφυρά και τα κόκκινα, είναι ο διανοητικός νους που μας διδάσκει να πορνεύουμε και να τρώμε τα πράγματα που προσφέρονται στα είδωλα. Η Ιεζάβελ είναι η πολιτική, δημοσιογραφία, διπλωματία, υλιστική επιστήμη, διανοητισμός όλων των ειδών κλπ... Στους αρχαίους χρόνους, η Ιεζάβελ δίδαξε στους ανθρώπους να τρώνε στους ναούς της μαύρης μαγείας τροφές που προσφέρθηκαν στα είδωλα. Η Ιεζάβελ σημαίνει τον διανοητισμό, τα συμπόσια, τα μεθύσια, τα όργια, την αδηφαγία (λαιμαργία), την πορνεία, την μοιχεία, την υλιστική επιστήμη κλπ.... Τα σύμβολα της Ιεζάβελ είναι η άσπρη γαλοπούλα και ο χοίρος.\n«Και της έδωσα χρόνο έτσι ώστε να μετανοήσει και δεν θέλει να μετανοήσει για την πορνεία της. Ιδού, θα την ρίξω στο κρεβάτι και αυτούς που μοιχεύουν μαζί της, σε μεγάλη θλίψη εάν δεν μετανοήσουν για τα έργα της» (Αποκάλυψη 2:21-22).\nΗ Ιεζάβελ είναι το σατανικό μυαλό που δεν έχει μετανοήσει για τα κακά έργα του. Οι χρόνοι του τέλους έφθασαν ήδη και η Ιεζάβελ και όλοι εκείνοι που μοιχεύουν με αυτήν θα ριχτούν στο κρεβάτι του πόνου. Με την Ιεζάβελ μοιχεύουν οι κάτοικοι της γης και οι ισχυροί του χρυσού και του ασημιού, και οι γύπες του πολέμου, και οι διανοούμενοι που απεχθάνονται τον Αιώνιο.\n«Και θα σκοτώσω τα παιδιά της (τα παιδιά της Ιεζάβελ είναι οι κάτοικοι της γης, οι διανοούμενοι και οι έμποροι του φίνου λινού και του χρυσού και του ασημιού και του μεταξιού και του σίτου, και κάθε πολύτιμου ξύλου και του χαλκού και του σιδήρου και του μαρμάρου). Και όλες οι εκκλησίες θα μάθουν ότι εγώ είμαι αυτός που ερευνά τα νεφρά και τις καρδιές, και θα δώσω στον καθένα σας σύμφωνα με τα έργα του» (Αποκάλυψη 2:23).\nΌταν τα νεφρικά τσάκρας λάμπουν με αμόλυντη λευκότητα όπως το λουλούδι του λωτού, είναι επειδή έχουμε φθάσει στην ανώτατη αγνότητα.\nΌταν τα νεφρικά τσάκρας βάφονται με το χρώμα του πάθους και του αίματος, αλίμονο σε μας! Γιατί είμαστε πόρνοι και ο Λόγος μας ρίχνει με το ξίφος του στην άβυσσο. Αλίμονο στους κατοίκους της γης!\nΟ Λόγος ερευνά τα νεφρά και τις καρδιές και δίνει στον καθένα μας σύμφωνα με τα έργα του. Αυτός που θέλει να ανοίξει την εκκλησία των Θυατείρων πρέπει να έχει το μυαλό μικρού παιδιού. Εκείνοι που μοιχεύουν με την Ιεζάβελ (που λέει ότι είναι προφήτισσα), δεν μπορούν να γνωρίσουν την σοφία της ήρεμης καρδιάς.\nΤο μυστικό μονοπάτι της καρδιάς είναι η σοφία και η αγάπη. Η σοφία της σφραγίδας της καρδιάς είναι για τα παιδιά, δηλαδή, για αυτούς που δεν μοιχεύουν με την Ιεζάβελ (που λέει ότι είναι προφήτισσα). Εάν θέλεις να ανοίξεις την εκκλησία των Θυατείρων, πρέπει να ανακτήσεις την χαμένη παιδικότητα. Η Ιεζάβελ είναι ο Σατανάς. Η Ιεζάβελ είναι το εγώ, το «εγώ ο ίδιος», το εγώ που φέρουμε μέσα μας.\n«Αλλά λέω σε σας τους άλλους που είστε στα Θυάτειρα, που δεν ακολουθούν αυτή την διδασκαλία και που δεν γνώρισαν τα βάθη του Σατανά, όπως λένε: Δεν θα στείλω σε σας άλλο βάρος. Μόνο κρατήστε αυτό που έχετε μέχρι να έρθω. Και στον νικητή, σε αυτόν που θα μείνει αφοσιωμένος στα έργα μου ως το τέλος, θα του δώσω εξουσία πάνω στα έθνη. Και αυτός θα τα ποιμάνει με σιδερένια ράβδο, καθώς συντρίβονται τα χωμάτινα σκεύη, έτσι όπως κι εγώ έχω λάβει από τον Πατέρα μου. Και θα του δώσω το αστέρι του πρωινού. Αυτός που έχει αυτιά ας ακούσει τι λέει το Πνεύμα στις εκκλησίες» (Αποκάλυψη 2:24-29).\nΌταν αποκεφαλίζουμε και διαλύουμε το εγώ, το «εγώ ο ίδιος», λαμβάνουμε την μύηση Βενούστα. Εκείνος που λαμβάνει την μύηση Βενούστα, ενσαρκώνει το αστέρι του. Είναι επείγον να ξέρουμε ότι το αστέρι σταυρωμένο στον σταυρό είναι ο Χριστός των Abraxas.\nΤο αστέρι είναι ο Υιός του ανθρώπου, η αλήθεια. Κανένας δεν μπορεί να ψάξει την αλήθεια. Η αλήθεια δεν μπορεί να γίνει γνωστή από το εγώ. Κανένας δεν μπορεί να ψάξει την αλήθεια. Κανένας δεν μπορεί να ψάξει αυτό που δεν γνωρίζει. Η Ιεζάβελ (που λέει ότι είναι προφήτισσα) δεν μπορεί να γνωρίζει την αλήθεια. Η αλήθεια δεν μπορεί να μελετηθεί, να διαβαστεί ή να αναγνωριστεί από τον νου. Η αλήθεια είναι απολύτως διαφορετική από ό,τι μπορεί να διαβαστεί, να μελετηθεί ή να αναγνωριστεί από τον νου. Η αλήθεια έρχεται σε μας όταν αποκεφαλίσουμε και διαλύσουμε το εγώ.\nΟι διαφορετικές αλήθειες των ανθρώπων δεν είναι παρά προβολές του νου. Οι χρόνοι του τέλους ήδη έφθασαν και όλοι εκείνοι που μοιχεύουν με την Ιεζάβελ (που λέει ότι είναι προφήτισσα), θα σπάσουν σαν χωμάτινο σκεύος.\nΌταν ένας ευσεβής εισέρχεται στην κάμαρα του Αγνού Πνεύματος, αισθάνεται έναν γλυκόν τρόμο. Η ιερή κάμαρα φωτίζεται από ένα φως άσπιλο και θεϊκό, το οποίο δίνει ζωή και δεν κάνει σκιά στο δρόμο κανενός. Καθένας που φθάνει στα ύψη της ενατένισης και του φωτισμού βλέπει στην κάμαρα του Αγνού Πνεύματος, μια ζωντανή εικόνα (κάδρο) του γεγονότος του Γολγοθά. Καμία γήινη μεγαλοφυΐα δεν ήταν σε θέση να ζωγραφίσει τέτοια ομορφιά. Εκείνη η εικόνα έχει ζωή. Αιμορραγούν τα στίγματα του Λατρευτού και το αίμα του βάφει κόκκινη την γη του Γολγοθά. Οι λατρεμένοι του κρόταφοι, που σχίζονται από τα σκληρά αγκάθια της κορώνας του μαρτυρίου, αιμορραγούν οδυνηρά και από το πλευρό του που κεντάται από την λόγχη του Λογγίνου, ρέει αίμα και ύδωρ. Εκείνη η εικόνα έχει ζωή σε αφθονία. Ο ήλιος είναι κρυμμένος στο πορφυρό κρεβάτι του. Στα πόδια του μαρτυρίου είναι τα κρανία των εκτελεσμένων και η σκιά του θανάτου. Μην φοβάσαι, πιστέ ευσεβή, κοίταξε: Η σκιά του θανάτου σηκώνεται. Μην φοβάσαι. Νίκησέ την.\nΘυμήσου ότι ο Κύριος νίκησε τον θάνατο. «Φύγε από μπροστά από τα βήματά μου μέχρι την συντέλεια των αιώνων, θα είσαι ο σκλάβος μου και θα είμαι ο Κύριός σου».\nΈχει φύγει, αλλά πρόσεξε τι υπάρχει στο κέντρο του αδύτου: Αυτός είναι ο διαχειριστής. Κοίταξέ τον! Είναι ένα γιγαντιαίο φάντασμα που ντύνεται σαν ένας πρίγκιπας του μεσαίωνα.\nΕίναι ο πρίγκιπας αυτού του κόσμου, αλαζονικός και διεστραμμένος. Είναι το ίδιο το εγώ σου.\nΑποκεφάλισέ τον με το φλεγόμενο ξίφος σου και μετά διάλυσε τον με αυστηρούς καθαρισμούς.\nΤότε θα φθάσεις στην μύηση Βενούστα.\nΤότε θα ενσαρκώσεις την αλήθεια.\nΟ Λόγος θα γίνει σάρκα μέσα σου.\nΕνσάρκωσε τον Υιό του ανθρώπου και θα λάβεις το Αστέρι του Πρωινού.\nΗ ΕΚΚΛΗΣΙΑ ΤΩΝ ΣΑΡΔΕΩΝ\nΌταν η φιδική φωτιά, που ανέρχεται νικηφόρα, φθάνει στο ύψος του θυρεοειδή αδένα, ανοίγει την εκκλησία των Σάρδεων.\nΤο λαρυγγικό τσάκρα έχει δεκαέξι όμορφα πέταλα που λάμπουν γεμάτα δόξα με την ιερή φωτιά της Πεντηκοστής.\nΑυτό το όμορφο τσάκρα φαίνεται σαν μία μυστηριώδης πανσέληνος, που λάμπει όπως ένα άφατο ποίημα ανάμεσα στις συγκινητικές μελωδίες του άπειρου αιθέρα. Διαλογιζόμενοι βαθιά σε αυτό το τσάκρα, ξυπνούν οι απόκρυφες και φοβερές δυνάμεις του. Με την ανάπτυξη του λαρυγγικού τσάκρα θα είμαστε σε θέση να συντηρήσουμε το σώμα κατά την διάρκεια των μεγάλων κοσμικών νυχτών, χωρίς η πραλάγια να μπορεί να το αποσυνθέσει. Με την ανάπτυξη του λαρυγγικού τσάκρα φθάνουμε στον εννοιολογικό συνθετισμό. Οι μεγάλοι δάσκαλοι του Νιρβάνα δεν σκέπτονται.\nΟ εννοιολογικός συνθετισμός και η διαίσθηση θα αντικαταστήσουν την διαδικασία του συλλογισμού. Η επιθυμία και οι συλλογισμοί είναι το εγώ. Πραγματικά, ο Σατανάς είναι αυτός που συλλογίζεται. Με την ανάπτυξη του λαρυγγικού τσάκρα καταλαβαίνουμε τον εσωτερισμό των ιερών βιβλίων. Ο Τάτβα Ακάσα, είναι ο τάτβα του λαρυγγικού τσάκρα. Με την ανάπτυξη του λαρυγγικού τσάκρα γνωρίζουμε το παρελθόν, το παρόν και το μέλλον όλων όσων υπάρχουν στο σύμπαν. Με την ανάπτυξη του λαρυγγικού τσάκρα το ιερό αυτί θα ξυπνήσει και θα είμαστε σε θέση να ακούσουμε τις λέξεις του παραδείσου και τις άφατες συμφωνίες των ναών. Με την ανάπτυξη του λαρυγγικού τσάκρας λαμβάνουμε την δύναμη της κατανόησης. Η κατανόηση και η διαίσθηση θα αντικαταστήσουν τον συλλογισμό (την σκέψη).\nΟ νους που κατανοεί δεν κρίνει ούτε μεταφράζει. Το εγώ κρίνει και μεταφράζει όλα όσα βλέπει, στην γλώσσα των προκαταλήψεων, των μνημών, των λαθών και των κακιών του.\n«Μην κρίνετε για να μην κριθείτε. Επειδή με τον τρόπο που κρίνετε θα κριθείτε και με το μέτρο που μετράτε, θα σας μετρήσουν» (Ματθαίος 7:1-2). Να ζεις σε κατάσταση επάγρυπνης αντίληψης. Να βλέπεις, να ακούς και να καταλαβαίνεις. Μην κρίνεις έτσι ώστε να μην κριθείς. Να κατανοείς τα πάντα. Μην μετατρέπεις τον Σατανά στον μεταφραστή όλων όσων βλέπεις και ακούς.\nΑνακτήστε την αθωότητα της Εδέμ. Εσύ, που διαλογίζεσαι στην εκκλησία των Σάρδεων, άκουσε τα άφατα λόγια του Νιρβάνα. Έχεις παρευρεθεί κάποια φορά στο συμπόσιο των Νιρβάνις;\nΚοίταξε! Τι όντα τόσο θεία! Αυτοί οι άγιοι δάσκαλοι ντύνονται με αδαμάντινους χιτώνες. Τον χιτώνα των Νταρμασάγιας. Πάνω στο τραπέζι του συμποσίου υπάρχουν τρία ποτήρια που περιέχουν τρία καθαρότατα βάλσαμα. Το πρώτο είναι το κόκκινο βάλσαμο της φωτιάς. Το δεύτερο είναι το πράσινο βάλσαμο του καθαρού νερού που δίνει την αιώνια ζωή. Το τρίτο είναι το αγνό και αμόλυντο λευκό βάλσαμο του πνεύματος.\nΠιες από εκείνα τα τρία ποτήρια και ποτέ δεν θα ξαναδιψάσεις.\nΩ!... Όταν τα λόγια σου είναι καθαρά και όμορφα όπως οι φωνές του παραδείσου… Ω! Όταν κάθε φράση σου είναι αγάπη, ομορφιά, αρμονία... Τότε ο δημιουργικός σου λάρυγγας θα είναι όπως οι θεϊκές και μαγευτικές νότες ενός πιάνου του Νιρβάνα. Όπως η μελωδία ενός ναού, όπως ο Λόγος εκείνων των αγίων δασκάλων που παρευρίσκονται στο συμπόσιο του θυσιασμένου Αρνιού.\nΜην λες ποτέ μάταια λόγια. Μην λες ποτέ λόγια άπρεπα.\nΟ λαιμός είναι μια μήτρα όπου ο λόγος αναπτύσσεται. Οι Θεοί δημιουργούν με την δύναμη του λόγου τους. Η Κουνταλίνη είναι δημιουργική με τον λόγο. Η Κουνταλίνη είναι δημιουργική στο λάρυγγα. Το σεξουαλικό όργανο των Θεών είναι ο δημιουργικός λάρυγγας.\n«Στην αρχή ήταν ο Λόγος και ο Λόγος ήταν με τον Θεό και ο Λόγος ήταν Θεός. Αυτός ήταν από την αρχή με τον Θεό. Όλα τα πράγματα από αυτόν έγιναν και χωρίς αυτόν τίποτα από όσα υπάρχουν δεν έγιναν» (Ιωάννης 1:1-3). Ο Στρατός της Φωνής είναι ο Χριστός.\nΌταν ανάβλυσε η ζωή, οι Θεοί μας δίδαξαν τους θεϊκούς νόμους, τραγουδώντας στην χρυσή τους γλώσσα.\nΌταν η καρδιά του ηλιακού συστήματος άρχισε να πάλλεται, μετά από την βαθιά νύχτα, ο Στρατός της Φωνής γονιμοποιούσε το χάος έτσι ώστε να αναβλύσει η ζωή.\nΟι επτά Υπέρτατοι Κύριοι τραγουδούσαν τους ρυθμούς της φωτιάς. Σε καθέναν από τους επτά ναούς υπηρετούσαν οι Θεοί με την Ίσιδά τους. Καθένας από τους επτά και η Ίσιδά τους τραγουδούσαν τα τελετουργικά της φωτιάς. Σε καθεμία από τις επτά εκκλησίες, ένας ιερέας, μία Ίσις και μια χορωδία αγγέλων (άνδρας, γυναίκα, χορωδία / άρρεν, θήλυ, χορωδία).\nΤο σεξουαλικό connubio (η σεξουαλική δύναμη) του Δημιουργικού Λόγου γονιμοποίησε τα ύδατα του χάους έτσι ώστε να αναβλύσει η ζωή. Έτσι γεννήθηκε το σύμπαν. Η σεξουαλική φωτιά του λόγου γονιμοποίησε τα ύδατα της Γένεσης.\nΣτην αρχή το σύμπαν ήταν λεπτό, καθαρό και άφατο. Μετά από διαδοχικές συμπυκνώσεις, ο κόσμος απόκτησε την παρούσα, πυκνή, ακατέργαστη, υλική κατάστασή του.\n«Και στον άγγελο (τον ατομικό) της εκκλησίας των Σάρδεων γράψε: Αυτά λέει αυτός που έχει τα επτά Πνεύματα του Θεού και τα επτά αστέρια: Ξέρω τα έργα σου, έχεις το όνομα του ζωντανού (του εσωτερικού Θεού σου) αλλά είσαι νεκρός (επειδή δεν τον έχεις ενσαρκώσει). Να γρηγορείς και να επιβεβαιώσεις τα πράγματα που είναι για να πεθάνουν (επιβεβαίωσε τον θάνατο του εγώ). Επειδή δεν έχω βρει τέλεια τα έργα σου μπροστά στον Θεό» (Αποκάλυψη 3:1-2).\nΘυμήσου ότι όλα τα έργα του εγώ είναι κακά. Αποφάσισε να πεθάνεις. Στέρησε από το εγώ την τροφή του και θα αποσυντεθεί. Τα τρόφιμα του εγώ είναι τα ελαττώματα. Μην δικαιολογείς τα ελαττώματά σου. Μην τα καταδικάζεις, κατανόησέ τα. Όταν κάνουμε την συνείδηση συνειδητή από τα ελαττώματά μας, αυτά αποσυντίθενται. Το εγώ χωρίς τροφή πεθαίνει. Πρώτα είναι απαραίτητο να αποκεφαλίσουμε τον Σατανά και μετά να τον διαλύσουμε. Εσύ το ξέρεις.\n«Θυμήσου λοιπόν τον λόγο που έλαβες και άκουσες, φύλαγέ τον και μετανόησε. Γιατί εάν δεν ξυπνήσεις θα έρθω σε σένα σαν κλέφτης και δεν θα ξέρεις ποια ώρα θα έρθω σε σένα» (Αποκάλυψη 3:3). Θυμήσου ότι οι χρόνοι του τέλους ήδη έφθασαν, είμαστε σε αυτούς. Από την μια στιγμή στην άλλη, ο μεγάλος κατακλυσμός της φωτιάς θα έρθει. Εσύ το ξέρεις. Ο Κύριος θα έρθει σαν κλέφτης την νύχτα, τότε που λιγότερο τον περιμένεις.\n«Ωστόσο έχεις λίγους ανθρώπους στις Σάρδεις που δεν έχουν λερώσει τα ενδύματά τους και θα περπατήσουν μαζί μου μέσα σε άσπρα ενδύματα, επειδή είναι άξιοι. Ο νικητής έτσι θα ντυθεί, με άσπρα ενδύματα και δεν θα σβήσω το όνομά του από το βιβλίο της ζωής και θα ομολογήσω το όνομά του μπροστά από τον Πατέρα μου και μπροστά στους αγγέλους του (καθένας που τον ενσαρκώνει είναι νικητής). Αυτός που έχει αυτιά ας ακούει τι λέει το πνεύμα στις εκκλησίες» (Αποκάλυψη 3:4-6). Να θυμάσαι ότι το ιερό κρασί είναι το Ens Seminis. Εσύ το ξέρεις.\nΌλη η δύναμη του Λόγου περικλείεται στο Ens Seminis. Η εισαγωγή του κατακόρυφου φαλλού στο οριζόντιο (γιόνι) κόλπο σχηματίζει τον σταυρό των γνωστικών. Το γιόνι είναι το σπίτι του φαλλού. Η δημιουργία είναι το σπίτι του Λόγου. Στο γιόνι και στον φαλλό ενωμένα καλά, κρύβεται το μυστικό κλειδί για να ξυπνήσει η φωτιά. Το σημαντικό είναι να αποφευχθεί ο οργασμός για να αποτρέψουμε να βγει η πρώτη ύλη του Μεγάλου Έργου από την κατοικία της. Το ρητό μας είναι ΘΕΛΗΣΗ. Στο Ens Seminis περιέχονται όλα τα Ens virtutis (αρετές) της ιερής φωτιάς. Επίσης, δεδομένου ότι μερικοί γιατροί βεβαιώνουν ότι αυτή η επιστημονική λειτουργία μπορεί να μας βλάψει με διάφορους τρόπους, εμείς λέμε ότι αυτό δεν είναι έτσι, αφού το Ens Seminis μετατρέπεται ολοκληρωτικά σε φως και φωτιά. Συμβαίνει ότι μέσα στα δημιουργικά μας όργανα υπάρχει ένα αργό χωνευτήρι που ελαττώνει το Ens Seminis στις θεμελιώδεις ενεργητικές αρχές του. Τα ηλιακά και σεληνιακά άτομα του σπερματικού συστήματος ανέρχονται μέχρι τον εγκέφαλο μέσα από τα δύο συμπαθητικά κανάλια τους. Αυτά τα δύο κανάλια είναι δύο λεπτά σκοινιά που ανεβαίνουν από τους όρχεις ως τον εγκέφαλο. Στην Ανατολή αυτά τα κανάλια είναι τα Ιδά και Πινγκαλά. Αυτοί είναι οι δύο μάρτυρες. Άναψε την φωτιά έτσι ώστε να ενσαρκώσεις τον Λόγο. Χωρίς την φωτιά δεν θα είσαι σε θέση να μιλάς τον Χρυσό Λόγο της πρώτης στιγμής.\nΌταν τα ηλιακά και σεληνιακά άτομα κάνουν επαφή στον κόκκυγα, τότε ξυπνά το πύρινο φίδι των μαγικών μας δυνάμεων και γινόμαστε διακαείς φλόγες...\nΗ εισαγωγή του κατακόρυφου φαλλού στο οριζόντιο γιόνι είναι το κλειδί της φωτιάς. Επομένως πρόσεχε το ξεχείλισμα του ιερού κρασιού του ναού. Σηκώστε το ποτήρι σας, μην ξεχειλίσετε το κρασί του βωμού. Στο Ens Seminis υπάρχουν τα άτομα των γλωσσών εκείνων που μιλούσαμε στις προηγούμενες ζωές μας. Όταν εκείνες οι ατομικές ουσίες του Λόγου ανεβαίνουν στον δημιουργικό λάρυγγα, τότε φτάνουμε να ξαναμιλάμε εκείνες τις γλώσσες. Μόνο το Άγιο Πνεύμα μπορεί να μας δώσει το χάρισμα των γλωσσών.\nΕπίσης υπάρχουν στο Ens Seminis άτομα-μετατροπείς υψηλότατης τάσης. Τα άτομα αυτά μας μετατρέπουν συνολικά.\nΣτο Ens Seminis ζουν τα άτομα της κοσμικής γραμματικής. Ο αγνότατος όρθρος της θείας γλώσσας, τρέχει όπως ένας χρυσός ποταμός κάτω από το πυκνό δάσος του ήλιου.\nΌταν ο Λόγος γίνεται σάρκα μέσα σε εμάς, έχουμε φθάσει στην τέλεια μακαριότητα. Αυτός που θα νικήσει θα ντυθεί στα άσπρα ενδύματα επειδή είναι ένας Δάσκαλος της Ημέρας, ένας Δάσκαλος του Μαχαμβαντάρα. «Το όνομά του θα γραφτεί στο βιβλίο της ζωής και θα ομολογήσω το όνομά του μπροστά από τον Πατέρα μου και μπροστά από τους αγγέλους».\nΕίναι απαραίτητο να γεννηθούμε ξανά, για να μπούμε στο βασίλειο των ουρανών.\nΟ Λόγος γεννιέται πάντα από άσπιλες συλλήψεις. Ο Λόγος είναι πάντα γιος αγνότατων παρθένων. Η μητέρα του Λόγου είναι πάντα γυναίκα. Ο Ιησούς, σταυρωμένος στον σταυρό, αιμορραγώντας και γεμάτος πόνο, απευθυνόμενος στην μητέρα είπε: «Γυναίκα, να ο γιος σου» (Ιωάννης 19:26), αναφερόμενος στον Ιωάννη που ήταν δίπλα στην Μαρία. «Μετά είπε στον μαθητή: Να η μητέρα σου. Και από εκείνη την ώρα ο μαθητής (ο Ιωάννης) την δέχτηκε μαζί του» (Ιωάννης 19:27).\nΤο όνομα Ιωάννης συντίθεται από τα πέντε φωνήεντα, ως εξής: Ι. Ε. Ο. ΟU. Α. Ν. Με αυτά τα πέντε φωνήεντα διαμορφώνουμε τα μάντραμ. Ο Ιωάννης είναι ο Λόγος. Η μεγάλη Λέξη.\n«Αληθώς, αληθώς σας λέω, ότι όποιος δεν θα γεννηθεί από το νερό (σπέρμα) και το πνεύμα (φωτιά), δεν θα μπορέσει να μπει στο βασίλειο του Θεού (Ιωάννης 3:5). Οι 21 παράγραφοι του κεφαλαίου τρία του Αγίου Ιωάννη, περικλείουν το Μεγάλο Αρκάνο.\nΤο Αρκάνο Α.Ζ.F. είναι το Μεγάλο Αρκάνο.\n«Και όπως ο Μωυσής σήκωσε το φίδι στην έρημο, έτσι είναι απαραίτητο να σηκωθεί ο Υιός του Ανθρώπου» (Ιωάννης 3:14). Εκείνος που το ενσαρκώνει, το ανεβάζει και το ανασταίνει μέσα του.\n«Αληθώς, αληθώς σας λέω, ότι μιλάμε από αυτό που ξέρουμε, και μαρτυρούμε από αυτό που έχουμε δει και εσείς δεν δέχεστε την μαρτυρία μας» (Ιωάννης 3:11). Ο Θεϊκός μας Σωτήρας δίνει την μαρτυρία από αυτό που είδε και πειραματίστηκε ο ίδιος. Ο Ιησούς είναι γιος του ύδατος και της φωτιάς. Η μητέρα του Λόγου είναι πάντα γυναίκα. «Και κανένας δεν ανέβηκε στον ουρανό, παρά μόνον αυτός που κατέβηκε από τον ουρανό, ο Υιός του Ανθρώπου που είναι στον ουρανό» (Ιωάννης 3:13). Πρέπει να διαλύσουμε το εγώ. Το εγώ δεν ήρθε από τον ουρανό, δεν μπορεί να ανέβει στον ουρανό. Μόνο ο Υιός του Ανθρώπου ανεβαίνει στον ουρανό επειδή κατέβηκε από τον ουρανό.\nΌλα ζουν από τον Λόγο. Τα πάντα διατηρούνται από τον Λόγο.\nΤα πέντε φωνήεντα Ι. Ε. Ο. ΟU. Α., αντηχούν όπως μια θαυμαστή άρπα του άπειρου σύμπαντος, στην φλογερή φωτιά, στον βίαιο αέρα, στα οργισμένα κύματα και στην αρωματισμένη γη.\nΤο φωνήεν «Ι» κάνει να δονηθεί το μετωπικό τσάκρα. Το φωνήεν «Ε» κάνει να δονηθεί το λαρυγγικό τσάκρα. Το φωνήεν «Ο» κάνει να δονηθεί το τσάκρα της καρδιάς. Το φωνήεν «ΟU» κάνει να δονηθεί το τσάκρα του ηλιακού πλέγματος. Το φωνήεν «Α» κάνει να δονηθεί το τσάκρα των πνευμόνων.\nΜία ώρα καθημερινής προφοράς (των φωνηέντων) αναπτύσσει και ξεδιπλώνει όλα αυτά τα τσάκρας, δίσκους, ή μαγνητικές ρόδες του αστρικού σώματος σε μας. Θα πρέπει να εισπνέετε από την μύτη το πράνα, την ζωή και να εκπνέεται σύντομα από το στόμα. Κάθε φωνήεν έχει την μεγάλη εξουσία του. Είναι απαραίτητο να παρατείνουμε και να διατηρούμε τον ήχο κάθε φωνήεντος, για να ξυπνήσουν τα τσάκρας.\nΌταν κατοικούσαμε στην Εδέμ, όλοι αυτοί οι ήχοι των φωνηέντων δονούνταν μέσα στον οργανισμό μας. Τώρα πρέπει να επιστρέψουμε για να ξυπνήσουμε αυτούς τους θαυμαστούς ήχους της φύσης σε όλα τα τσάκρας του αστρικού σώματος. Τότε, στην ΑΡΚΑΔΙΑ, σε εκείνους τους παλαιούς καιρούς της φύσης, ήμασταν άτομα παραδοσιακά. Δυστυχώς η λύρα του Ορφέα έπεσε πάνω στο πλακόστρωτο του ναού και έγινε κομμάτια.\nΤώρα πρέπει να προσευχηθούμε, να διαλογιστούμε, να μετατρέψουμε, έτσι ώστε το Πουλί Φοίνικας να αναστηθεί από την στάχτη του.\nΗ ΕΚΚΛΗΣΙΑ ΤΗΣ ΦΙΛΑΔΕΛΦΕΙΑΣ\nΜέσα σε κάθε έξοχη νότα του πιάνου, μέσα σε κάθε μελωδία του Νιρβάνα, λάμπει γεμάτη μυστικιστική χαρά η εκκλησία της Φιλαδέλφειας. Όταν η ιερή φωτιά ανοίγει την εκκλησία της Φιλαδέλφειας, το μετωπικό τσάκρα ξυπνά. Αυτό το τσάκρα βρίσκεται μεταξύ των δύο φρυδιών. Ο μυστικιστής γεμίζει με έκσταση ατενίζοντας αυτό το λουλούδι του λωτού στο σπηλαιώδες πλέγμα του.\nΑνάμεσα στις θαυμαστές μαγείες της έναστρης νύχτας ο αμόλυντος λωτός του μεσόφρυδου φαίνεται σαν ένα ποίημα αγάπης.\nΑυτό το πολύτιμο λουλούδι του λωτού έχει την ρίζα του στον αδένα της υπόφυσης. Το μετωπικό τσάκρα λάμπει με τα αμόλυντα χρώματα των ρομαντικών νυχτών της πανσελήνου. Το μετωπικό τσάκρα έχει πραγματικά πολλές θεϊκές λάμψεις, αλλά τα θεμελιώδη πέταλά του είναι μόνον δύο.\nΗ συνολική και πλήρης ανάπτυξη του μετωπικού τσάκρα σημαίνει ανώτατη μακαριότητα και απόλυτη απελευθέρωση. Το μετωπικό τσάκρα έχει οκτώ μείζονες δυνάμεις και τριανταέξι ελάσσονες.\nΤο μετωπικό τσάκρα μας κάνει διορατικούς. Ο διορατικός πρέπει να έχει νου παιδιού. Όταν ο διορατικός επιτρέπει στο εγώ να είναι ο μεταφραστής των οραμάτων του, γίνεται συκοφάντης των ανθρώπων.\nΟ διορατικός πρέπει να είναι τόσο απλός και ταπεινός σαν το συνεσταλμένο και αρωματισμένο λουλουδάκι της έναστρης νύχτας.\nΟ διορατικός θα πρέπει να είναι όπως ένας κήπος που σφραγίζεται με επτά σφραγίδες.\nΟ αληθινός διορατικός δεν το λέει ποτέ ότι είναι. Ο αληθινός διορατικός πρέπει να είναι ταπεινός και μετριόφρων.\nΟ διορατικός πρέπει να μάθει να βλέπει σε απουσία του εγώ. Να βλέπει χωρίς μετάφραση. Να βλέπει χωρίς να κρίνει.\nΤο μετωπικό τσάκρα αναπτύσσεται με τον βαθύ εσωτερικό διαλογισμό.\n«Και γράψε στον άγγελο (τον ατομικό) της εκκλησίας της Φιλαδέλφειας: Αυτά λέει ο άγιος, ο αληθινός, αυτός που έχει το κλειδί του Δαβίδ, αυτός που ανοίγει και κανένας δεν κλείνει και που κλείνει και κανένας δεν ανοίγει» (Αποκάλυψη 3:7). Το κλειδί του Δαβίδ είναι το κλειδί του εσωτερικού ναού κάθε ανθρώπου. Πρέπει να οικοδομήσουμε τον ναό επάνω στον ζωντανό βράχο. Το κλειδί του ναού είναι το κλειδί της Κιβωτού της επιστήμης. Αυτό το κλειδί είναι το Αρκάνο A.Z.F. Ο Υιός του ανθρώπου ανοίγει και κανένας δεν κλείνει και κλείνει και κανείς δεν ανοίγει.\nΜην ρίχνεις πέτρες στο εσωτερικό του ναού. Μην χρησιμοποιείς την διόραση για να βλάψεις τον συνάνθρωπο, έχε έλεος για αυτούς που υποφέρουν, έλεος για αυτούς που κλαίνε. Μην τους βλάπτεις, αγάπα τους. Μην μετατρέπεις τον ναό σε σπηλιά εμπόρων.\n«Ξέρω τις εργασίες σας. Ιδού, σου έχω δώσει μια πόρτα ανοιγμένη, (η πόρτα του μετωπικού τσάκρα), που κανένας δεν μπορεί να κλείσει. Γιατί μολονότι είναι λίγη η δύναμή σου, κράτησες τον Λόγο μου και δεν απαρνήθηκες το όνομά μου. Ιδού, θα τους μαζέψω από την συναγωγή του Σατανά, εκείνους που λένε ψέματα ότι είναι Ιουδαίοι, αλλά δεν είναι. Θα τους κάνω να έρθουν και να προσκυνήσουν μπροστά στα πόδια σου και να μάθουν ότι εγώ σε αγάπησα» (Αποκάλυψη 3:8-9).\nΑυθεντικοί Ιουδαίοι είναι μόνον τα παιδιά του λιονταριού της φυλής του Ιούδα (οι χριστικοποιημένοι).\nΕπομένως, εκείνοι που υποστηρίζουν ότι είναι Ιουδαίοι (φωτισμένοι) και δεν είναι, ψεύδονται.\nΠραγματικά εκείνοι οι άνθρωποι ανήκουν στην συναγωγή του Σατανά. Εκείνοι οι άνθρωποι δεν μπορούν να μπουν στον ναό της Φιλαδέλφειας.\nΌταν ο διορατικός είναι μαύρος μάγος, το μετωπικό τσάκρα ελέγχεται από εκείνη την γυναίκα την Ιεζάβελ (που λέει ότι είναι προφήτισσα). Ο μαύρος μάγος έχει την σκοτεινή διόραση.\nΤο μετωπικό τσάκρα του μαύρου μάγου λειτουργεί μόνον στην άβυσσο. Στις ατομικές κολάσεις της φύσης, οι σκοτεινοί παίρνουν την μορφή δασκάλων, φίλων των Δασκάλων, για να κάνουν πράγματα φρικτά.\nΌταν οι διορατικοί της Ιεζάβελ τίθενται σε επαφή με εκείνους τους σκοτεινούς που μεταμφιέζονται, τότε, από τα γεγονότα, γίνονται συκοφάντες του πλησίον τους.\nΟ αληθινός φωτισμένος διορατικός δεν είναι ικανός να δυσφημίσει τον συνάνθρωπο. Ο φωτισμένος διορατικός βλέπει σε απουσία του εγώ. Ο φωτισμένος διορατικός χρησιμοποιεί την ικανότητά του με υπέρτατη σοφία, για να συμβουλέψει και να βοηθήσει τον πλησίον.\nΕίναι απαραίτητο να αποκεφαλισθεί η Ιεζάβελ. Είναι απαραίτητο να τεθεί η διόραση στην υπηρεσία του θυσιασμένου αρνιού. Είναι απαραίτητο να προφητεύουμε με σοφία.\n«Επειδή κράτησες τον Λόγο της υπομονής μου, θα σε φυλάξω από την ώρα του πειρασμού που μέλλεται να έρθει επάνω σε ολόκληρο τον κόσμο και να δοκιμάσει αυτούς που κατοικούν πάνω στην γη (ήδη είμαστε στην ώρα του μεγάλου πειρασμού). Ιδού, έρχομαι γρήγορα. Κράτα ό,τι έχεις, (την φωτιά) έτσι ώστε κανείς να μην σου πάρει την κορώνα σου (μην την εγκαταλείψεις στον Σατανά) «(ΑΠΟΚΆΛΥΨΗ  3: 10, 11). Μην ξοδεύεις το ιερό κρασί. Να είσαι αγνός.\n«Τοn νικητή θα τον κάνω στύλο στοn ναό του Θεού μου και έξω πια δεν θα βγει. Και θα γράψω επάνω του το όνομα του Θεού μου και το όνομα της πόλης του Θεού μου, της νέας Ιερουσαλήμ, που κατεβαίνει από τον ουρανό από τον Θεό μου, και το όνομά μου το νέο. Αυτός που έχει αυτιά, ας ακούει τι λέει το πνεύμα στις εκκλησίες» (Αποκάλυψη 3:12-13).\nΣτην άνοδο προς τους ανώτερους κόσμους, η έκτη αίσθηση, η θεϊκή διόραση ξυπνά.\nΚαι θα γράψω πάνω σε αυτόν, στο μέτωπό του, το όνομα του Αρνιού και το όνομα της νέας Ιερουσαλήμ της επάνω (οι ανώτεροι κόσμοι), όπου γινόμαστε δεκτοί με φοίνικες και επαίνους και εορτασμούς, όταν ελευθερωνόμαστε από τα τέσσερα σώματα της αμαρτίας.\nΚαι η νέα Ιερουσαλήμ κατεβαίνει από τον ουρανό, με τον Θεό μου, στολισμένη όπως μια σύζυγος για να λάβει τον σύζυγό της.\nΗ ΕΚΚΛΗΣΙΑ ΤΗΣ ΛΑΟΔΙΚΕΙΑΣ\nΌταν το πύρινο φίδι των μαγικών μας δυνάμεων φθάνει στον αδένα της επίφυσης που είναι, τοποθετημένος στον εγκέφαλο, ανοίγει η εκκλησία της Λαοδίκειας.\nΟ αδένας της επίφυσης βρίσκεται στην ανώτερη κορυφή του εγκεφάλου και είναι η βασίλισσα των αδένων. Μεταξύ των αδένων επίφυσης και υπόφυσης υπάρχει ένα εξαιρετικά λεπτό κανάλι, που είναι ήδη εξαφανισμένο στα πτώματα. Μέσω εκείνου του καναλιού πρέπει να περάσει η φωτιά μέχρι το μεσόφρυδο. Μετά ανεβαίνει η φωτιά μέχρι την ρίζα της μύτης. Υπάρχει πραγματικά ένα ειδικό μαγνητικό πεδίο όπου κατοικεί το άτομο του Πατέρα. Όταν εισπνέουμε το Μεγάλο Φως, εισπνέουμε δισεκατομμύρια άτομα που περνούν από την μύτη μέχρι το μαγνητικό πεδίο της ρίζας της μύτης, όπου βρίσκεται το άτομο του Πατέρα. Οι σεξουαλικοί αδένες και ο αδένας της επίφυσης συσχετίζονται στενά. Η δύναμη του αδένα της επίφυσης εξαρτάται από την σεξουαλική δύναμη.\nΣτον αδένα της επίφυσης βρίσκεται το άτομο του Αγίου Πνεύματος. Στον αδένα της υπόφυσης είναι το άτομο του Υιού. Στο μαγνητικό πεδίο της ρίζας της μύτης, κατοικεί το άτομο του Πατέρα. Ο αδένας της επίφυσης έχει μόνον πέντε χιλιοστόμετρα διάμετρο και περιβάλλεται από μια λεπτή μεμβράνη. O λωτός του αδένα της επίφυσης έχει χίλια πέταλα που λάμπουν διαμορφώνοντας την κορώνα των Αγίων. Στην κορώνα των Αγίων λάμπει όλη η δόξα του εσωτερικού ζωδιακού. Στον μικρόκοσμο άνθρωπο υπάρχει ένας ολόκληρος ατομικός ζωδιακός που λάμπει και σπινθηροβολεί. Αυτή είναι η λαμπερή αύρα του κεφαλιού των Αγίων.\nΌπως είναι επάνω είναι και κάτω. Ο ζωδιακός του έναστρου ουρανού κυβερνάται από εικοσιτέσσερις αρχαίους (γέροντες).\nΕκεί επάνω, στους έναστρους ουρανούς, είναι τα επτά πνεύματα μπροστά από τον θρόνο του Αρνιού. Εδώ κάτω, στον μικρόκοσμο άνθρωπο, είναι οι επτά ατομικοί άγγελοι που κυβερνούν τις επτά εκκλησίες του νωτιαίου μυελού. «Όπως είναι επάνω είναι και κάτω».\nΜε αυτό το τσάκρα μπορούμε να μελετήσουμε την θεία σοφία του Νιρβάνα.\nΦθάνοντας σε αυτά τα εσωτερικά ύψη, ο μυημένος λαμβάνει την Μύηση. Ο μυημένος πρέπει να ανεβάσει τους επτά βαθμούς της δύναμης της φωτιάς. Στο μετωπικό τσάκρα των μεγάλων μυημένων λάμπει απαστράπτον, με άσπιλη λευκότητα, το πενταγωνικό αστέρι.\nΚάποιοι ανασταίνουν την φωτιά και κάποιοι το φως. Πρώτα ανασταίνουμε την φωτιά, και μετά το φως. Σύμφωνα με το πόσο εισπνέουμε το φως, φθάνουν στο μαγνητικό πεδίο της μύτης εκατομμύρια άτομα που κατόπιν μπαίνουν στην καρδιά. Στην καρδιά κατοικεί το άτομο «Νους».\nΤο άτομο αυτό κυβερνά όλα τα άτομα του οργανισμού. Στο σπερματικό σύστημα υπάρχει το άτομο «Δάσκαλος». Με την σεξουαλική αλχημεία το άτομο αυτό ανεβαίνει στον εγκέφαλο για να μας διδάξει την σοφία της φύσης.\nΌταν το ιερό φίδι περνά μέσα από εκείνο το εγκεφαλικό κέντρο που είναι η μετωπική πηγή των ξαναγεννημένων, τότε ένα μέρος της φωτιάς φεύγει εκβάλλοντας προς τον εξωτερικό κόσμο. Σε εκείνες τις στιγμές όλη η αύρα λάμπει με την φωτιά και το άσπρο αμόλυντο και θεϊκό περιστέρι του Αγίου Πνεύματος μπαίνει μέσα σε μας. Όλα τα εσωτερικά οχήματα του μυημένου πρέπει να είναι χριστικοποιημένα και στιγματισμένα στον Γολγοθά της ανώτατης θυσίας. Στον εγκέφαλο είναι ο Γολγοθάς του Πατέρα. Πρέπει να ανεβούμε μέχρι τον Γολγοθά παίρνοντας τον σταυρό στην ανηφόρα.\nΟι εικοσιτέσσερις αρχαίοι ρίχνουν τις κορώνες τους στα πόδια του Αρνιού. Αυτός που ανοίγει την εκκλησία της Λαοδίκειας πρέπει να ρίξει ταπεινά την κορώνα του στα πόδια του Αρνιού.\nΕσύ που ρίχνεις την κορώνα σου στα πόδια του Αρνιού, να θυμάσαι ότι όποιος θέλει να φθάσει στην μυστική επιστήμη πρέπει να αρνηθεί και να αποκολληθεί από πέντε πράγματα: Πρώτον, τα ανθρώπινα πάθη, τις απασχολήσεις και τα βίτσια του πλήθους. Δεύτερον, τα μάταια και εφήμερα πράγματα του κόσμου. Τρίτον, τις ίδιες τις απόκρυφες δυνάμεις. Έχοντάς τις σε αφθονία, να είσαι όπως αυτός που δεν τις έχει. Τέταρτο, αποκολλήσου από τον ίδιο τον εαυτό σου. Πείσου ότι όσο εξυψωμένος και μεγαλειώδης είναι ο εσωτερικός σου Θεός, εσύ είσαι όχι κάτι περισσότερο από την σκιά του Θεού σου, μια σκιά αμαρτωλή που πρέπει να εκμηδενιστεί. Η πέμπτη: αποφάσισε να πεθάνεις.\nΜην επιδιώκεις να αθανατοποιήσεις το εγώ σου. Αποφάσισε να πεθάνεις συνολικά επειδή δεν είσαι παρά μια φτωχή αμαρτωλή σκιά. Τότε θα χαθείς στον εσωτερικό Θεό σου και θα κατοικεί μέσα στην χριστικοποιημένη ψυχή σου μόνον ο Υιός του ανθρώπου. Εσύ που έχεις ανοίξει τις επτά εκκλησίες, να θυμάσαι ότι οι απόκρυφες δυνάμεις είναι πολύ θεϊκές, αλλά επικίνδυνες.\nΕάν θέλεις να ενσαρκώσεις το Αρνί, να θυμάσαι συνεχώς την ίδια σου την αθλιότητα. Αυτό το τίποτα και η αναγνώριση της ίδιας σου της αμαρτίας και αθλιότητας, είναι ο τρόπος ώστε ο Θεός σου που περιμένει, να κάνει μέσα σου πράγματα θαυμαστά και θαύματα.\nΝηστεύετε, προσεύχεστε, ντυθείτε με σάκο και άμμο και μετανοείτε πολύ. Μην λέτε ποτέ τα ιερά σας οράματα σε κανέναν. Να θυμάστε ότι η Ιεζάβελ (που λέει ότι είναι προφήτισσα), απολαμβάνει μιλώντας στους ανθρώπους για όλα της τα οράματα.\nΕσύ που ρίχνεις την κορώνα σου στα πόδια του αρνιού, μάθε να σωπαίνεις.\nΜην μιλάς ποτέ για τις μυήσεις του Λατρευτού. Αυτά τα εσώτερα πράγματα της μύησης είναι πολύ ιερά.\nΜην λες «έχω τόσες μυήσεις» ή «ο τάδε έχει τόσες μυήσεις», γιατί το εγώ σου δεν έχει λάβει ποτέ καμία μύηση. Οι μυήσεις είναι πολύ ιερές.\n«Και στον άγγελο (τον ατομικό) της εκκλησίας της Λαοδίκειας γράψε: Τούτα λέει ο Αμήν, ο πιστός και αληθινός μάρτυρας, η αρχή της δημιουργίας του Θεού: Ξέρω τα έργα σου. Ούτε ψυχρός είσαι ούτε ζεστός. Έπρεπε να είσαι είτε κρύος είτε ζεστός! Αλλά επειδή είσαι χλιαρός και ούτε ψυχρός, ούτε ζεστός, θα σε ξεράσω από το στόμα μου» (Αποκάλυψη 3:14-16).\nΑλίμονο στους χλιαρούς! Πραγματικά, οι χλιαροί δεν θα είναι σε θέση να μπουν στο μυστικό μονοπάτι. Οι χλιαροί είναι παράσιτα της φύσης. Συχνά ένας μεγάλος αμαρτωλός είναι περισσότερο κοντά στην λύτρωση από έναν χλιαρό ευσεβή. Τους χλιαρούς «θα τους ξεράσω από το στόμα μου».\nΟ χλιαρός πραγματικά λέει: «Είμαι πλούσιος (είμαι γεμάτος από επιστήμη, κλπ...), και δεν έχω ανάγκη από τίποτα» και δεν ξέρει ότι είναι ελεεινός και άθλιος και φτωχός και τυφλός και γυμνός. Σε συμβουλεύω να αγοράσεις από μένα χρυσό καθαρισμένο στην φωτιά (με την βοήθεια της σεξουαλικής φωτιάς πρέπει να μετατρέπεται ο μόλυβδος της προσωπικότητας στον καθαρότερο χρυσό του Θεϊκού Πνεύματος) έτσι ώστε να γίνεις πλούσιος (πνευματικά) και άσπρα ενδύματα, έτσι ώστε να μην φαίνεται η ντροπή της γύμνιας σου και κολλύριο για να χρίσεις τα μάτια σου για να βλέπεις» (Αποκάλυψη 3:17-18).\nΤο κολλύριο της αγνότητας είναι η πρώτη ύλη του Μεγάλου Έργου. Το άγιο κολλύριο μας ανοίγει το μάτι της πολυόρασης. Από την σεξουαλική δύναμη εξαρτάται η δύναμη του αδένα της επίφυσης.\n«Εγώ όσους αγαπώ τους ελέγχω και τους παιδεύω. Έχε λοιπόν ζήλο και μετανόησε. Ιδού, στάθηκα μπροστά στην πόρτα και την χτυπάω. Εάν κανείς ακούσει την φωνή μου και μου ανοίξει την πόρτα (ο αδένας της επίφυσης είναι η πόρτα της ψυχής) θα μπω μέσα και θα δειπνήσω με αυτόν και αυτός με μένα» (Αποκάλυψη 3: 19, 20). Το Αρνί μπαίνει σε μας από την πόρτα του αδένα της επίφυσης.\nΚατά την είσοδο του Αρνιού μέσα στην Ψυχή, Αυτό μετασχηματίζεται σε Αυτήν και Αυτή σε Αυτό. Τότε ανασταίνουμε τον Υιό του ανθρώπου μέσα μας.\n«Στον νικητή θα δώσω να καθίσει μαζί μου στον θρόνο μου, όπως και εγώ νίκησα και κάθισα με τον Πατέρα μου στον θρόνο του» (Αποκάλυψη 3:21). Η Ψυχή, ενωμένη με το Αρνί, είναι ο Υιός του Ανθρώπου που κάθεται στον θρόνο του. Ο Υιός του Ανθρώπου είναι ένας νικητής. Νίκησε τον Σατανά. Έχει το δικαίωμα να καθίσει στον Θρόνο του Πατέρα, επειδή ο Υιός είναι ένα με τον Πατέρα και ο Πατέρας ένα με τον Υιό. «Αυτός που έχει το αυτί ας ακούει τι λέει το Πνεύμα στις εκκλησίες» (Αποκάλυψη 3:22).\nΤο Αρνί πρέπει να μπει μέσα στο πνεύμα (Εσώτερο) και μέσα στην ψυχή και μέσα στο σώμα του ανθρώπου.\nΕσύ που ρίχνεις την κορώνα σου στα πόδια του Αρνιού, να θυμάσαι ότι πρέπει να οικοδομήσεις τον ναό σου επάνω στην ζωντανή πέτρα, έτσι ώστε το Αρνί να μπει και να δειπνήσει μαζί σου.\nΕάν θέλεις την μύηση, γράψε την επάνω σε μια ράβδο.\nΜόνο με το INRI θα είσαι σε θέση να φθάσεις μέχρι τον Γολγοθά του Πατέρα.\nΟΙ ΚΑΤΑΣΤΑΣΕΙΣ ΧΙΝΑΣ\n«Όπως είναι κάτω είναι και επάνω». Το απείρως μικρό είναι ανάλογο με το απείρως μεγάλο. Ένα άτομο είναι ένα ηλιακό σύστημα σε μικρογραφία.\nΗ Ουράνια Ιερουσαλήμ υπάρχει στον μακρόκοσμο. Η ουράνια Ιερουσαλήμ υπάρχει και στον μικρόκοσμο-άνθρωπο.\nΘα υπάρξει ένας νέος ουρανός και μιά νέα γη. Είναι η μελλοντική Ουράνια Ιερουσαλήμ του μακρόκοσμου.\nΌταν ένα άτομο χριστικοποιείται γίνεται η νέα Ουράνια Ιερουσαλήμ του μικρόκοσμου. «Όπως είναι επάνω είναι και κάτω». Αυτός είναι ο νόμος.\nΗ Νέα Ιερουσαλήμ, τόσο στον μακρόκοσμο όσο και στον μικρόκοσμο, κατεβαίνει από τους ανώτερους κόσμους και είναι γεμάτη από δυνάμεις τρομερά θεϊκές.\nΗ Νέα Ιερουσαλήμ, τόσο στο μελλοντικό πλανήτη γη όσο και στον πλανήτη άνθρωπο, φωτίζεται από το Θυσιασμένο Αρνί.\nΟ εξαγνισμένος πλανήτης του μέλλοντος, μαζί με τα εσωτερικά σώματα του πλανήτη, είναι η Ουράνια Ιερουσαλήμ του μέλλοντος στον μακρόκοσμο.\nΤο χριστικοποιημένο σώμα του ανθρώπου, μαζί με τα εσωτερικά, χριστικοποιημένα σώματα, αποτελούν την ουράνια Ιερουσαλήμ του μικρόκοσμου ανθρώπου.\nΚάθε τι που συμβαίνει στον πλανήτη γη επαναλαμβάνεται στον πλανήτη άνθρωπο. Ό,τι συμβαίνει στην ουράνια Ιερουσαλήμ του μακρόκοσμου, επαναλαμβάνεται στην ουράνια Ιερουσαλήμ του μικρόκοσμου-ανθρώπου. «Όπως είναι επάνω είναι και κάτω».\nΣτην Ουράνια Ιερουσαλήμ του Πλανήτη Γη του μέλλοντος, θα κατοικούν μόνον οι Χριστικοποιημένες ψυχές. Στην Ουράνια Ιερουσαλήμ του ανθρώπινου σώματος κατοικεί μόνον η Χριστικοποιημένη ψυχή του μυημένου.\nΤο ανθρώπινο σώμα του Χριστικοποιημένου είναι η ουράνια Ιερουσαλήμ του μικρόκοσμου. Το Χριστικό σώμα είναι γεμάτο με τρομερές δυνάμεις.\nΟι οκτώ μεγαλύτερες δυνάμεις του μυστικιστή είναι οι ακόλουθες:\nΠρώτη: «Anima». Εξουσία για να μειώνει το μέγεθος του φυσικού σώματος, μέχρι να φτάνει στο μέγεθος ενός ατόμου.\nΔεύτερη: «Mahima». Εξουσία για να γίνεται γιγάντιος, μέχρι να πιάνει τον ήλιο και το φεγγάρι με τα χέρια του.\nΤρίτη: «Laghima». Εξουσία για να είναι σε θέση να κάνει το σώμα ελαφρύ σαν ένα πούπουλο. Με αυτήν την εξουσία μπορούμε να αιωρούμε το σώμα στον αέρα.\nΤέταρτη: «Gharima». Εξουσία για να είναι σε θέση να αυξήσει το βάρος του σώματος κατά βούληση, μέχρι να ζυγίζει σαν ένα βουνό.\nΠέμπτη: «Prapti». Προφητεία, διόραση, μυστικό αυτί, ψυχομετρία, τηλεπάθεια, διαίσθηση, δύναμη να κατανοεί την γλώσσα των ζώων, όπως ο Απολλώνιος ο Τυανέας, ο Φραγκίσκος της Ασίζης, ο οποίος μπορούσε να συνομιλεί με τα ζώα του δάσους.\nΈκτη: «Prakanya». Εξουσία που επιτρέπει στον μυστικιστή να καταδύεται στο νερό και μέχρι να επιβιώνει κάτω από το νερό χωρίς να παθαίνει καμία ζημιά.\nΟ μεγάλος Γκουρού Ντέβα Σιβανάντα μας λέει για την περίπτωση του Σουάμι Trilinga του Μπεναρές (Ινδία), που συνήθιζε να ζει για έξι μήνες τον χρόνο κάτω από τα νερά του Γάγγη.\nΈβδομη: «Vasitwan». Εξουσία με την οποία ο μυστικιστής μπορεί να εξουσιάσει τα πιο άγρια ζώα. Εξουσία για να προφέρει λέξεις που γοητεύουν τα δηλητηριώδη φίδια.\nΌγδοη: «Ishatwan». Εξουσία που επιτρέπει στους Αγίους να ανασταίνουν τους νεκρούς. Κάποιος που έχει φθάσει σε αυτά τα ύψη είναι ένας απελευθερωμένος, ένας κύριος των ζωντανών και των νεκρών.\nΌλοι εκείνοι που ήδη περπατούν το μονοπάτι της χριστικοποίησης πρέπει να αναπτύξουν αυτές τις οκτώ δυνάμεις. Αυτές οι δυνάμεις της ουράνιας Ιερουσαλήμ λαμβάνονται και κατακτούνται με τον εσωτερικό διαλογισμό (με την προϋπόθεση μιας απόλυτης αγνότητας).\nΤο ανθρώπινο σώμα μετατρεμμένο στην ουράνια Ιερουσαλήμ είναι ένα θαυμαστό Χριστικό σώμα.\n1. Ξαπλώνει ο μυστικιστής στο κρεβάτι του ήρεμα.\n2. Ικετεύει από το Εσωτερικό Αρνί την συμμετοχή ενός Αγγέλου, ειδικού στις καταστάσεις των Χίνας.\n3. Εκλιπαρεί τον άγγελο και το Θυσιασμένο Αρνί να τον πάρουν με το φυσικό σώμα, στους ανώτερους κόσμους.\n4. Εμείς οι Αδελφοί του Ναού, σας συνιστούμε να επικαλείσθε τον άγγελο Αρποκράτη που είναι ειδικός στις καταστάσεις των Χίνας. Ζητάτε από το Αρνί. Εκλιπαρείτε το για να σας στέλνει τον Αρποκράτη.\n5. Αποσύρετε από τον νου σας όλες τις σκέψεις (βάζετε τον νου στο κενό). Είναι απαραίτητο να φτάσετε στο να έχετε τον νου ήρεμο και σιωπηλό.\n6. Προκαλέστε τον ύπνο. Αποκοιμηθείτε χωρίς να σκέφτεστε τίποτα.\n7. Σηκωθείτε από το κρεβάτι σας και βγείτε από το δωμάτιό σας, φυλάγοντας τον ύπνο σας όπως έναν πολύτιμο θησαυρό.\nΕάν η πρακτική έχει γίνει καλά, το σώμα σας θα μπει στην κατάσταση των Χίνας, δηλαδή θα καταδυθεί μέσα στους υπερευαίσθητους κόσμους.\nΈνα σώμα στην κατάσταση των Χίνας μπορεί να επιπλεύσει στον αέρα (Laghima), ή να καταδυθεί στα νερά (Prakanya), ή να περάσει από την φωτιά χωρίς να καεί, ή να μικρύνει στο μέγεθος ενός ατόμου (Anima), ή να μεγαλώσει μέχρι που να αγγίξει τον ήλιο και το φεγγάρι με τα χέρια (Mahima).\nΈνα σώμα που βυθίζεται μέσα στους υπερευαίσθητους κόσμους υπόκειται στους νόμους αυτών των κόσμων. Τότε είναι πλαστικό, ελαστικό, μπορεί να αλλάξει μορφή, να μικραίνει το βάρος του (Laghima), ή να το αυξάνει κατά βούληση (Gharima).\nΟ Γιόγκι από την Μπεναρές, που βυθιζόταν για έξι μήνες κάτω από τα νερά, μπορούσε να το κάνει επειδή πρώτα έβαζε το σώμα του στην κατάσταση των Χίνας.\nΜερικοί μαθητές που έκαναν τις πρακτικές του διαλογισμού για να μπουν στην κατάσταση των Χίνας, αισθάνθηκαν ξαφνικά πολύ χοντροί, είχαν την αίσθηση ότι διογκώνονταν, σαν μπαλόνια. Εάν εκείνοι οι μαθητές είχαν σηκωθεί από το κρεβάτι τους σε εκείνες ακριβώς τις στιγμές, θα είχαν την ευτυχία να μπουν στην κατάσταση των Χίνας.\nΌταν ο Ιησούς περπάτησε στα ύδατα της θάλασσας της Γαλιλαίας, πήγε με το σώμα του στην κατάσταση Χίνας.\nΟ Πέτρος μπόρεσε να απαλλαγεί από τα κάγκελα και να αφήσει την φυλακή του, χάρη σε έναν άγγελο που τον βοήθησε να βάλει το σώμα του στην κατάσταση Χίνας.\nΗ ουράνια Ιερουσαλήμ του μικρόκοσμου-ανθρώπου, είναι γεμάτη από τρομερά θεϊκές δυνάμεις.\nΜε τον εσωτερικό διαλογισμό θα κατορθώσετε να αναπτύξετε τις οκτώ μεγάλες μυστικές δυνάμεις και θα γίνετε ζωντανά πρότυπα της μελλοντικής Ουράνιας Ιερουσαλήμ.\nΑπαιτείται πολύ υπομονή και πολλών ετών πρακτική για να εκπαιδευτούν, να αναπτυχθούν και να ενδυναμωθούν οι οκτώ μεγάλες μυστικές δυνάμεις.\nΣε αυτές τις πρακτικές των Χίνας, οι μαθητές πρέπει να είναι υπομονετικοί. Είναι απαραίτητο να επιμένουμε ημέρες, μήνες και έτη, μέχρι να εκπαιδεύσουμε, να αναπτύξουμε και να ενδυναμώσουμε ολοκληρωτικά τις οκτώ μεγάλες μυστικές δυνάμεις. Στην κατάσταση των Χίνας δουλεύουμε επάνω στην φύση με τις δυνάμεις των επτά εκκλησιών.\nΧρειάζεται πίστη, αντοχή, υπομονή, αγνότητα, ευσπλαχνία και ανώτατη αγάπη για την ανθρωπότητα. Αυτές οι αρετές είναι απαραίτητες. Έτσι θα κατορθώσετε να αναπτύξετε τις οκτώ μυστικές δυνάμεις της Ουράνιας Ιερουσαλήμ σας. Εκείνες οι οκτώ μυστικές δυνάμεις ανήκουν στις επτά εκκλησίες.\nΕκείνοι που κουράζονται, οι ασυνεπείς, εκείνοι που μοιχεύουν με την Ιεζάβελ (που λέει ότι είναι προφήτισσα), δεν θα λάβουν ποτέ τις οκτώ μυστικές δυνάμεις των Αγίων.\nΣτην κατάσταση των Χίνας ασκούμε την τέλεια ιεροσύνη των επτά εκκλησιών. Κάθε άνθρωπος που Χριστικοποιείται γίνεται ένας ζωντανός μαθηματικός εκθέτης, ένα ζωντανό δείγμα της μελλοντικής Ιερουσαλήμ.\nΌλα τα εσωτερικά οχήματα του ανθρώπου, όταν είναι χριστικοποιημένα και είναι στιγματισμένα, λάμπουν με την δόξα του Αρνιού. Πραγματικά αυτή είναι η Αγία Κιβωτός του Θεού με τον άνθρωπο. Ο Κύριος κατοικεί στην Αγία Κιβωτό του. Αυτή είναι η Ουράνια Ιερουσαλήμ, προικισμένη με τις τρομερά θεϊκές δυνάμεις. Και η Ουράνια Ιερουσαλήμ δεν έχει ανάγκη από το φεγγάρι ούτε τον ήλιο για να λάμπουν σε αυτήν, επειδή η αμόλυντη καθαρότητα του Αιώνιου την φωτίζει και το Αρνί είναι το φως της.\nΤο Άγιο οκτώ είναι το σύμβολο του απείρου. Στον νωτιαίο μυελό τυλίγονται οι ίδιοι οι δύο μάρτυρες της Αποκάλυψης που διαμορφώνουν το άγιο οκτώ. Από εκείνο το άγιο οκτώ αναβλύζουν όλες οι μυστικές δυνάμεις της Ουράνιας Ιερουσαλήμ του μικρόκοσμου ανθρώπου. Τώρα θα καταλαβαίνουν οι ευσεβείς γιατί μιλάμε για οκτώ μυστικές άφατες δυνάμεις.\n«Το τείχος της πόλης είναι 144 πήχες, μέτρο ανθρώπου, δηλαδή αγγέλου» (Αποκάλυψη 21: 17). 1 + 4 + 4 = 9. Πρέπει να κατεβούμε στην ένατη σφαίρα (σεξ) για να εργαστούμε με το νερό και την φωτιά, καταγωγή των κόσμων, των κτηνών, των ανθρώπων και των Θεών. Κάθε αυθεντική λευκή μύηση αρχίζει από εκεί.\nΟ Υιός του Ανθρώπου γεννιέται από το νερό και την φωτιά. «Και αυτός που μου μίλησε είχε για μέτρο ένα χρυσό καλάμι, για να μετρήσει την πόλη και τις πόρτες και το τείχος της» (Αποκάλυψη 21: 15). Εκείνο το χρυσό καλάμι είναι ο νωτιαίος μυελός. Από εκεί ανεβαίνουν οι επτά βαθμοί της δύναμης της φωτιάς. Πιάστε το καλάμι σας και εξασκείστε την ιεροσύνη των Αγίων.\nΜπορείτε να μετατραπείτε σε προκαταβολικό πολίτη της μελλοντικής Ιερουσαλήμ.\nΈτσι όπως πριν να βγει ο ήλιος, φέγγει η αυγή στην Ανατολή, ενθαρρύνοντας τα πουλιά, που αρχίζουν τότε να γεμίζουν το δάσος με την γλυκύτητα των συγκινητικών τραγουδιών τους, έτσι επίσης πριν από την μελλοντική άφατη Ιερουσαλήμ, φέγγει η αυγή του Αιώνιου, με μερικά ζωντανά παραδείγματα αυτού που θα είναι η Νέα Ιερουσαλήμ.\nΑναπτύσσετε τις εσωτερικές δυνάμεις σας. Μην είστε άπληστοι για δυνάμεις. Μην επιθυμείτε τις δυνάμεις, καλλιεργείτε τα άνθη του λωτού με την ανιδιοτελή αγάπη. Καλλιεργείτε τον πολύτιμο εσωτερικό και ντελικάτο κήπο σας, όπως ο φτωχός κηπουρός καλλιεργεί τον κήπο του.\nΌταν τα λουλούδια του λωτού σου λάμψουν, να θυμάσαι ότι όλες οι δυνάμεις σου δεν είναι παρά άθλιες σπίθες καιόμενου λίπους που λάμπουν σαν πυγολαμπίδες μπροστά στον απαστράπτοντα ήλιο του Θυσιασμένου Αρνιού σου.\nΔεν είσαι ο Δάσκαλος. Είσαι μόνον η αμαρτωλή σκιά αυτού που δεν έχει ποτέ αμαρτήσει. Θυμήσου ότι μόνον το Εσωτερικό Αρνί σου είναι ο Δάσκαλος.\nΝα θυμάσαι ότι ακόμη και αν ο εσωτερικός Θεός σου είναι ένας ιεράρχης της φωτιάς, εσύ, φτωχό σκουλήκι, είσαι απλώς ένας άνθρωπος και σαν τέτοιος θα κρίνεσαι πάντα.\nΤο Εσωτερικό Αρνί σου μπορεί να είναι πλανητικός Θεός αλλά εσύ, φτωχό σκουλήκι της λάσπης, να θυμάσαι και να μην το ξεχνάς, ότι είσαι μόνον η σκιά του Θεού σου. Φτωχή αμαρτωλή σκιά!\nΜην λες «εγώ είμαι ο Θεός τάδε», ή «εγώ είμαι ο Δάσκαλος τάδε», επειδή δεν είσαι παρά μια σκιά που πρέπει να αποφασίσει να πεθάνει αποκεφαλισμένη, για να μην χρησιμεύσεις ως εμπόδιο στον εσωτερικό Θεό σου. Είναι απαραίτητο να φθάσεις στην ανώτατη ταπεινότητα.\n«IN IMNOBUS DEBEMOS SUBJICERE VOLUNTATEM NOSTRAM VOLUNTATIS DIVINAE»\nΟ ΘΡΟΝΟΣ ΣΤΟΝ ΟΥΡΑΝΟ\n«Μετά από αυτά είδα, και ιδού μια πόρτα ανοιχτή στον ουρανό, (η πόρτα του αδένα της επίφυσης) και η πρώτη φωνή σαν από σάλπιγγα που άκουσα, μου μιλούσε λέγοντας: «Ανέβα εδώ, και θα σου παρουσιάσω αυτά που πρέπει να γίνουν μετά». Αμέσως μετά με συνεπήρε το Πνεύμα: και ιδού, θρόνος στον ουρανό, και επάνω στον θρόνο κάποιος που καθόταν (το Αρνί). Και ο καθισμένος έλαμπε σαν να έβλεπες τον λίθο ίασπη και τον σάρδιο (ο Υιός του Ανθρώπου είναι γιος της ζωντανής πέτρας, και όλοι οι δάσκαλοι είναι παιδιά των πολύτιμων λίθων του ναού. Η κυβική πέτρα του Γιεσόντ είναι το σεξ). Και το ουράνιο τόξο ήταν γύρω από τον θρόνο σαν σμαράγδι (η αυγή της σοφίας. Ο Υιός του Ανθρώπου είναι το Πνεύμα της Σοφίας). Και γύρω από τον θρόνο ήταν εικοσιτέσσερις θρόνοι και είδα πάνω στους θρόνους εικοσιτέσσερις αρχαίους (γέροντες) που κάθονταν (οι εικοσιτέσσερις γέροντες που κυβερνούν το ζωδιακό), ντυμένοι στα λευκά και είχαν στα κεφάλια τους χρυσά στεφάνια. Και από τον θρόνο βγαίνουν αστραπές και φωνές και βροντές και επτά λαμπάδες φωτιάς καίγονται μπροστά από τον θρόνο, που είναι τα επτά πνεύματα του Θεού»(Αποκάλυψη 4:1-5).\nΟι εικοσιτέσσερις πρεσβύτεροι υπάρχουν στον μακρόκοσμο και τον μικρόκοσμο: κάτω και επάνω. Στο στερέωμα του ουρανού και στο ατομικό στερέωμα του ανθρώπου.\nΤα επτά πνεύματα μπροστά από τον θρόνο υπάρχουν επάνω και κάτω, στο στερέωμα του ουρανού και στο ατομικό στερέωμα του ανθρώπου. Όπως είναι επάνω είναι και κάτω.\nΌπως υπάρχει ένας ζωδιακός στους ουρανούς, έτσι υπάρχει και στην γη ένας ζωδιακός ζωντανός. Ο ζωδιακός αυτός είναι ο άνθρωπος.\n«Και μπροστά από τον θρόνο του Αρνιού (τόσο στον ουρανό, όσο και στον άνθρωπο), ήταν σαν μια θάλασσα από γυαλί, όμοια με κρύσταλλο (το Ens Seminis). Και στην μέση από τον θρόνο και γύρω από τον θρόνο (που είναι επάνω και κάτω, στο σύμπαν και στον άνθρωπο) τέσσερα ζώα γεμάτα μάτια, μπροστά και πίσω (τα τέσσερα ζώα που συμβολίζουν όλη την επιστήμη του μεγάλου Aρκάνο)» (Αποκάλυψη 4: 6).\n«Και το πρώτο ζώο έμοιαζε με λιοντάρι (η ιερή φωτιά) και το δεύτερο ζώο έμοιαζε με μοσχάρι (το άλας, δηλαδή η ύλη) και το τρίτο ζώο είχε πρόσωπο σαν άνθρωπος (ο υδράργυρος της μυστικής φιλοσοφίας, το Ens Seminis) και το τέταρτο ζώο έμοιαζε με αετό πετούμενο (ο αετός που πετά αντιπροσωπεύει τον αέρα) (Αποκάλυψη  4: 7).\nΤην φιλοσοφική φωτιά πρέπει να την ψάξετε στο Ens Seminis.\nΕκείνη η φωτιά στις αρχές της, δεν είναι κάτι περισσότερο από μια ξηρά και γήινη εκπνοή, ενωμένη με τους δημιουργικούς ατμούς. Όταν ο ιερέας μαθαίνει να αποσύρεται από τον βωμό χωρίς να ξοδέψει ούτε μια σταγόνα από το ιερό κρασί, τότε εκείνη η ξηρή και γήινη εκπνοή μετατρέπεται στην τρομερή ακτίνα της Κουνταλίνης. Φθάνοντας σε αυτά τα ύψη λαβαίνουμε το φλεγόμενο ξίφος.\nΤο Ens Seminis, γονιμοποιημένο από την φωτιά μετατρέπεται σε δάσκαλο και αναγεννητή του ανθρώπου. Η φωτιά τρέφεται με τον ζωτικό αέρα, πράνα ή συμπαντική ζωή. Πραγματικά, η φωτιά, στην βάση πολλών εισπνοών και εκπνοών, κατά την διάρκεια της υπέρτατης έκστασης του έρωτα, φτάνει να μετατραπεί στην φοβερή ακτίνα, η οποία, ανεβαίνοντας από το μυελικό κανάλι ανοίγει τις επτά εκκλησίες.\nΠρέπει να αποκεφαλίσουμε το εγώ με το φλεγόμενο ξίφος της κοσμικής δικαιοσύνης.\n«Και τα τέσσερα ζώα (της σεξουαλικής αλχημείας), είχαν το καθένα από έξι φτερούγες τριγύρω και από μέσα ήταν γεμάτα μάτια. Και δεν έχουν ανάπαυση, λέγοντας ημέρα και νύχτα: Άγιος, άγιος, άγιος, ο Κύριος ο Θεός, ο Παντοκράτωρ, αυτός που Ήταν και που Είναι και ο Ερχόμενος»(Αποκάλυψη 4:8).\nΑυτό είναι το φοβερό Αρκάνο 6 του Ταρώ. Θυμηθείτε ότι όταν ο Μωυσής χτυπά με την ράβδο του την φιλοσοφική πέτρα, αναβλύζει η πηγή του αγνού νερού της ζωής.\nΟ άνδρας είναι ο ιερέας και η γυναίκα είναι ο βωμός. Το ιερό κρασί είναι το Ens Seminis, το αγνό νερό της ζωής.\nΘυμηθείτε το χάλκινο φίδι του Μωυσή, τυλιγμένο στο TAU, δηλαδή στο ζωοποιό λίνγκαμ. Θυμήσου καλά μαθητή, την διπλή ουρά φιδιού που διαμορφώνει τα πόδια του ηλιακού κόκορα του Αμπραξάς. Όλη η δουλειά του Μεγάλου Έργου συνίσταται στην αποκόλληση από τους μαγικούς δακτυλίους του αποπλανητικού φιδιού. Κυριάρχησέ το, νίκησέ το, βάλε το πόδι σου στο κεφάλι του και σήκωσέ το από το μυελικό κανάλι, για να ανοίξεις τις επτά εκκλησίες.\nΤο Αρκάνο 6 είναι η πάλη μεταξύ του πνεύματος και του ζωικού κτήνους. Ο αριθμός έξι αντιπροσωπεύει την πάλη μεταξύ του Θεού και του διαβόλου. Ο αγώνας μεταξύ της αγάπης και του ζωώδους πάθους. Τα έξι φτερά των τεσσάρων ζώων είναι γεμάτα μάτια που μας εποπτεύουν, επάνω και κάτω, στον ουρανό και στην άβυσσο.\n«Αλίμονο σε σένα, ω πολεμιστή, εάν ο υπηρέτης σου σε βυθίζει (γκρεμίζει)».\nΜην ξεχειλίζεις το ιερό κρασί του ναού σου.\n«Και όταν δώσουν τα ζώα δόξα και τιμή και ευχαριστία σε αυτόν που κάθεται στον θρόνο (μέσα στον άνθρωπο και μέσα στο σύμπαν), σε αυτόν που ζει στους αιώνες των αιώνων (το Αρνί), οι εικοσιτέσσερις πρεσβύτεροι (στον μακρόκοσμο και το μικρόκοσμο), πέφτουν μπροστά σε αυτόν που κάθεται στον θρόνο και προσκυνούν εκείνον που ζει στους αιώνες των αιώνων και ρίχνουν τα στεφάνια τους μπροστά από τον θρόνο, λέγοντας: Άξιος είσαι, ο Κύριος και ο Θεός μας, να λάβεις την δόξα και την τιμή και την δύναμη, επειδή εσύ έπλασες όλα τα πράγματα και από το θέλημά σου υπήρξαν και πλάστηκαν» (Αποκάλυψη 4:9-11).\nΟι εικοσιτέσσερις πρεσβύτεροι του ζωδιακού του ουρανού ρίχνουν τα στεφάνια τους στα πόδια του Αρνιού. Αυτό το γεγονός επαναλαμβάνεται στον ζωδιακό άνθρωπο. Ο εικοσιτέσσερις ατομικοί πρεσβύτεροι του εγκεφάλου, ρίχνουν τις κορώνες τους στα πόδια του Αρνιού. «Όπως είναι επάνω είναι και κάτω». Ό,τι συμβαίνει στο απείρως μεγάλο, επαναλαμβάνεται στο απείρως μικρό.\nΤο Αρνί είναι πολλαπλή ενότητα, τέλεια. Υπάρχουν τόσα Αρνιά στον ουρανό, όσοι άνθρωποι στην γη. Πραγματικά, κάθε άνθρωπος έχει το Αρνί του.\nΤο Αρνί δεν είναι η θεοσοφική επτάδα. Το Αρνί είναι η λογοϊκή ακτίνα, από όπου αναβλύζει όλη η θεοσοφική επτάδα.\nΌταν ο Εσώτερος ανοίγει τις επτά εκκλησίες πρέπει να ρίξει την κορώνα του στα πόδια του Αρνιού. Ο Εσώτερος είναι το Πνεύμα, η μονάδα, το Είναι.\nΟ Εσώτερος δεν είναι το Αρνί. Ο Εσώτερος προέρχεται από το Αρνί.\nΌταν ο μυημένος προφέρει την έβδομη τρομερή λέξη του Γολγοθά, παραδίνει το πνεύμα του στο Αρνί και αναφωνεί: «Πατέρα μου: Στα χέρια σου παραδίνω το πνεύμα μου» (Λουκάς 23:6).\nΑπόψε, εμείς οι Αδελφοί του Ναού έχουμε υποφέρει πολύ για αυτήν την φτωχή ανθρωπότητα που τόσο λατρεύουμε. Ο ουρανός απόψε είναι ντυμένος με πυκνά και μαύρα σύννεφα.\nΚαφέ σύννεφα, που τα φωτίζει η αστραπή. Κεραυνοί, βροντές, θύελλες, βροχές και πολύ μεγάλο χαλάζι.\nΑπόψε, μπαίνουμε από τις πόρτες του Ναού, γεμάτοι από πολύ μεγάλη ταραχή. Έχουμε υποφέρει πολύ για την μεγάλη ορφανή, που τόσο αγαπάμε. Φτωχή ανθρωπότητα! Φτωχές μητέρες! Φτωχοί γέροι!\nΜερικοί αδελφοί έχουμε ξαπλώσει σε κρεβάτια βαθιού πόνου.\nΣτον ναό, ένα αποκαλυπτικό δράμα αναπαρίσταται.\nΟι αδελφοί είμαστε θεατές και ηθοποιοί ταυτόχρονα αυτού του ιερού δράματος. Οι ιερείς έδεσαν δύο πράγματα: ένα αγόρι και ένα βιβλίο. Στο στήθος του αγοριού της αποκάλυψης το σφραγισμένο βιβλίο λάμπει. Τα σκοινιά από λεπτή και σκληρή κάνναβη περιβάλλουν το λεπτό και τρυφερό σώμα του όμορφου αγοριού με αγωνία και πόνους. Οι σκληροί δεσμοί περνούν πάνω από το σφραγισμένο βιβλίο. Το βιβλίο είναι στο αμόλυντο στήθος του αγοριού. Εκείνο το αγόρι είναι ο Υιός μας ο πολυαγαπημένος. Εκλιπαρούμε, κλαίμε, ζητούμε έλεος και τότε ελευθερώνεται το αγόρι από την αγωνία και από το βιβλίο που είναι σφραγισμένο με επτά σφραγίδες.\nΤώρα ανοίγουμε το βιβλίο και με αυτό προφητεύουμε για μια γυναίκα, ντυμένη στα πορφυρά και τα κόκκινα. Αυτή είναι η μεγάλη πόρνη, της οποίας ο αριθμός είναι 666 και με την οποία όλοι οι γήινοι βασιλιάδες έχουν πορνέψει. Η γυναίκα μας ακούει και μας λέει: «Δεν ήξερα ότι θα μπορούσατε να προφητέψετε με αυτό το βιβλίο». Τότε της είπαμε: «Ερχόμαστε για να προφητέψουμε και για να διδάξουμε με αυτό το βιβλίο». Έτσι μιλάμε στην γυναίκα την ντυμένη στα πορφυρά και τα κόκκινα. Και ενώ μιλάμε με αυτήν, οι εικόνες πέντε βουνών διασχίζουν την φαντασία μας. Αυτές είναι οι πέντε φυλές που υπήρξαν. Κάθε φυλή τελειώνει με έναν μεγάλο κατακλυσμό. Σύντομα η πέμπτη φυλή μας θα τελειώσει.\n«Και είδα στο δεξί χέρι εκείνου που καθόταν στον θρόνο, ένα βιβλίο γραμμένο από μέσα και από πίσω, κατασφραγισμένο με επτά σφραγίδες» (Αποκάλυψη 5:1).\n«Και είδα έναν άγγελο ισχυρό που διαλαλούσε με δυνατή φωνή: Ποιος είναι άξιος να ανοίξει το βιβλίο και να λύσει τις σφραγίδες του. Και κανένας δεν μπορούσε, ούτε στον ουρανό ούτε στην γη, ούτε κάτω από την γη, να ανοίξει το βιβλίο κι ούτε να το κοιτάξει» (Αποκάλυψη 5:3). Πραγματικά εκείνο το βιβλίο μπορεί να το ανοίξει μόνον το Ενσαρκωμένο Αρνί.\n«Και έκλαιγα πολύ, επειδή κανένας δεν βρέθηκε άξιος για να ανοίξει και να διαβάσει το βιβλίο, ούτε για να το κοιτάξει» (Αποκάλυψη 5:4).\n«Και ένας από τους πρεσβύτερους μου λέει: Μην κλαις. Ιδού, νίκησε το λιοντάρι που βαστά από την φυλή του Ιούδα (ο μυητής Λόγος της Νέας Εποχής του Υδροχόου), η ρίζα του Δαβίδ, που έχει νικήσει το κτήνος (μέσα στον εαυτό του), για να ανοίξει το βιβλίο και να λύσει τις επτά σφραγίδες του»(Αποκάλυψη 5:5). Αυτό το αγνοεί η ανθρωπότητα, η Μεγάλη Πόρνη.\n«Και είδα, στην μέση από τον θρόνο και τα τέσσερα ζώα και στην μέση από τους πρεσβύτερους, το Αρνί που στεκόταν σαν σφαγμένο, και είχε κέρατα επτά και μάτια επτά, που είναι τα επτά Πνεύματα του Θεού, τα σταλμένα σε όλη την γη (για να εργαστούν, σε συμφωνία με τον Νόμο)» (Αποκάλυψη 5:6).\n«Και ήρθε και πήρε το βιβλίο από το δεξί χέρι εκείνου που καθόταν στον θρόνο» (Αποκάλυψη 5:7).\n«Και όταν πήρε το βιβλίο, τα τέσσερα ζώα και οι εικοσιτέσσερις πρεσβύτεροι έπεσαν μπροστά από το Αρνί και κρατούσε ο καθένας κιθάρες και τάσια χρυσά γεμάτα θυμιάματα, που είναι οι προσευχές των Αγίων. Και ψέλνουν μια νέα ωδή λέγοντας: Άξιος είσαι να πάρεις το βιβλίο και να ανοίξεις τις σφραγίδες του, επειδή σφάχτηκες και εξαγόρασες με το αίμα σου, για χάρη του Θεού, ανθρώπους από κάθε φυλή και γλώσσα και λαό και έθνος» (Αποκάλυψη 5:8-9). Πραγματικά μόνον το Αρνί μπορεί να ανοίξει το σφραγισμένο βιβλίο.\n«Και τους έκανες βασιλιάδες και ιερείς για τον Θεό μας (τον Εσώτερο) και θα βασιλέψουμε πάνω στην γη» (Αποκάλυψη 5:10) Πραγματικά ο εσωτερικός Θεός μας είναι ο βασιλιάς και ο ιερέας.\n«Και είδα και άκουσα την φωνή πολλών αγγέλων γύρω από τον θρόνο (που είναι στους ουρανούς και μέσα στην καρδιά του ανθρώπου) και από τα ζώα και από τους πρεσβύτερους και ήταν μυριάδες και μυριάδες και χιλιάδες και χιλιάδες ο αριθμός τους. Και έλεγαν με φωνή μεγάλη: «Είναι άξιο το Αρνί το σφαγμένο να λάβει την δύναμη και τον πλούτο και την σοφία και την δύναμη και την τιμή και την δόξα και την ευλογία». Και κάθε πλάσμα που είναι στον ουρανό και στην γη και κάτω από την γη και στην θάλασσα, όλα τα πράγματα που είναι μέσα σε όλα αυτά, τα άκουσα να λένε: Σε αυτόν που κάθεται στον θρόνο και στο Αρνί, ευλογία και τιμή και δόξα και δύναμη, στους αιώνες των αιώνων» (Αποκάλυψη 5:11-13).\n«Και τα τέσσερα ζώα (της σεξουαλικής αλχημείας) έλεγαν: Αμήν. Και οι εικοσιτέσσερις πρεσβύτεροι έπεσαν και προσκύνησαν αυτόν που ζει για πάντα» (Αποκάλυψη 5:14).\nΠραγματικά το Εσωτερικό Αρνί κάθε ανθρώπου είναι απολύτως τέλειο και αντάξιο όλων των τιμών. Οι άνθρωποι δεν είμαστε παρά φτωχές σκιές της αμαρτίας. Μερικοί άνθρωποι λένε: «Πιστεύω στο εγώ θέλω, όπως επίσης στο εγώ μπορώ και στο εγώ κάνω». Το λένε αυτό ότι είναι δήθεν θετικοί. Η πραγματικότητα είναι ότι αυτοί οι άνθρωποι τάσσονται με τον Σατανά. Το Αρνί δεν είναι το εγώ. Το Αρνί δεν είναι κανένα ανώτερο εγώ, πολύ περισσότερο κανένα κατώτερο εγώ. Όταν το Αρνί λέει «ΕΓΩ ΕΊΜΑΙ», αυτό μεταφράζεται έτσι: «ΑΥΤΟ ΕΙΝΑΙ», δεδομένου ότι αυτό είναι που μιλά και δεν είναι άνθρωπος. Από το Αρνί λείπει το εγώ και κάθε σφραγίδα της προσωπικότητας και κάθε απομεινάρι της προσωπικότητας.\nΕάν ο Eσωτερικός Θεός σου είναι ο Θεός κάποιου ήλιου, ή ο Θεός κάποιου αστερισμού, να είσαι ακόμα πιο ταπεινός, γιατί δεν είσαι παρά ένας φτωχός Μποδισάτβα, ένας φτωχός άνθρωπος, λίγο ή πολύ ατελής. Μην κάνεις την ιεροσυλία να λες: Εγώ είμαι ο Θεός τάδε, ή ο μεγάλος Δάσκαλος τάδε του δείνα, επειδή εσύ δεν είσαι ο Δάσκαλος. Δεν είσαι το Αρνί. Είσαι απλώς μια αμαρτωλή σκιά εκείνου που ποτέ δεν έχει αμαρτήσει. Το εγώ αποτελείται από τα άτομα του μυστικού εχθρού. Το εγώ θέλει να ξεχωρίσει, να ανεβεί, να γίνει αισθητό, να αναρριχηθεί στην κορυφή της σκάλας, κλπ.... Αναγνώρισε την αθλιότητά σου. Λάτρεψε και ύμνησε το Αρνί, διαλύσου και προσέφυγε στο τίποτα, γιατί τίποτα δεν είσαι. Έτσι, από αυτόν το δρόμο της ανώτατης ταπεινότητας, θα επιστρέψεις στην αθωότητα της Εδέμ. Τότε η ψυχή σου θα χαθεί στο Αρνί. Ο σπινθήρας θα επιστρέψει στην φλόγα από όπου έφυγε. Είσαι ο σπινθήρας, το Αρνί είναι η φλόγα.\nΚαι εκείνες τις ημέρες, όταν ήδη έχει επιστρέψει η ψυχή σου στο Αρνί, πολλαπλασίασε την επαγρύπνησή σου. Θυμήσου ότι το εγώ επιστρέφει όπως το κακό χόρτο. Μόνο το Αρνί είναι άξιο για κάθε ύμνο και τιμή και δόξα.\nΜην διαιρείσαι σε δύο εγώ, ένα ανώτερο και ένα άλλο κατώτερο. Υπάρχει μόνον ένα εγώ. Το καλούμενο ανώτερο εγώ δεν είναι παρά μια ραφιναρισμένη άποψη του Σατανά. Ένα σόφισμα του εγώ.\nΜην επιθυμείς τίποτα, σκότωσε κάθε επιθυμία της ζωής. Να θυμάσαι ότι το εγώ τρέφεται με κάθε επιθυμία. Να φιλάς τα πόδια του λεπρού. Να σκουπίζεις τα δάκρυα των χειρότερων εχθρών σου, μην βλάπτεις οποιονδήποτε με τον Λόγο. Μην ψάχνεις καταφύγιο.\nΑποφάσισε να πεθάνεις σε όλα τα επίπεδα της κοσμικής συνείδησης. Δίνε τα αγαθά σου στους φτωχούς ανθρώπους, δίνε και την τελευταία σταγόνα του αίματός σου για την φτωχή και πονεμένη ανθρωπότητα, παραιτήσου από κάθε ευτυχία και τότε το Αρνί θα μπει στην ψυχή σου. Θα κάνει στην ψυχή σου κατοικία του.\nΜερικοί φιλόσοφοι βεβαιώνουν ότι ο Χριστός έφερε την διδασκαλία του εγώ, επειδή είπε: «εγώ είμαι ο δρόμος, η αλήθεια και η ζωή «(Ιωάννης 14:6). Βεβαίως το Αρνί είπε: «ΕΓΩ ΕΙΜΑΙ». Μόνο το Αρνί μπορεί να πει «ΕΓΩ ΕΙΜΑΙ». Αυτό το είπε το Αρνί, αλλά αυτό δεν μπορούμε να το πούμε εμείς (οι φτωχές σκιές της αμαρτίας). Επειδή εμείς δεν είμαστε το Αρνί. Πραγματικά, η ακριβής και αξιωματική μετάφραση εκείνου του «ΕΓΩ ΕΙΜΑΙ», που προφέρθηκε από το Αρνί, είναι η ακόλουθη: «Αυτός Είναι ο δρόμος, η αλήθεια και η ζωή». Αυτός το είπε επειδή το είπε «Αυτός Είναι». Εμείς δεν το λέμε, το λέει Αυτός, Αυτός, Αυτός.\nΑυτός ζει στα άγνωστα βάθη του Είναι μας. «Αυτός Είναι» ο δρόμος, η αλήθεια και η ζωή. Επεκτείνεται πέρα από κάθε έννοια του εγώ, κάθε ατομικότητα και οποιοδήποτε απομεινάρι της προσωπικότητας.\nΠραγματικά, το Αρνί που ήταν θυσιασμένο, ήταν άξιο να πάρει την δύναμη και τα πλούτη και την σοφία και την δύναμη και την τιμή και την δόξα και τον ύμνο. Είναι το μόνον άξιο να ανοίξει το βιβλίο και να λύσει τις σφραγίδες του.\nΤο Αρνί είναι το θεϊκό αυγοειδές μας. Το μοναδικό πράγμα πραγματικά μεγάλο και θεϊκό είναι το Θυσιασμένο Αρνί μας.\nΟΙ ΕΠΤΑ ΣΦΡΑΓΙΔΕΣ\n«Και είδα: όταν το Αρνί άνοιξε την μια από τις επτά σφραγίδες άκουσα ένα από τα τέσσερα ζώα (του μεγάλου Αρκάνο) να λέει, σαν με φωνή βροντής: Έλα» (Αποκάλυψη 6:1).\n«Και είδα και ιδού άλογο άσπρο εδώ (η λευκή φυλή) και ο καβαλάρης βαστούσε δοξάρι. Και του δόθηκε στεφάνι και πήγαινε νικητής για να νικήσει» (Αποκάλυψη 6:2). Η λευκή φυλή κέρδισε την Ιαπωνία και κατέκτησε πολλές δόξες ενάντια στην Ιαπωνία.\n«Και όταν άνοιξε την δεύτερη σφραγίδα, άκουσα το δεύτερο ζώο (του μεγάλου Αρκάνο) να λέει: Έλα. Και βγήκε πάλι άλογο πυρρό (η κόκκινη Ατλάντεια φυλή, από την οποία προέρχεται το κόκκινο δέρμα στις Ηνωμένες Πολιτείες της Βόρειας Αμερικής), και στον καβαλάρη (ο θείος Σαμ) του δόθηκε να σηκώσει την ειρήνη από την γη, για να σφαγούν ανάμεσά τους. Και του έδωσαν σπάθα μεγάλη» (Αποκάλυψη 6:3-4).\nΣήμερα, το πυρρό αυτό άλογο, με το μαλλιαρό δέρμα και το επάργυρο κράνος, τρώει με ηρεμία στους στάβλους του Αυγεία.\nΤο ορμητικό, κόκκινο άλογο, ευκίνητο και ελαφρύ, μας θυμίζει την σκληραγωγημένη, Ατλάντεια φυλή, τα τελευταία υπολείμματα της οποίας καταστράφηκαν από τους Αμερικανούς.\nΟι ξανθοί πολίτες των Ηνωμένων Πολιτειών του Βορρά, φέρουν στις φλέβες τους το κόκκινο αίμα των αρχαίων πολεμιστών, ο πραγματικός κορμός των οποίων γεννήθηκε στην ήπειρο Ατλαντίδα.\nΜέχρι αυτό το έτος, 1958 (20ος αιώνας), το κόκκινο άλογο τρώει ήρεμα και οι πολίτες των Ηνωμένων Πολιτειών προετοιμάζονται για τον ατομικό πόλεμο.\nΣύντομα θα εκραγεί θύελλα στις Ηνωμένες Πολιτείες. Ο τυφώνας θα ουρλιάξει τρομακτικά στις Ηνωμένες Πολιτείες. Ο ουρανός θα γεμίσει με μαύρα σύννεφα και θα υπάρξουν πολλά δάκρυα, θρήνοι και πολύ μεγάλη αναταραχή.\n«Και όταν άνοιξε την τρίτη σφραγίδα, άκουσα το τρίτο ζώο (του μεγάλου Αρκάνο), που έλεγε: Έλα. Και είδα και ιδού άλογο μαύρο (η μαύρη φυλή και κάθε μελαμψή φυλή, όπως οι Ινδοστανοί, οι Αφρικανοί κλπ. Αυτό το άλογο αντιπροσωπεύει επίσης την τίμια εργασία) και ο καβαλάρης (η μαύρη ή η μελαμψή φυλή, Άραβες, Ινδοστανοί, κλπ...) είχε έναν ζυγό στο χέρι του (την σκλαβιά)» (Αποκάλυψη 6: 5).\n«Και άκουσα μια φωνή ανάμεσα στα τέσσερα ζώα που είπαν: Δύο λίβρες σιταριού από ένα δηνάριο και έξι λίβρες κριθαριού από ένα δηνάριο και το κρασί και το λάδι μην το σπαταλάς» (Αποκάλυψη 6:6).\nΝα εκεί η δουλειά, η σκληρή πάλη για το ψωμί της κάθε ημέρας. Και οι μυημένοι θέλουν την ειρήνη και λένε: «Μην σπαταλάς το ιερό κρασί ούτε το λάδι του καθαρού χρυσού που τρέφει την φωτιά στο κηροπήγιο».\nΝα εργάζεσαι ειρηνικά. Να παλεύεις για την ειρήνη. «Αγαπάτε αλλήλους όπως και εγώ σας έχω αγαπήσει». Φροντίζετε το κρασί και το λάδι, έτσι ώστε η ψυχή σας να μπορεί να παντρευτεί με το Αρνί. Εντούτοις, οι κάτοικοι της γης θέλουν μόνον τον πόλεμο.\n«Και όταν άνοιξε την τέταρτη σφραγίδα, άκουσα την φωνή του τέταρτου ζώου (του μεγάλου Αρκάνο), που έλεγε: Έλα. Και είδα και ιδού άλογο κίτρινο (η κίτρινη φυλή) και ο καβαλάρης το όνομά του Θάνατος (οι Κινέζοι) και ο Άδης ακολουθούσε. Και τους δόθηκε η εξουσία να εξολοθρεύσουν το τέταρτο μέρος της γης, με το σπαθί και με την πείνα και το θανατικό και με τα κτήνη (ανθρώπινα) της γης «(Αποκάλυψη 6:7-8).\nΟ πόλεμος μεταξύ της Ανατολής και της Δύσης θα είναι φρικτός και η Κίνα θα σκοτώσει εκατομμύρια ανθρώπινα όντα. Ο κινεζικός κίνδυνος είναι τρομακτικός. Το κινεζικό άλογο σέρνει από πίσω του την κόλαση και τον θάνατο. Δεν θα υπάρξει ποτέ πιο τρομερός κίνδυνος.\nΟ κινεζικός στρατός είναι τρομερά ισχυρός και οπλίζεται με όπλα θανάτου κάθε είδους.\nΟι χρόνοι του τέλους ήδη έφθασαν και ο πόλεμος μεταξύ της Ανατολής και της Δύσης είναι αναπόφευκτος.\nΧλιμιντρίζει το κίτρινο άλογο, γρήγορο και γεμάτο με μεγάλο μίσος και σέρνει από πίσω του την κόλαση και τον θάνατο.\n«Και όταν άνοιξε την πέμπτη σφραγίδα, είδα κάτω από τον βωμό τις ψυχές των σφαγμένων για τον Λόγο του Θεού και για την μαρτυρία που είχαν δώσει. Και φώναξαν με φωνή μεγάλη λέγοντας: Ως πότε, ο Δεσπότης, ο άγιος και ο αληθινός δεν θα κρίνεις και δεν θα εκδικηθείς το αίμα μας (σύμφωνα με τον Καρμικό νόμο) πάνω σε εκείνους που κατοικούν στην γη;» (Αποκάλυψη 6: 9-10).\nΟι κάτοικοι της γης έχουν σκοτώσει τους προφήτες και αποστρέφονται τον Αιώνιο.\n«Και τους δόθηκαν άσπρα ενδύματα στον καθένα και τους ειπώθηκε να αναπαυθούν ακόμα λίγο καιρό, μέχρι να μαζευτούν όλοι οι σύνδουλοί τους και οι αδελφοί τους (μυημένοι) που μέλλεται να θανατωθούν σαν και αυτούς (για τον Λόγο του Κυρίου)» (Αποκάλυψη 6:11).\n«Και είδα όταν άνοιξε την έκτη σφραγίδα και έγινε μεγάλος σεισμός και ο ήλιος έγινε μαύρος σαν ύφασμα τρίχινο και το φεγγάρι ολόκληρο σαν το αίμα «(Αποκάλυψη 6:12).\nΤα ραδιενεργά σωματίδια των πυρηνικών εκρήξεων θα αλλάξουν τις ανώτερες ζώνες της γήινης ατμόσφαιρας. Αυτές οι ανώτερες ζώνες είναι το ανώτερο φίλτρο για τις ηλιακές ακτίνες. Όταν εκείνο το φίλτρο αλλαχτεί ολοκληρωτικά από τις ατομικές εκρήξεις, τότε δεν θα είναι σε θέση πλέον να αναλύσει και να αποσυνθέσει τις ηλιακές ακτίνες σε φως και φωτιά. Το αποτέλεσμα θα είναι να βλέπουμε τον ήλιο μαύρο, σαν ένα τρίχινο παλτό.\nΟι άνθρωποι θα αποβιβαστούν στο φεγγάρι. Η κατάκτηση του φεγγαριού είναι αναπόφευκτη. Οι γύπες του πολέμου κατακτούν το φεγγάρι και αυτό θα γίνει σαν το αίμα. Θα υπάρξουν σεισμοί παντού, σκοτάδια, πείνα, άγνωστες ασθένειες, βλασφημίες και πολύ μεγάλη αναταραχή. Οι ατομικές εκρήξεις θα προκαλέσουν όλες αυτές τις μεγάλες καταστροφές.\nΟι χρόνοι του τέλους έφθασαν ήδη. Αλίμονο!, Αλίμονο!, Αλίμονο! σε αυτούς που, όπως στις ημέρες του Νώε, έτρωγαν και έπιναν και παντρεύονταν λέγοντας: ακόμα έχουμε χρόνο για να απολαύσουμε.\nΑλίμονο στους κατοίκους της γης. Οι χρόνοι του τέλους έφθασαν ήδη.\nΟι ατομικές εκρήξεις θα φέρουν λοιμούς, σεισμούς, πείνα, παλιρροιακά κύματα και φοβερούς κατακλυσμούς. Θα υπάρχει τρομερή ταραχή στον ήχο της θάλασσας και τερατώδη κύματα που ποτέ πριν δεν τα είχαμε δει. Θα υπάρξουν πόλεμοι μέχρι θανάτου και το κίτρινο άλογο θα σύρει από πίσω του την κόλαση και τον θάνατο.\nΗ αρχή του τέλους ήδη άρχισε.\nΕντούτοις όλες αυτές οι καταστροφές δεν θα είναι παρά η προειδοποίηση, η εισαγωγή, το προοίμιο της τελικής καταστροφής.\nΟι άνθρωποι χτίζουν ξανά τον πύργο της Βαβέλ. Η κορυφή του πύργου είναι το φεγγάρι. Κάθε φωτισμένος διορατικός μπορεί να δει στους ανώτερους κόσμους τον πύργο της Βαβέλ. Κούφιος πύργος, εύθραυστος, από κρύσταλλο, προδοσία στον Αιώνιο, που σύντομα θα σπάσει.\nΜέσα από εκείνον τον εύθραυστο και κούφιο πύργο, λειψό από κάθε θεία φρόνηση, ανεβαίνουν και κατεβαίνουν τα σκάφη της Βαβυλώνας της μεγάλης, της μητέρας όλων των πόρνων και των σιχαμάτων της γης.\nΑυτήν την φορά, ο πύργος της Βαβέλ αντιπροσωπεύει την κούφια, επιφανειακή και μάταια επιστήμη των υλιστών επιστημόνων\nΟ Θεός θα συγχύσει τις γλώσσες τους και ο πύργος της Βαβέλ θα χτυπηθεί από τον φοβερό κεραυνό της κοσμικής δικαιοσύνης.\nΟ κούφιος, εύθραυστος και κενός από κάθε πνευματικότητα πύργος, σήμερα όπως και χθες, απειλεί ξανά τους έναστρους ουρανούς.\nΟι άθεοι εχθροί του Αιωνίου θέλουν να επιτεθούν στον ουρανό και να κατακτήσουν άλλους κόσμους του διαστήματος. Σύντομα θα πληγωθούν μέχρι θανάτου.\nΣτο ιερό διάστημα όπου κινούνται και πάλλονται μόνον οι αναρίθμητοι κόσμοι, βασιλεύει ο τρόμος της αγάπης και του νόμου. Τα διαπλανητικά ταξίδια είναι μόνον για τις θεϊκές ανθρωπότητες του έναστρου διαστήματος. Ο γήινος άνθρωπος δεν είναι ακόμα άξιος να διεισδύσει στο έναστρο διάστημα. Βάλτε ένα πίθηκο σε ένα εργαστήριο και παρατηρείστε τι θα συμβεί.\nΌταν οι άνθρωποι κατακτήσουν το φεγγάρι. Όταν οι άθεοι εχθροί του Αιωνίου βεβηλώσουν το ιερό διάστημα. Όταν οι σοφοί της μεγάλης Βαβυλώνας, γεμάτοι με υπερηφάνεια και αλαζονεία, προετοιμάσουν την κατάκτηση άλλων κόσμων τότε είναι το τέλος.\nΟ πύργος της Βαβέλ θα πέσει χτυπημένος και από όλη αυτήν την μεγάλη Βαβυλώνα δεν θα μείνει λίθος επί λίθου.\nΈνας κόσμος πλησιάζει, έρχεται προσεγγίζοντας στην γη. Αλίμονο στους κατοίκους της γης!\nΗ ημέρα του Κυρίου (η νέα εποχή του Υδροχόου) είναι ήδη κοντά και εκείνος ο κόσμος που πλησιάζει θα διασχίσει την ατμόσφαιρα, θα αναφλεγεί σε ζωντανή φωτιά και πέφτοντας πάνω στην γη θα κάψει με την φωτιά οτιδήποτε έχει ζωή και θα γίνει ένας τόσο μεγάλος σεισμός, όσο ποτέ πριν δεν υπήρξε, όσο οι άνθρωποι υπάρχουν στην γη.\n«Και τα αστέρια του ουρανού (οι μεγαλοφυείς του πύργου της Βαβέλ, τα μεγάλα φώτα του διανοητικού στερεώματος, οι μεγάλοι κύριοι της μεγάλης Βαβυλώνας) έπεσαν στην γη, όπως η συκιά ρίχνει τα σύκα της όταν κινείται από μεγάλο άνεμο» (Αποκάλυψη 6:13).\nΟι καρποί της υλιστικής επιστήμης ωρίμασαν ήδη και ο άνθρωπος θα συγκομίσει τους καρπούς της επιθυμίας. Τώρα θα συγκομίσει το αποτέλεσμα αυτού του πολιτισμού χωρίς Θεό και χωρίς Νόμο.\n«Και ο ουρανός χάθηκε (με τον πλανητικό κλονισμό) σαν το βιβλίο το τυλιχτάρι που το τυλίγεις και όλα τα όρη και τα νησιά κινήθηκαν από τον τόπο τους» (Αποκάλυψη 6:14). Η νέα πλανητική μάζα σε μείξη με την γήινη μάζα θα διαμορφώσει έναν νέο κόσμο. Θα υπάρξουν νέοι ουρανοί και νέα γη, για την μελλοντική έκτη μεγάλη φυλή.\n«Και οι βασιλιάδες της γης και οι μεγιστάνες και οι χιλίαρχοι και οι πλούσιοι και οι δυνατοί και τα οχυρά και κάθε δούλος και κάθε ελεύθερος (ήδη μετά από τους νεκρούς και στο αστρικό σώμα τους) κρύφτηκαν στα σπήλαια και στα βράχια των βουνών (τρομοκρατημένοι και έκπληκτοι από έναν κατακλυσμό που δεν περιμένουν και που ούτε από μακριά δεν υποπτεύονταν)» (Αποκάλυψη 6:15).\n«Και έλεγαν στα βουνά και στα βράχια: Πέστε επάνω μας και κρύψτε μας από το πρόσωπο εκείνου που κάθεται στον θρόνο και από την οργή (δικαιοσύνη) του Αρνιού» (Αποκάλυψη 6: 16).\n«Επειδή ήρθε η ημέρα η μεγάλη της οργής του και ποιος μπορεί να βαστάξει» (Αποκάλυψη 6:17).\nΘα μπορούσαν πραγματικά να είναι σταθεροί μόνον εκείνοι που έχουν οικοδομήσει την εκκλησία του αρνιού, επάνω στον ζωντανό βράχο, το σεξ.\nΕκείνοι που οικοδόμησαν την εκκλησία τους στην άμμο των θεωριών, θα κυλήσουν στην άβυσσο, στους βυθισμένους κόσμους, στις ατομικές κολάσεις της μεγάλης φύσης. Εκείνοι είναι οι χαμένοι.\nΕκείνες τις ημέρες θα σωθούν μυστικά μόνον οι δίκαιοι. Εκείνοι που ήδη ανέβασαν το φίδι στην ράβδο, όπως ο Μωυσής στην έρημο. Από αυτούς θα προκύψει ο σπόρος για την μελλοντική έκτη μεγάλη φυλή.\nΟι χρόνοι του τέλους έφθασαν ήδη και είμαστε σε αυτούς. «Πολλοί είναι οι καλεσμένοι αλλά λίγοι οι εκλεκτοί» (Ματθαίος 20:16).\nΟ Μεγάλος Δάσκαλος είπε: «Από τους χίλιους που με ψάχνουν, ένας θα με βρει. Από τους χίλιους που με βρίσκουν, ένας θα με ακολουθήσει. Από τους χίλιους που θα με ακολουθήσουν, ένας είναι δικός μου».\nΟΙ ΤΕΣΣΕΡΙΣ ΑΓΓΕΛΟΙ\nΣτην υπέρτατη στιγμή της έκστασης, εμείς οι αδελφοί, μπήκαμε από τις πόρτες του ναού της Ιερουσαλήμ. Σε αυτήν την κοιλάδα της πικρίας μένει μόνον ο τοίχος των θρήνων, εντούτοις, ο ναός υπάρχει ακόμα στους ανώτερους κόσμους. Περάσαμε γεμάτοι πόνο από τους διαδρόμους και τις αυλές του.\nΑντικρίζουμε τις Ολύμπιες στήλες του, με τα όμορφα κιονόκρανα και τις καμάρες τους και τα χρυσά και ασημένια ποτήρια του και τις πορφύρες και τα ανάκλιντρά του.\nΣτα Άγια των Αγίων του ναού δεν λάμπει πλέον η δόξα του Κυρίου Ιεχωβά. Το αγιαστήριο έχει ερημωθεί. Το αγιαστήριο έχει βεβηλωθεί.\nΔεν είναι πια εκεί η Κιβωτός της Επιστήμης, με τα συνδεδεμένα σε αυτήν άγια χερουβίμ, τα τρομερά θεϊκά. Τώρα βλέπουμε μέσα στα Άγια των Αγίων του ναού, μόνον τον Κύριο των Αγωνιών.\nΕίναι εκεί η άγια εικόνα του. Εικόνα που έχει ζωή. Εκεί υπάρχει η εικόνα του Λατρευτού και οι Εβραίοι τον περιγελούν και λένε: «Αυτός είναι εκείνος που νόμιζε ότι είναι ο Μεσσίας για τον οποίο είχαμε πάρει υπόσχεση και δεν πιστεύουμε σε αυτόν».\nΌλοι τον περιγελούν. Το αγιαστήριο βεβηλώθηκε. Το πέπλο του ναού ήταν σχισμένο επειδή το αγιαστήριο βεβηλώθηκε. Με την δολοφονία του Χριστού το αγιαστήριο βεβηλώθηκε. Εμείς, οι αδελφοί του ναού, περπατήσαμε στο εσωτερικό του. Το προαύλιο των ιερέων ήταν γεμάτο με αθλητές και εμπόρους. Έτσι τελείωσε ο ιερός ναός της Ιερουσαλήμ. Η ανθρωπότητα σταύρωσε τον Χριστό και υπόγραψε, με το αθώο αίμα του, την ίδια την θανατική καταδίκη της.\nΤο άπειρο έλεος εντούτοις, χορηγεί σε μας λίγο χρόνο ακόμη, έτσι ώστε να καθοριστούμε για τον Χριστό ή τον Ιαβέ, για την Λευκή ή την Μαύρη αδελφότητα.\nΘα αξίζαμε όλοι να καταστραφούμε για την τρομερή και φρικτή ιεροσυλία. Ο Χριστός δολοφονημένος και το αγιαστήριο βεβηλωμένο. Εντούτοις, το άπειρο έλεος μας έδωσε λίγο περισσότερο χρόνο, έτσι ώστε να μελετήσουμε την διδασκαλία του Χριστού και να επιλέξουμε τον δρόμο.\n«Και μετά από αυτά (που έγιναν στην Ιερουσαλήμ), είδα τέσσερις αγγέλους που έστεκαν στις τέσσερις γωνίες της γης (οι τέσσερις αρχειοφύλακες πράκτορες του κάρμα, οι τέσσερις Devarajas) και κρατούσαν τους τέσσερις ανέμους της γης, για να μην φυσά ο αέρας στην γη, ούτε στην θάλασσα, ούτε σε κανένα δέντρο» (Αποκάλυψη 7:1). Αυτοί κυβερνούν τους τέσσερις ανέμους και ελέγχουν με τον Νόμο τα τέσσερα σημεία της γης.\nΟ προφήτης είδε τους τέσσερις Αγίους κρατώντας τον Νόμο. Κρατώντας τους τέσσερις ανέμους της γης για να μην φυσούν επάνω στην γη και στην θάλασσα, ούτε και σε οποιοδήποτε δέντρο. Οι τέσσερις Άγιοι σταμάτησαν τον Νόμο, την τιμωρία που βαραίνει επάνω από το κεφάλι της ανθρωπότητας που δολοφόνησε τον Χριστό. Το άπειρο έλεος μας έδωσε τον χρόνο για να μελετήσουμε το δόγμα του Κυρίου και για να επιστρέψουμε στον καλό δρόμο.\n«Και είδα έναν άλλον άγγελο που ανέβαινε από την ανατολή του ήλιου και είχε την σφραγίδα του ζωντανού Θεού (τη σφραγίδα του Σολομώντα). Και φώναξε με φωνή μεγάλη στους τέσσερις αγγέλους και δόθηκε σε αυτούς να βασανίσουν την γη και την θάλασσα, κι έλεγε: μην βασανίζετε την γη, ούτε την θάλασσα, ούτε τα δέντρα, έως ότου σφραγίσουμε στα μέτωπα τους δούλους του Θεού μας» (Αποκάλυψη 7:2-3).\nΟ Μποδισάτβα του αγγέλου που έχει την σφραγίδα του ζωντανού Θεού στα χέρια του, είναι τώρα ενσαρκωμένος, στον 20ο αιώνα. Έχει θηλυκό σώμα και είναι θαυμάσιος ειδικός των καταστάσεων των Χίνας. Το ιερό όνομά του δεν πρέπει να το αποκαλύψουμε.\nΑυτός ο άγγελος είπε σε όλους εμάς, την ακόλουθη αλήθεια: «Πρόκειται να σώσουμε τους ανθρώπους αυτής της οδού σε δέκα ημέρες». Καταλαβαίνουμε ότι είναι η οδός των δικαίων. Μια από τις οδούς της μεγάλης Βαβυλώνας. Οι δέκα ημέρες συμβολίζουν την ρόδα των αιώνων. Τη ρόδα της μετενσάρκωσης και του Κάρμα.\nΑπαιτήθηκε κάποιος χρόνος ώστε οι άνθρωποι να μελετήσουν την διδασκαλία του Χριστού και να καθοριστούν για τον Χριστό ή τον Ιαβέ, για την Λευκή Αδελφότητα ή για την Μαύρη.\nΟι δούλοι του Θεού σφραγίστηκαν ήδη στα μέτωπά τους. Οι δούλοι του Σατανά επίσης σφραγίστηκαν ήδη στα μέτωπά τους. Οι χρόνοι του τέλους έφθασαν ήδη και είμαστε σε αυτούς. Οι δέκα ημέρες ήδη πέρασαν και οι χρόνοι του τέλους έφθασαν κιόλας.\nΗ σφραγίδα του Σολομώντα είναι η ανώτατη αποδοχή του Αρνιού και η ανώτατη άρνηση του Σατανά. Ο Hilariux ΙΧ είπε: «Τα δύο τρίγωνά του, που ενώνουν ή χωρίζουν την αγάπη είναι οι σαΐτες με τις οποίες υφαίνει και ξεϋφαίνει ο αργαλειός του Θεού». Οι έξι κορυφές της σφραγίδας του ζωντανού Θεού είναι αρσενικές. Τα έξι κύματα που υπάρχουν ανάμεσα στις κορυφές είναι θηλυκά. Συνολικά, αυτή η σφραγίδα του ζωντανού Θεού έχει δώδεκα ακτίνες: έξι αρσενικές και έξι θηλυκές. Αυτές οι δώδεκα ακτίνες κρυσταλλώνουν, δια μέσου της σεξουαλικής αλχημείας, τους δώδεκα ζωδιακούς αστερισμούς. Αυτοί οι δώδεκα ζωδιακοί αστερισμοί είναι τα δώδεκα παιδιά του Ιακώβ. Όλη η ανθρωπότητα διαιρείται σε δώδεκα φυλές: οι δώδεκα φυλές του Ισραήλ.\nΜε την σφραγίδα του ζωντανού Θεού μένει ταξινομημένη η ανθρωπότητα. Η πλειοψηφία έλαβε ήδη το σημάδι του κτήνους στα μέτωπά τους και τα χέρια τους. Λίγοι έλαβαν το σήμα του Αρνιού στα μέτωπά τους.\n«Και άκουσα τον αριθμό των σφραγισμένων: Εκατόν σαραντατέσσερις χιλιάδες σφραγισμένοι, από όλες τις φυλές των παιδιών του Ισραήλ» (Αποκάλυψη 7: 4). Προσθέτοντας Καβαλιστικά τους αριθμούς θα έχουμε τον αριθμό εννέα: 1 + 4 + 4 = 9. Εννέα είναι η ένατη σφαίρα (σεξ). Θα σωθούν μόνον εκείνοι που έχουν φθάσει στην απόλυτη αγνότητα.\n(Σήμερα πέντε Σεπτέμβρη του 1958):\nΗ μεγάλη θύελλα πλησιάζει. Ο ουρανός είναι γεμάτος από μαύρα και απειλητικά σύννεφα που η αστραπή φωτίζει. Παντού πνέει ένας παγωμένος άνεμος θανάτου. Όλοι μας έχουμε κλάψει πολύ. Έχουμε ικετέψει έναν επιβλέποντα, έναν άγιο πολύ τρομερό. Του έχουμε ζητήσει, του έχουμε προτείνει μια διαπραγμάτευση, για να εξορκίσει την φοβερή θύελλα που κρέμεται απειλητική επάνω στην φτωχή και πονεμένη ανθρωπότητα. Έχουμε ζητήσει ένα κλειδί για να εξορκίσουμε την θύελλα αλλά όλα είναι ανώφελα.\nΟι χρόνοι τελείωσαν και εκείνοι που δεν δέχτηκαν την διδασκαλία του Κυρίου θα βυθιστούν στην άβυσσο. Μόνο οι δίκαιοι θα είναι ασφαλείς: εκείνοι που έλαβαν το σήμα του Θεού στα μέτωπά τους, εκείνοι που έφθασαν στην υπέρτατη αγνότητα. Είναι εκατόν σαράντα και τέσσερις χιλιάδες οι δίκαιοι, που θα είναι ασφαλείς. Πραγματικά μόνον η ανώτατη αγνότητα και η ανώτατη αγάπη για όλη την πονεμένη ανθρωπότητα κατορθώνουν το θεϊκό θαύμα της χριστικοποίησής μας.\nΠρέπει να φιλάμε με ανώτατη λατρεία το μαστίγιο του δημίου που μας χτυπά. Πρέπει να εξαγνίσουμε τον νου μας από κάθε επιθυμία. Πρέπει να παρατηρήσουμε το εγώ σε όλα τα επίπεδα της συνείδησης. Πολλοί ευσεβείς, πιστοί και ειλικρινείς που έφθασαν στην αγνότητα σε αυτήν την κοιλάδα των δακρύων, ήταν τρομερά πόρνοι στον κόσμο του κοσμικού νου. Έχετε διαλογιστεί μερικές φορές στον κίνδυνο των ερωτικών εικόνων; Να θυμάστε ότι μέσα στο μυαλό έχετε έναν ικανό μεταφραστή. Ο μεταφραστής αυτός είναι το εγώ.\nΤο εγώ προδίδει τους μαθητές του μονοπατιού. Το εγώ δημιουργεί διανοητικά ομοιώματα, δαίμονες που ζουν στο διανοητικό επίπεδο. Με αυτούς τους δαίμονες πορνεύουν αυτοί οι μαθητές στον διανοητικό κόσμο. Οι κινηματογραφικές αίθουσες είναι αληθινοί ναοί μαύρης μαγείας του διανοητικού κόσμου. Το μυαλό δημιουργεί ζωντανά ομοιώματα, δαίμονες πειρασμού, απολύτως ανάλογες με τις ερωτικές εικόνες που έχουμε δει στον κινηματογράφο, ή τις εφημερίδες ή τα πορνογραφικά περιοδικά.\nΤο εγώ μας προδίδει και σε άλλα επίπεδα συνείδησης: Μια απλή ερωτική λέξη μετατρέπεται σε πορνεία μέσα στον διανοητικό κόσμο. Μια ειρωνική λέξη σημαίνει βία στο διανοητικό επίπεδο.\nΠρέπει να αγαπάμε, να λατρεύουμε τους χειρότερους εχθρούς μας. Πρέπει να φθάσουμε στην ανώτατη αγνότητα, σε όλα τα επίπεδα της συνείδησης. Πρέπει να δίνουμε μέχρι και την τελευταία σταγόνα του αίματος για αυτήν την λατρεμένη ανθρωπότητα. Τα χείλια μας πρέπει να φιλούν τα πόδια εκείνων που πιο πολύ μας μισούν και μας αναθεματίζουν. Τα χέρια μας πρέπει να σηκώνονται μόνον για να ευλογήσουν τον εχθρό που μας φτύνει και μας κτυπά.\nΟι Χριστικοποιημένοι Άγιοι είναι εκατόν σαραντατέσσερις χιλιάδες. Αυτό σημαίνει να πλύνουμε τα πόδια μας στα ύδατα της απάρνησης. Αυτό σημαίνει την ανώτατη αγνότητα, την ανώτατη αγιότητα και την ανώτατη αγάπη για όλα τα εκατομμύρια όντα που κατοικούν στον κόσμο.\nΠρέπει να κατεβούμε στην ένατη σφαίρα για να δουλέψουμε με την φωτιά και το νερό, καταγωγή των κόσμων, των κτηνών, των ανθρώπων και των θεών. Κάθε λευκή μύηση αρχίζει από εκεί.\nΕίναι απαραίτητο να εργαστούμε με το Αρκάνο Α.Ζ.F. Μόνον έτσι είναι δυνατόν να λάβουμε το σήμα του Θεού στο μέτωπο.\n«Και άκουσα τον αριθμό των σφραγισμένων: εκατόν σαράντα τέσσερις χιλιάδες σφραγισμένοι από όλες τις φυλές των υιών του Ισραήλ. Από την φυλή του Ιούδα δώδεκα χιλιάδες σφραγισμένοι, από την φυλή του Ρουβήν δώδεκα χιλιάδες, από την φυλή του Γαδ δώδεκα χιλιάδες, από την φυλή του Ασήρ δώδεκα χιλιάδες, από την φυλή του Νεφθαλείμ δώδεκα χιλιάδες, από την φυλή του Μανασσή δώδεκα χιλιάδες, από την φυλή του Συμεών δώδεκα χιλιάδες, από την φυλή του Λευί δώδεκα χιλιάδες, από την φυλή του Ισσαχάρ δώδεκα χιλιάδες, από την φυλή του Ζαβουλών δώδεκα χιλιάδες, από την φυλή του Ιωσήφ δώδεκα χιλιάδες, από την φυλή του Βενιαμίν δώδεκα χιλιάδες σφραγισμένοι» (Αποκάλυψη 7:4-8).\nΌλη η φτωχή ανθρωπότητα διαιρείται σε δώδεκα φυλές. Όλη η ανθρωπότητα αναπτύσσεται και εκτυλίσσεται μέσα στην ζωδιακή μήτρα. Ο ζωδιακός είναι μια μήτρα μέσα στην οποία η ανθρωπότητα κυοφορείται. Αυτές οι δώδεκα ζωδιακές φυλές μπορούν να λάβουν το σήμα του Θεού στα μέτωπά τους μόνον εξασκώντας το Αρκάνο Α.Ζ.F.\nΑπό καθεμία από τις δώδεκα ζωδιακές φυλές, υπάρχουν μόνον δώδεκα χιλιάδες σφραγισμένοι. Να εδώ το Αρκάνο 12 του Ταρώ. Αυτό το Αρκάνο αντιπροσωπεύεται εδώ από έναν άνθρωπο κρεμασμένον από το ένα πόδι.\nΤα χέρια που δένονται στην πλάτη διαμορφώνουν μαζί με το κεφάλι ένα τρίγωνο με την κορυφή του προς τα κάτω και μαζί με τα πόδια έναν σταυρό δίπλα από το τρίγωνο. Να εδώ η ένωση του σταυρού με το τρίγωνο. Να εδώ η σεξουαλική μαγεία. Να εδώ το Αρκάνο Α.Ζ.F. Να εδώ το έργο πραγματοποιημένο, ο ζωντανός άνθρωπος που δεν αγγίζει την γη περισσότερο από ό,τι με την σκέψη.\nΌλη η επιστήμη της σεξουαλικής αλχημείας καταγράφηκε από τον Ερμή σε έναν σμαραγδένιο πίνακα. Να εδώ οι κανόνες που αναφέρονται στο Μεγάλο Έργο:\n«Θα χωρίσεις την γη από την φωτιά, το λεπτό από το τραχύ, με μεγάλη επιδεξιότητα. Ανέβα από την γη στον ουρανό και κατέβα και λάβε την δύναμη των ανώτερων και των κατώτερων πραγμάτων. Θα πάρεις με αυτόν τον τρόπο την δόξα όλου του κόσμου και για τον λόγο αυτόν κάθε σκοτάδι θα φύγει από σένα. Είναι η ισχυρή δύναμη κάθε δύναμης, επειδή θα νικήσει καθετί λεπτό και θα διαπεράσει καθετί στερεό. Έτσι δημιουργήθηκε ο κόσμος».\nΤο θεμελιώδες κλειδί του Μεγάλου Έργου είναι στην σεξουαλική ένωση.\nΗ φόρμουλα του μεγάλου Αρκάνο είναι η ακόλουθη:\n«Inmissio membri virili in vagina feminae sine ejeculatium Seminis».\nΜην εκσπερματώνεις ποτέ τον υδράργυρο της μυστικής φιλοσοφίας. Απόφευγε τον φυσιολογικό οργασμό, αυτό είναι το θεμελιώδες κλειδί του Μεγάλου Έργου. Αληθινά, η οντότητα του σπέρματος καταλήγει, στο βάθος, ο ίδιος ο υδράργυρος της μυστικής φιλοσοφίας, ο οποίος γονιμοποιημένος από το θειάφι (ζωντανή φωτιά), μετατρέπεται σε δάσκαλο και αναγεννητή του αλατιού (γήινου ανθρώπου).\nΜόνο δώδεκα χιλιάδες σφραγισμένοι από καθεμία από τις δώδεκα φυλές του Ισραήλ, θα είναι ασφαλείς από τον μεγάλο κατακλυσμό (αυτή η ποσότητα είναι συμβολική). Μόνο εκείνοι που κατόρθωσαν την ένωση του σταυρού-ανθρώπου, με το τρίγωνο-πνεύμα, θα είναι ασφαλείς.\n«Ύστερα είδα και ιδού όχλος πολύς, που κανένας δεν μπορούσε να μετρήσει, από κάθε έθνος και φυλή και λαό και γλώσσα, και στέκονταν μπροστά στον θρόνο και μπροστά στο Αρνί, ντυμένοι φορέματα λευκά (χιτώνες των δασκάλων) και κλωνάρια φοινικιάς (της νίκης) στα χέρια τους. Και φώναζαν με φωνή μεγάλη, λέγοντας: Σωτηρία στον Θεό μας, που κάθεται στον θρόνο και στο Αρνί (το εσωτερικό του κάθε ανθρώπου). Και όλοι οι άγγελοι στέκονταν κύκλο στον θρόνο και στους πρεσβύτερους και στα τέσσερα ζώα (του μεγάλου Αρκάνο) κι έπεσαν μπροστά στον θρόνο, με τα πρόσωπά τους στην γη και προσκύνησαν τον Θεό και έλεγαν: Αμήν. Η ευλογία και η δόξα και η σοφία και η ευχαριστία και η τιμή και η δύναμη και η εξουσία στον Θεό μας, στους αιώνες των αιώνων, Αμήν. Και αποκρίθηκε ένας από τους πρεσβύτερους και μου είπε: Αυτοί οι ντυμένοι με λευκά ενδύματα, ποίοι είναι και από πού έχουν έρθει; Και του αποκρίθηκα: Κύριέ μου, εσύ το ξέρεις. Και μου είπε: Αυτοί είναι εκείνοι που ήρθαν από την μεγάλη θλίψη. Και έπλυναν τα φορέματά τους και τα λεύκαναν στο αίμα του Αρνιού (που όλοι έχουμε μέσα μας)» (Αποκάλυψη 7:9-14).\nΠραγματικά, μόνον εργαζόμενοι με το Αρκάνο Α.Ζ.F., μπορούμε να το ενσαρκώσουμε. Είναι απαραίτητο να κατεβούμε στο φλεγόμενο καμίνι του Ηφαίστου (σεξ) για να τροχίσουμε το ξίφος και να λάβουμε την Βενούστα μύηση.\nΕκεί κατεβαίνει ο Ερμής για να καθαρίσει τους εσωτερικούς στάβλους της ψυχής με την ιερή φωτιά και ο Περσέας για να κόψει το κεφάλι του πρίγκιπα αυτού του κόσμου, με το φλεγόμενο ξίφος. Μόνον έτσι θα είμαστε σε θέση να λευκάνουμε τα εσωτερικά σώματά μας με το αίμα του εσωτερικού Αρνιού μας.\n«Για αυτό είναι μπροστά στον θρόνο του Θεού και τον λατρεύουν ημέρα και νύχτα μέσα στον ναό του και αυτός που κάθεται στον θρόνο θα απλώσει την σκηνή του επάνω τους» (Αποκάλυψη 7:15). Ο Πατέρας ευαρεστείται στον Υιό και ο Υιός στον Πατέρα. Ο Πατέρας είναι ένα με τον Υιό και ο Υιός ένα με τον Πατέρα.\n«Δεν θα πεινάσουν πια, ούτε θα διψάσουν πια και ούτε ο ήλιος θα πέσει επάνω τους, ούτε κάψα καμιάς λογής. Επειδή το Αρνί (το εσωτερικό Αρνί τους), που είναι στην μέση του θρόνου θα τους ποιμάνει και θα τους οδηγήσει σε πηγές νερών της ζωής και ο Θεός θα σκουπίσει κάθε δάκρυ από τα μάτια τους» (Αποκάλυψη 7:16-17).\nΠρέπει να αποφασίσουμε να πεθάνουμε σαν εγώ, σε όλα τα επίπεδα της κοσμικής συνείδησης. Πρέπει να αναγνωρίσουμε την αθλιότητα και την αμαρτία μας, έτσι ώστε η αδαμάντινη ψυχή μας να χαθεί στο Αρνί.\nΟ Εσώτερος Κύριος θα μας ποιμάνει και θα μας καθοδηγήσει σε ζωντανές πηγές νερών. Αυτός που πίνει από τις πηγές του αγνού νερού της ζωής, ποτέ δεν θα ξαναδιψάσει και ποταμοί από το αγνό νερό της ζωής θα ρεύσουν από την κοιλιά του.\nΠρέπει να περάσουμε μέσα από μια αληθινή επανάσταση της συνείδησης.\nΟι εμπειρίες της ζωής περιπλέκουν και ενισχύουν το εγώ. Έχουμε πολλά εκατομμύρια χρόνια εξελισσόμενοι... Και τι; Τι έχουμε κερδίσει με τόσες εμπειρίες; Ο απλός άνθρωπος πριν από δεκαοχτώ εκατομμύρια έτη, είναι τώρα ο περίπλοκος και δύσκολος, πονηρός και εγωιστής άνθρωπος των μεγάλων πόλεων... Είναι αυτό πρόοδος;\nΠροσέξτε το παιδί! Πόσο όμορφο είναι! Πόσο αθώο! Όσο μεγαλώνει το παιδί, σύμφωνα με το πως εξελίσσεται και αποκτά εμπειρίες, μέσω των διαφορετικών ηλικιών της ζωής, περιπλέκεται όλο και περισσότερο, γίνεται όλο και περισσότερο πονηρό και όταν φθάνει στα γηρατειά είναι γεμάτο κακία, εγωισμό, δυσπιστίες, πικρίες, κακοβουλίες, κλπ.... Είναι αυτό εξέλιξη;\nΟι εμπειρίες της ζωής περιπλέκουν και ενισχύουν το εγώ. Πρέπει να διαλύσουμε το εγώ. Όταν διαλύουμε το εγώ, τότε υπάρχει συνολική επανάσταση της συνείδησης. Πραγματικά, το εγώ, το μόνον πράγμα που εξυπηρετεί είναι για να κάνει κακίες. Πρέπει να κατεβούμε στην ένατη σφαίρα (το σεξ), για να αποκεφαλίσουμε το εγώ.\nΤο εγώ, εξελισσόμενο δια μέσου των αιώνων ισχυροποιείται και ενισχύεται με την εμπειρία. Εμείς τώρα δεν χρειαζόμαστε την εξέλιξη. Αυτό που χρειαζόμαστε είναι η επανάσταση.\nΌταν διαλύουμε το εγώ, τότε το εσωτερικό Αρνί, θα μπει στην ψυχή.\nΌταν το εσωτερικό Αρνί μπαίνει στην ψυχή, μετασχηματίζεται σε αυτή. Αυτό μετασχηματίζεται σε Αυτή και Αυτή σε Αυτό.\nΑπό αυτήν την θεία και ανθρώπινη συμβίωση γεννιέται αυτό που καλούμε Υιό του ανθρώπου.\nΑυτή είναι η επανάσταση της συνείδησης!\nΟι τέσσερις άγγελοι σταμάτησαν τους τέσσερις ανέμους, ανέβαλλαν το κάρμα που βαραίνει την ανθρωπότητα, έτσι ώστε να μελετήσουμε την διδασκαλία του Λατρευτού.\nΜε την εξέλιξη γίναμε πάρα πολύ καταστρεπτικοί και διεστραμμένοι.\nΤώρα χρειαζόμαστε μια συνολική επανάσταση της συνείδησης.\nΠρέπει να αποκεφαλίσουμε και να διαλύσουμε το εγώ.\nΧρειάζεται να ενσαρκώσουμε το Θυσιασμένο Αρνί.\nΚαι άκουσα τον αριθμό των σφραγισμένων: Εκατόν σαράντα τέσσερις χιλιάδες σφραγισμένοι από όλες τις φυλές των παιδιών του Ισραήλ» (Αποκάλυψη 7:4).\n«Και όταν άνοιξε την έβδομη σφραγίδα, έγινε σιγή στον ουρανό ως μισή ώρα» (Αποκάλυψη 8:1).\nΟ Λατρευτός Σωτήρας του κόσμου ομολογεί τις αμαρτίες της ανθρωπότητας μπροστά στον Πατέρα του και μπροστά στους αγγέλους. Η μεγάλη ορφανή πρέπει να μπει στο νοσοκομείο των αγγέλων.\nΟ Θεϊκός Σύζυγος θέλει να σώσει τα παιδιά του. Οι σκοτεινοί θέλουν να πάρουν τα παιδιά του και Αυτός τα μαζεύει κάτω από τα μπράτσα του με αγάπη, όπως η κότα μαζεύει τους νεοσσούς της κάτω από τα φτερά της. Πρόκειται να αφαιρέσουν έναν καρκινικό όγκο μέσα από την κοιλιά της μεγάλης ορφανής.\n«Και έγινε σιγή στον ουρανό ως μισή ώρα». Αυτή η επιστημονική εγχείριση είναι αναπόφευκτα πολύ θλιβερή. Θα υπάρξουν μερικοί επιζώντες από την μεγάλη καταστροφή.\nΘα υπάρξει μια σιωπή ως μισή ώρα. Ένας μικρός, εφήμερος, αλλά αρκετός χρόνος, για να μείνουν ασφαλείς οι δίκαιοι.\nΣτις όχθες της απέραντης θάλασσας της ζωής εκτυλίσσονται τα μεγάλα αποκαλυπτικά γεγονότα.\n«Και είδα τους επτά αγγέλους (Γαβριήλ, Ραφαήλ, Ουριήλ, Μιχαήλ, Σαμαέλ, Ζαχαριήλ, Οριφιήλ) και δόθηκαν σε αυτούς επτά σάλπιγγες» (Αποκάλυψη 8:2).\n«Και ήρθε άλλος άγγελος και στάθηκε στο θυσιαστήριο, κρατώντας χρυσό θυμιατήρι και του δόθηκαν πολλά θυμιάματα για να τα προσφέρει μαζί με τις προσευχές όλων των Αγίων στο θυσιαστήριο το χρυσό που είναι μπροστά στον θρόνο» (Αποκάλυψη 8:3).\n«Και ο καπνός του θυμιάματος ανέβηκε από το χέρι του αγγέλου, μαζί με τις προσευχές των Αγίων μπροστά στον Θεό» (Αποκάλυψη 8: 4). Οι Άγιοι θα καταδιωχτούν σκληρά από τους άθεους και θα πρέπει να κάνουν πολύ προσευχή. «Και ο άγγελος πήρε το θυμιατήρι και το γέμισε από την φωτιά του θυσιαστηρίου και το έριξε στην γη και έγιναν βροντές και φωνές και αστραπές και σεισμός» (Αποκάλυψη 8: 5).\nΤότε οι γνωστικοί θα διωχτούν μέχρι θανάτου. «Αυτό το Ευαγγέλιο της βασιλείας θα κηρυχθεί παντού στον κόσμο, προς μαρτυρία στα έθνη και μετά θα έρθει το τέλος» (Ματθαίος 24: 14). Οι άθεοι υλιστές, εχθροί του Αιώνιου είναι γεμάτοι από ψεύτικο επιστημονισμό. Οι άθεοι θα διώξουν με μανία τους γνωστικούς. Οι άθεοι μισούν την σεξουαλική μαγεία θανάσιμα. Για τον Λόγο αυτό, οι γνωστικοί θα διωχτούν μέχρι τον θάνατο. Το σεξ είναι η πόρτα της Εδέμ και οι εχθροί του Αιώνιου δεν θέλουν να μπαίνουν οι άνθρωποι από εκείνη την πόρτα. Οι γνωστικοί θα πολλαπλασιαστούν σε εκατομμύρια, αλλά θα διωχτούν και θα μισηθούν σκληρά.\n«Και οι επτά άγγελοι που κρατούσαν τις επτά σάλπιγγες ετοιμάστηκαν να σαλπίσουν. Και σάλπισε ο πρώτος άγγελος (Γαβριήλ), και έγινε χαλάζι και φωτιά ανακατωμένα με αίμα και ρίχτηκαν στην γη και το τρίτο από την γη κατακάηκε και κάθε χλωρό χορτάρι κατακάηκε» (Αποκάλυψη 8:6-7).\nΗ πέτρα των φιλοσόφων είναι το σεξ. Οι αρχαίοι σοφοί λάτρευαν τον ήλιο κάτω από την συμβολική μορφή μιας μαύρης πέτρας. Αυτή είναι η Ηλιογάβαλος πέτρα. Ο λατρευτός Σωτήρας μας δίδαξε να οικοδομούμε πάνω στον ζωντανό βράχο. Και ο Λατρευτός είπε στον Πέτρο: «Θα σε καλέσω Πέτρο, επειδή είσαι η πρώτη πέτρα επάνω στην οποία θα οικοδομήσω την εκκλησία μου».\nΗ φιλοσοφική πέτρα είναι η βάση της επιστήμης, της φιλοσοφίας και της θρησκείας.\nΗ φιλοσοφική πέτρα είναι τετραγωνική (κυβική) όπως η ουράνια Ιερουσαλήμ του Αγίου Ιωάννη. Πάνω σε μια από τις όψεις της είναι το όνομα Αδάμ και επάνω στην άλλη της Εύα και μετά τα ονόματα Azoe και INRI στις άλλες δύο πλευρές.\nΗ φιλοσοφική πέτρα είναι πολύ ιερή.\nΗ επιστήμη του αντίχριστου έχει βεβηλώσει την ιερή πέτρα. Αγιαστήριο αποκαλυμμένο, αγιαστήριο βεβηλωμένο. Οι πολύτιμοι λίθοι του ναού είναι πολύ ιεροί. Οι δάσκαλοι είναι παιδιά της πέτρας. Κανένας ήπιος δεν έπρεπε να αγγίζει τις πέτρες του ναού. Οι ασθενείς έπρεπε να φροντίζονται από τις γυναίκες της ιατρικής. Εντούτοις οι χρόνοι του τέλους έφθασαν ήδη. Και όταν ο πρώτος άγγελος σάλπισε, έγινε χαλάζι και φωτιά ανακατεμένα με αίμα. Νερό παγωμένο αναμιγμένο με την φωτιά και το αίμα. Επιστήμη, αίμα και πάθος. Ο ναός της επιστήμης βεβηλώθηκε από τον αντίχριστο και οι διάδοχοι του Ασκληπιού πόρνεψαν και μοίχεψαν με τις φτωχές ασθενείς. Κάθε πράσινη χλόη κάηκε και κάθε τιμή βιάστηκε. Το ιερό Κηρύκιο του Ερμή έπεσε στο προαύλιο του ναού και έγινε κομμάτια. Οι καρποί της επιστήμης έγιναν ήδη ώριμοι και ο άνθρωπος θα συλλέξει τώρα πλούσια τους δηλητηριώδεις καρπούς της επιθυμίας. Η σάλπιγγα του αγγέλου άρχοντα της Σελήνης έχει ηχήσει.\n«Και ο δεύτερος άγγελος (Ραφαήλ) σάλπισε. Και κάτι σαν ένα μεγάλο βουνό από φωτιά ρίχτηκε στην θάλασσα (το κεφάλι όλης της ανθρωπότητας). Και το τρίτο από την θάλασσα έγινε σαν αίμα» (Αποκάλυψη 8:8). Ολόκληρα δισεκατομμύρια από ανθρώπινα όντα θα χαθούν.\nΤα καρμικά χρέη όλων και καθενός από τα ανθρώπινα όντα θα επανεξεταστούν με ακρίβεια πριν από τον μεγάλο κατακλυσμό. Θα γίνουν μαθηματικοί, ακριβείς υπολογισμοί, πριν από τον μεγάλο κατακλυσμό.\nΟ αριθμός είναι άγιος, είναι άπειρος, είναι αιώνιος. Όλα κατευθύνονται από τον Άγιο Αριθμό. Όταν επανεξεταστούν τα χρέη των βιβλίων και γίνουν οι μαθηματικοί υπολογισμοί, τότε θα έρθει ο μεγάλος κατακλυσμός.\n«Και πέθανε το τρίτο από τα πλάσματα που είναι στην θάλασσα και έχουν ψυχές και το τρίτο από τα καράβια χάθηκε» (Αποκάλυψη 8 9) Ολόκληρα δισεκατομμύρια από ανθρώπινα όντα θα χαθούν.\nΚαταλαβαίνουμε από το τρίτο μέρος το τέλειο τρίγωνο. Η μεγάλη καταστροφή που προσεγγίζει έχει μια τριπλή υπόσταση. Είναι φυσική, είναι ψυχική και είναι πνευματική. Οι κόσμοι φυσικός, ψυχικός και πνευματικός αντιστοιχούν από κοινού στους τριάντα δύο δρόμους του φωτός που είναι τα ιερά σκαλοπάτια της Αγίας σκάλας.\nΟ Ραφαήλ, ο άγγελος άρχοντας του Ερμή, έχει σαλπίσει την σάλπιγγά του και στους εσωτερικούς ναούς του Κάρμα, γίνονται μαθηματικοί υπολογισμοί.\nΟ Μποδισάτβα του Ραφαήλ, είναι, δυστυχώς τώρα πεσμένος. Εντούτοις εκείνος ο ταπεινός Μποδισάτβα, παλεύει σήμερα για να σηκωθεί.\n«Και ο τρίτος άγγελος (Ουριήλ) σάλπισε. Και έπεσε από τον ουρανό ένας μεγάλος αστέρας (το αστέρι της πικρίας), που καιγόταν σαν λαμπάδα και έπεσε στο τρίτο από τους ποταμούς και στις πηγές των νερών» (Αποκάλυψη 8:10)\n«Και το όνομα του αστέρα το λένε Άψινθος (πικρία). Και πέθαναν άνθρωποι πολλοί από τα νερά, επειδή έγιναν πικρά» (Αποκάλυψη 8:1).\nΟ άγγελος της Αφροδίτης έχει σαλπίσει την σάλπιγγά του. Κάθε γεγονός είναι τριπλής υπόστασης. Το αστέρι της πικρίας είναι τριπλής υπόστασης. Οι τρεις κόσμοι: ο φυσικός, ψυχικός και πνευματικός αντιστοιχούν με τους τριάντα δύο δρόμους του φωτός που είναι τα σκαλοπάτια της Αγίας Σκάλας.\nΠατέρας, μητέρα, γιος, είναι μια τέλεια τριάδα. Τα σπίτια έχουν γεμίσει με πικρία. Η τριάδα είναι γονιμότητα, γέννηση, φύση.\nΤα νερά είναι οικογένειες και πλήθη, πόλεις και γλώσσες.\nΤα νερά έγιναν αψινθιά. Τα σπίτια της γης γέμισαν με πορνείες, μίση, μοιχείες και πολύ μεγάλη αναταραχή.\n«Και ο τέταρτος άγγελος (Μιχαήλ) σάλπισε και χτυπήθηκε το τρίτο από τον ήλιο και το τρίτο από το φεγγάρι και το τρίτο από τα αστέρια, για να σκοτεινιάσουν κατά το τρίτο και η μέρα κατά το τρίτο να μην φωτίζει και η νύχτα το ίδιο» (Αποκάλυψη 8:12).\nΌλα τα κοσμικά γεγονότα έχουν μια τριπλή υπόσταση: ο νόμος του τριγώνου κυβερνά κάθε κοσμική εκδήλωση.\nΟι υψηλές ζώνες της γήινης ατμόσφαιρας θα αλλάξουν ολοκληρωτικά με τις ατομικές εκρήξεις.\nΤότε, από λογική συνέπεια, δεν θα είναι σε θέση να φιλτράρουν και να αναλύουν τις ακτίνες του ήλιου, του φεγγαριού και των αστεριών.\nΣύντομα θα δούμε τον ήλιο μαύρο σαν την τρίχα και το φεγγάρι όπως το αίμα. Τότε τα αστέρια θα σκοτεινιάσουν. Δεν θα υπάρξει κανένα φως. Ένα σιδηρώδες κοκκινωπό χρώμα θα καλύψει την όψη της γης.\nΌλα αυτά τα μεγάλα κοσμικά γεγονότα είναι πάντα τριπλής υπόστασης. Ο νόμος του τριγώνου κυβερνά κάθε τι δημιουργημένο.\nΜε την ολοκληρωτική αλλαγή των ανώτερων ζωνών της γήινης ατμόσφαιρας, θα γίνουν φοβεροί σεισμοί και θα παραχθούν μεγάλα παλιρροιακά κύματα.\nΗ θάλασσα θα έχει ένα μυστηριώδη και παράξενο ήχο. Κύματα τερατώδη και φοβερά θα μαστιγώνουν τις παραλίες. Οι πόλεις χτυπημένες από τους σεισμούς θα μετατραπούν σε σωρούς ερειπίων.\nΗ ραδιενέργεια θα αυξάνει κάθε μέρα και μαζί με αυτήν θα έρθουν μεγάλες επιδημίες, άγνωστες ασθένειες, πείνα, δυστυχία και η φοβερή ταραχή. Οι συγκομιδές θα χαθούν και θα πεθάνουν μέχρι και τα ψάρια της θάλασσας.\n«Αλλά, αλίμονο στις έγκυες και σε εκείνες που θηλάζουν εκείνες τις ημέρες, επειδή δεν θα υπάρξει μεγαλύτερη θλίψη στην γη και οργή σε αυτόν το λαό» (Λουκάς 21:23).\n«Και θα παρουσιαστούν σημάδια στον ήλιο και στο φεγγάρι και στα αστέρια. Στην γη οι λαοί θα αναστατωθούν και θα ζουν σε αγωνία εξαιτίας της βοής και των μεγάλων κυμάτων της θάλασσας. Οι άνθρωποι θα κοντεύουν να πεθάνουν από τον φόβο και από την αγωνία για αυτά που πρόκειται να συμβούν στην οικουμένη, επειδή οι ουράνιες δυνάμεις που κρατούν την τάξη του σύμπαντος θα διασαλευτούν» (Λουκάς 21: 25-26).\n«Και είδα και άκουσα έναν αετό που πετούσε μεσουρανίς και έλεγε με φωνή μεγάλη: Ουαί, ουαί, ουαί σε αυτούς που κατοικούν στην γη όταν ακουστούν οι άλλες φωνές της σάλπιγγας των τριών αγγέλων που μέλλεται να σαλπίσουν!» (Αποκάλυψη 8:13).\nΟ πρίγκιπας αυτού του κόσμου, το εγώ, το «ο εαυτός μου», το «εγώ ο ίδιος», που όλοι φέρουμε μέσα μας, υποθέτει με το μοιραίο μυαλό του μια εποχή Υδροχόου άνετη, χωρίς προβλήματα κανενός είδους, γεμάτη από μεγάλη σιγουριά. Ο πρίγκιπας αυτού του κόσμου είναι ένας κύριος των ανέσεων.\nΑλίμονο στους κατοίκους της γης! Η εποχή του Υδροχόου πλησιάζει και ο κεραυνός της δικαιοσύνης θα πέσει επάνω στην Βαβυλώνα την μεγάλη, την μητέρα όλων των πόρνων και των βδελυγμάτων της γης.\nΟ Υδροχόος επηρεάζει την γήινη ατμόσφαιρα και ο Πέτρος, ο Επικεφαλής του Αποστολικού Κολλεγίου, είπε: «Αλλά η ημέρα του Κυρίου θα έρθει όπως ο κλέφτης μέσα στην νύχτα και τότε οι ουρανοί θα εξαφανιστούν με τρομερό πάταγο και τα στοιχεία θα διαλυθούν και η γη και όλα τα έργα που είναι πάνω σε αυτήν θα κατακαούν» (2η επιστολή Πέτρου 3:10).\nΟ Υδροχόος σημαίνει το τέλος για την μεγάλη Βαβυλώνα. Οι χρόνοι του τέλους έφθασαν ήδη. Ο ερχομός του Χριστού σημαίνει ολοκληρωτική επανάσταση επάνω στην επιφάνεια της γης.\nΗ παλαιά γη καταστράφηκε από το νερό. Αυτή η γη όπου κατοικεί η Άρια φυλή, θα καταστραφεί από την φωτιά του Υδροχόου.\nΟι δίκαιοι δεν χρειάζεται να φοβούνται γιατί θα σωθούν κρυφά πριν από τον μεγάλο κατακλυσμό.\nΟ Λωτ, ο δίκαιος, απομακρύνθηκε από τα Σόδομα, όταν τα Σόδομα και τα Γόμορρα ήταν έτοιμα να καταστραφούν από την καταστρεπτική φωτιά των γήινων ηφαιστείων. Οι δίκαιοι θα απομακρυνθούν κρυφά από την μεγάλη Βαβυλώνα.\nΟι δίκαιοι δεν θα πληρώσουν για τους αμαρτωλούς. Αυτό έγινε μόνον μία φορά και ο χρόνος εκείνος πέρασε.\nΟ ΠΕΜΠΤΟΣ ΑΓΓΕΛΟΣ\n«Και ο πέμπτος άγγελος (Σαμαέλ) σάλπισε και είδα ένα αστέρι που είχε πέσει από τον ουρανό στην γη και του δόθηκε το κλειδί του πηγαδιού της αβύσσου» (Αποκάλυψη 9:1).\nΑπό το έτος 1950 ένας γιγαντιαίος κόσμος πλησιάζει στην γη μας. Το αστέρι εκείνο έπεσε ήδη στην γη μας και του δόθηκε το κλειδί του πηγαδιού της αβύσσου.\nΕννοούμε με αυτό, ότι τα ηλεκτρομαγνητικά κύματα αυτού του γιγαντιαίου αστεριού, άγγιξαν ήδη το γήινο άξονα.\nΣε αυτόν τον γιγαντιαίο κόσμο δόθηκε το κλειδί του πηγαδιού της αβύσσου.\nΟ κατώτερος ζωικός ψυχισμός εκείνης της γιγαντιαίας πλανητικής μάζας ενεργεί πάνω στην γήινη ανθρωπότητα, απορροφώντας, προσελκύοντας όλα εκείνα τα δισεκατομμύρια των ψυχών που δεν έχουν το σήμα του Θεού στα μέτωπά τους.\nΤο αστέρι αυτό ενεργεί από το βάθος της αβύσσου, προσελκύοντας δισεκατομμύρια ανθρώπινων όντων. Στο αστέρι αυτό δόθηκε το κλειδί του πηγαδιού της αβύσσου. Από το έτος 1950, δισεκατομμύρια ανθρώπινων ψυχών μπαίνουν στην άβυσσο. Από το 1950, το πηγάδι της αβύσσου είναι ανοικτό.\nΤο σύμβολο εκείνου του αστεριού είναι ο ακτινοβόλος σταυρός! Όταν χωριστούν τα πρόβατα από τα ερίφια, τότε θα θριαμβεύσει ο σταυρός του Λυτρωτή.\nΑυτός ο γιγαντιαίος κόσμος θα είναι ορατός σε όλον τον κόσμο μέσα σε λίγα έτη. Εκείνο το αστέρι «άνοιξε το πηγάδι της αβύσσου και ανέβηκε καπνός από το πηγάδι όπως ο καπνός από ένα μεγάλο καμίνι και σκοτείνιασε ο ήλιος και ο αέρας από τον καπνό του πηγαδιού» (Αποκάλυψη 9:2).\n«Και από τον καπνό βγήκαν ακρίδες στην γη και τους δόθηκε η εξουσία σαν αυτή που έχουν οι σκορπιοί της γης. Και ειπώθηκε σε αυτούς να μην κάνουν ζημία στην χλόη της γης ούτε σε οποιαδήποτε πρασινάδα, ούτε σε κανένα δέντρο, αλλά μόνον στους ανθρώπους που δεν έχουν το σήμα του Θεού στα μέτωπά τους» (Αποκάλυψη 9:3-4).\nΕκείνες οι ακρίδες που βγαίνουν από τον καπνό της αβύσσου είναι οι ανθρώπινοι δαίμονες, το ψυχολογικό εγώ κάθε ανθρώπου.\nΟι γύπες του πολέμου, οι εξουσιαστές του χρυσού και του ασημιού, οι έμποροι των ψυχών και των σωμάτων και των αρωμάτων και του πλούτου. Οι κύριοι της πολιτικής, οι μεγάλοι διπλωμάτες, οι υλιστές επιστήμονες, οι κύριοι της ατομικής βόμβας και της βόμβας υδρογόνου, κλπ.... Οι ανθρώπινοι δαίμονες βασανίζουν ο ένας τον άλλο στην πόλη και στην άβυσσο, με σώμα ή χωρίς αυτό.\n«Και ο βασανισμός τους ήταν σαν το βασανισμό του σκορπιού όταν χτυπήσει άνθρωπο και ο βασανισμός τους διαρκεί πέντε μήνες» (Αποκάλυψη 9:5).\nΟ αριθμός πέντε είναι ο αριθμός της αυστηρότητας και του Νόμου, ο αριθμός του Άρη και του πολέμου. Οι δύο λέξεις «πέντε μήνες», είναι συμβολικές.\nΣήμερα είμαστε ήδη στις ημέρες της μεγάλης θλίψης. Αλίμονο στους κατοίκους της γης, οι χρόνοι του τέλους έφθασαν ήδη!\n«Και τις ημέρες εκείνες (αυτές τις μέρες και στην άβυσσο) θα ψάχνουν οι άνθρωποι τον θάνατο και δεν θα τον βρίσκουν και θα επιθυμούν να πεθάνουν και ο θάνατος θα φύγει από κοντά τους» (Αποκάλυψη 9:6).\nΗ ζωή της αβύσσου είναι η ίδια ζωή που έχουμε στο φυσικό επίπεδο, αλλά εκατομμύρια φορές πιο φρικτή, πιο σκοτεινή, περισσότερο υλική, πιο πυκνή. Στην άβυσσο οι άνθρωποι ζουν με το αστρικό σώμα, βασανίζονται ο ένας με τον άλλο και επιθυμούν τον θάνατο και ο θάνατος φεύγει από κοντά τους.\nΗ ζωή στην πόλη μεταφέρεται στην άβυσσο και γίνεται εκατομμύρια φορές πιο χονδροειδής και τρομερά υλιστική. Τότε οι άνθρωποι επιθυμούν τον θάνατο και ο θάνατος φεύγει από κοντά τους.\n«Και οι ακρίδες έμοιαζαν με άλογα που είναι έτοιμα για πόλεμο και στα κεφάλια τους είχαν σαν στεφάνια που φαίνονταν χρυσά και τα πρόσωπά τους σαν του ανθρώπου» (Αποκάλυψη 9:7).\nΝα εδώ το ψυχολογικό εγώ του κάθε ανθρώπου, στους γύπες του πολέμου, στους επικεφαλείς των κρατών, στους έξυπνους διπλωμάτες, στους μεγάλους στρατηγούς.\n«Και είχαν μαλλιά όπως τα μαλλιά της γυναίκας (γεμάτα με προσποιητή γλυκύτητα και υποκριτική καλοσύνη) και τα δόντια τους ήταν όπως τα δόντια των λιονταριών. Και είχαν στο στήθος σαν σιδερένιο θώρακα και το πλατάγιασμα των φτερών τους (αεροπλάνα), σαν τον κρότο που κάνουν τα άρματα με άλογα πολλά όταν τρέχουν στον πόλεμο. Και έχουν ουρές όμοιες με του σκορπιού και κεντριά (ισχυροί στρατοί που οπλίζονται με κεντριά, ατομικές βόμβες, τηλεκαθοδηγημένα βλήματα, βόμβες υδρογόνου, κλπ....). Και στις ουρές τους είχαν εξουσία να βλάψουν τους ανθρώπους πέντε μήνες» (Αποκάλυψη 9:8-10). Έτσι τα έθνη θα πληρώσουν τα καρμικά χρέη τους.\nΑυτοί είναι οι επικεφαλείς των κρατών και των στρατών του κόσμου, οι ευγενείς διπλωμάτες, οι μεγάλοι της γης. Έχουν ουρές όμοιες με των σκορπιών και στις ουρές τους θανάσιμα και φοβερά κεντριά!\nΝα εδώ οι μεγάλες στρατιωτικές δυνάμεις της ανατολής και της δύσης. Η στρατιωτική δύναμη. Οι αρχηγοί, οι μεγάλοι στρατηγοί, οι μεγάλοι διπλωμάτες. Οι ισχυροί της γης. Έτσι είναι αυτός ο αιώνας!\n«Έχουν για βασιλιά τους τον άγγελο της αβύσσου, το όνομα του οποίου στα εβραϊκά είναι Αβαδδών και στα ελληνικά Απολλύων (Καταστρέφων)». (Αποκάλυψη 9:11).\n«Πέρασε το πρώτο Ουαί. Να που έρχονται δύο ακόμα» (Αποκάλυψη 9:12).\nΗ ΕΚΤΗ ΣΑΛΠΙΓΓΑ\n«Και ο έκτος άγγελος (Ζαχαριήλ) σάλπισε. Και άκουσα τότε μια φωνή από τις τέσσερις γωνίες του χρυσού θυσιαστηρίου που ήταν μπροστά στον Θεό» (Αποκάλυψη 9:13). Το χρυσό θυσιαστήριο (βωμός), είναι ο άνδρας και η γυναίκα, η φωτιά και το ύδωρ. (IOD, HE, VAU, HE). Ο βωμός του Θεού είναι η φύση.\n«Και έλεγε στον έκτο άγγελο, που είχε την σάλπιγγα: Λύσε τους τέσσερις αγγέλους που είναι δεμένοι στον μεγάλο ποταμό τον Ευφράτη (οι τέσσερις Devarajas που κυβερνούν τους τέσσερις ανέμους)» (Αποκάλυψη 9:14).\n«Και λύθηκαν οι τέσσερις άγγελοι, οι ετοιμασμένοι για την ώρα και την ημέρα και τον μήνα και το έτος, για να σκοτώσουν το τρίτο από τους ανθρώπους» (Αποκάλυψη 9:15).\nΜε την βόμβα υδρογόνου θα αφεθούν ελεύθεροι οι τέσσερις άγγελοι των τεσσάρων κυρίαρχων σημείων της γης τα οποία υποδείχθηκαν για την ημέρα και την ώρα. Στοιχεία άγνωστα για τον άνθρωπο θα απελευθερωθούν και η ανθρώπινη επιστήμη δεν θα είναι σε θέση να τα ελέγξει.\nΗ βόμβα υδρογόνου θα είναι το πανδαιμόνιο.\n«Και τα στρατεύματα το ιππικό ήταν δύο μυριάδες μυριάδων (διακόσια εκατομμύρια). Άκουσα τον αριθμό τους» (Αποκάλυψη 9:16).\nΟ αριθμός 200.000.000, όταν προστίθενται τα ψηφία καβαλιστικά, δίνουν το Αρκάνο 2 του Ταρώ: Η γυναίκα, η πάπισσα, η απόκρυφη επιστήμη.\nΤο 2 είναι η φύση και η μεγάλη φύση θα αναταραχτεί τρομακτικά από μεγάλους κατακλυσμούς.\nΗ ατομική δύναμη και η βόμβα υδρογόνου θα παράγουν φοβερούς και τρομακτικούς κατακλυσμούς των χρόνων του τέλους. Άγνωστα στοιχεία της φύσης θα απελευθερωθούν με την βόμβα υδρογόνου και κανένας δεν θα είναι σε θέση να τα ελέγξει.\nΟι ανθρώπινοι στρατοί εξοπλισμένοι με ατομική δύναμη, τηλεκαθοδηγημένα βλήματα, βόμβες υδρογόνου, κλπ... θα βλάψουν την μεγάλη φύση και έπειτα, αλίμονο στους κατοίκους της γης!\n«Και είδα στο όραμά μου και τα άλογα και τους καβαλάρηδες έτσι: φορούσαν θώρακες πύρινους και θειαφένιους και υακίνθινους. Και τα κεφάλια των αλόγων ήταν όπως τα κεφάλια των λιονταριών και από το στόμα τους βγαίνει φωτιά και καπνός και θειάφι» (Αποκάλυψη 9:17). Τα άλογα και οι στρατοί, είναι πόλεις και πλήθη και γλώσσες.\nΚαι από τα στόματα των κατοίκων της γης βγαίνει η φωτιά του πάθους, ο καπνός της τεμπελιάς και το θειάφι του πόνου.\nΟι Rajas και Tamas φέρνουν ασθένειες και πόνο και σκοτάδια και απελπισία, πολέμους, πείνα, νοσοκομεία, κλπ.... Οι Rajas είναι συγκίνηση, πάθος. Οι Tamas είναι αδράνεια, τεμπελιά.\n«Από αυτές τις τρεις πληγές, την φωτιά και τον καπνό και το θειάφι που βγαίνει από τα στόματά τους εξολοθρεύτηκε το τρίτο των ανθρώπων» (Αποκάλυψη 9:18).\nΑλίμονο στους κατοίκους της γης! Αλίμονο στους επιστήμονες του αντίχριστου! Αλίμονο στους γύπες του πολέμου!\n«Επειδή η εξουσία των αλόγων είναι στο στόμα (που μιλάει με βλασφημίες) και στις ουρές τους, επειδή οι ουρές τους είναι όμοιες με φίδια και έχουν κεφάλια και με αυτά βλάπτουν» (Αποκάλυψη 9: 19). Αυτοί είναι οι δαίμονες της μεγάλης Βαβυλώνας: Άνθρωποι-Δαιμόνια.\n«Και οι υπόλοιποι άνθρωποι που δεν πέθαναν με αυτές τις πληγές, δεν μετάνιωσαν για τα έργα των χεριών τους και ούτε έπαψαν να προσκυνούν τα δαιμόνια και τα είδωλα τα χρυσά και τα ασημένια και τα χάλκινα και τα πέτρινα και τα ξύλινα, που δεν μπορούν να δουν, ούτε να ακούσουν, ούτε να περπατήσουν» (Αποκάλυψη 9:20).\n«Και δεν μετάνιωσαν για τα φονικά τους, ούτε για τις μαγγανείες τους, ούτε για την πορνεία τους, ούτε για τις κλεψιές τους» (Αποκάλυψη 9:21).\nΟι χρόνοι του τέλους πλησιάζουν και είμαστε σε αυτούς. Το Αρκάνο 2 περικλείεται στο καβαλιστικό μυστήριο του χρόνου, της ημέρας και της ώρας.\nΑναρτήθηκε από Μιχάλης Κ στις 12:40 μ.μ. Σύνδεσμοι σε αυτήν την ανάρτηση